
CAPITOLUL 1 
CONCEPTE FUNDAMENTALE PRIVIND 
CONSOLIDAREA CONTURILOR 


Constituind o prezență din ce în ce mai pregnantă în economia mondială contemporană, 
grupurile de societăți au suscitat de-a lungul timpului interesul specialiştilor din domeniul 
economic care şi-au orientat preocupările în direcția studierii particularităților de organizare şi 
funcționare a acestor entități şi a găsirii unor tehnici şi metode care să permită o abordare globală 


a acestor structuri. 


1.1. Consideraţii generale privind grupurile de societăţi 

O abordare corectă a grupurilor de societăți porneşte de la cunoaşterea şi înțelegerea 
premiselor care au determinat apariția acestor structuri, a modului în care grupurile sunt tratate în 
viziunea contabilă, managerială, a legislației muncii şi fiscale, cât şi a principalelor tipuri de 


grupuri, aspecte pe care ne propunem să le tratăm în subcapitolele următoare. 


1.1.1. Premisele apariţiei grupurilor de societăți 


Secolul al XX-lea a fost considerat pe bună dreptate epoca marilor transformări şi mutații 
în domeniul ştiinţific, tehnologic, social, politic şi, implicit economic. Aceste transformări au 
obligat întreprinderile şi organizațiile să îşi analizeze situația şi să găsească noi soluţii pentru a 
face faţă noilor provocări. Astfel, progresul tehnic, impulsionat de dezvoltarea fără precedent a 
ştiinţei, dezechilibrele ecologice, supraoferta asociată cu o concurență acerbă ca urmare a 
internaționalizării afacerilor, penuria de resurse şi accesul discreționar la acestea, introducerea 
barierelor şi restricțiilor la intrarea pe unele pieţe sunt doar câteva din cauzele care au obligat 
organizațiile să îşi adapteze strategiile de management la condițiile unui mediu aflat într-o 
continuă schimbare. 

Analizând principalele modificări care au intervenit în ultima parte a secolului XX, Peter 
Drucker’ identifică cinci domenii majore ale mediului economic şi social care exercită o 
puternică influență asupra firmei şi a mediului acesteia: 

e Integrarea economică internaţională bazată pe principiul reciprocităţii care porneşte 
de la o mai bună cunoaştere a diferitelor modele socio-culturale (cum sunt cele vest şi 
est-european, nord-sud-american, asiatic) şi preluarea celor mai valoroase elemente 
de la un model la altul. Pe lângă efectele pozitive ale principiului reciprocității în 


planul relaţiilor comerciale internaționale, acest principiu a provocat şi efecte adverse 


! P, Drucker, Managing for the future, Ed. Butterworth-Heinemann, Oxford, 1994, pag.13-21. 

materializate în protejarea pieţelor interne şi introducerea unor bariere în comerțul 
internațional. 

e Integrarea firmelor în economia mondială prin alianţe care îmbracă o gamă largă de 
forme: societăți mixte, consorții internaţionale, companii multinaționale, parteneriate, 
acordarea de licenţe încrucişate. Aceste alianțe au apărut ca urmare a creşterii 
semnificative a rolului firmelor mici şi mijlocii în cadrul economiilor naţionale, 
regionale şi mondiale, a potențialului financiar ridicat impus firmelor care se implică 
în acțiuni multinaționale şi a interferenţei crescânde a pieţelor şi tehnologiilor care 
stau la baza încheierii acestor parteneriate. 

e Restructurarea organizatorică a firmelor pe baza descentralizării activităţilor şi a 
competenţelor decizionale, a reducerii numărului de niveluri ierarhice, a delocalizării 
şi externalizării unor servicii şi activități. 

e Abordarea modernă a rolului, funcțiilor şi legitimității managementului potrivit 
căreia managementul strategic al firmei trebuie să asigure un echilibru judicios între 
prosperitatea firmei şi cea a comunităţii locale şi naționale din care aceasta face parte. 

e  Primatul problemelor politice internaţionale legate de poluare, terorism, eliminarea 
armelor chimice, bacteriologice şi nucleare, integrarea ţărilor în curs de dezvoltare în 
economia mondială asupra problemelor economice şi determinarea interdependenţei 
dintre acestea. 

În faţa acestor provocări ale mediului extern, firmele au trebuit să găsească acele strategii 
care să le permită menţinerea sau îmbunătăţirea poziţiei lor pe piață, pătrunderea pe noi pieţe, 
păstrarea clientelei şi diversificarea gamei de produse, îmbunătățirea indicatorilor de performanță 
a activității economice. 

Astfel, de-a lungul timpului, în funcție de obiectivele strategice urmărite, firmele au 
realizat alianţe strategice, au înființat grupuri, filiale, sucursale care să le faciliteze accesul pe 
diferite pieţe, creşterea gradului de specializare, dobândirea unei poziţii pe piaţă etc. 

Analiza acestor condiţii de mediu permite identificarea principalelor strategii care au 
stat la baza creării şi dezvoltării grupurilor de societăţi: 

Strategiile de creştere apar ca o măsură de protecție şi siguranță a dezvoltării şi 
perpetuării firmei în condiţiile unui mediu incert şi cu o dinamică accentuată. În această optică 
supraviețuirea unei firme pe o anumită piață este direct condiționată de creşterea cifrei sale de 
afaceri, a producției şi de obţinerea unor avantaje concurențiale legate de curba experienţei care 
pot determina diminuarea costurilor pe unitate de produs. Se apreciază că acele organizaţii care 
nu reuşesc să atingă nivelul optim de producţie care să le permită să fructifice efectele economiei 
de scară sunt condamnate la reducerea treptată a segmentului de piață deținut. 

T.L. Wheelen” identifică principalele motive care stau la baza adoptării strategiilor de 


creştere: 


? T. L. Wheelen, J.D. Hunger, Strategic management and business Policy, Ed. Addison — Wesley, New York, 1989, 
pag. 37. 

e O firmă aflată în creştere este mai atractivă pentru investitori şi personalul angajat, iar 
preluarea ei de către adversari este mai dificilă. Totodată, siguranța posturilor 
managerilor este mai mare, iar oportunitățile salariale şi de promovare oferite 
angajaților mai însemnate. 

e O firmă aflată în creştere face față cu mai multă uşurinţă propriilor greşeli şi 
modificări ale mediului extern întrucât dispune de resurse considerabile. 

Organizațiile care adoptă strategii de creştere sunt caracterizate printr-o serie de 

particularităţi”: 

e Au, în general, o rată a profitului superioară mediei din ramura / sectorul respectiv de 
activitate; 

e  Dezvoltă cu regularitate inovații materializate în produse noi, tehnologii, noi utilizări 
şi noi pieţe ale produselor existente; 

e Prezintă o rată de creştere mai mare decât cea a pieţelor pe care îşi comercializează 
produsele; 

e Preferă să creeze cerere pentru produsele lor decât să îşi adapteze produsele la 
cerințele pieţei; 

e În general prezintă tendinţa de a evita “războaie de prețuri” în cadrul ramurilor sau 
sectoarelor unde activează. 

Strategiile de creştere sunt aplicabile în egală măsură întreprinderilor care îşi desfăşoară 
activitatea pe pieţe aflate în creştere, stabile sau în descreştere. Adoptarea acestui tip de strategie 
trebuie să ţină cont de o serie de aspecte legate de resursele financiare ale societăţii, riscurile 
aferente întreruperii creşterii şi reglementările legale de tip “antitrust”. 

În ceea ce priveşte avantajele şi dezavantajele asociate strategiei de creştere, părerile 
specialiştilor sunt împărțite. 

Astfel, unii autori” consideră că structurile de grup prezintă o serie de avantaje, dintre 
care două au importanţă deosebită, şi anume: 

e  suplețea noii structuri rezultată din diferenţierea activităţilor în sânul unor entități 
juridice distincte care permite o definire mai clară a responsabilităților, micşorându-se 
astfel riscurile la nivelul grupului atunci când una dintre societățile controlate 
exclusiv traversează o perioadă de dificultăți economice şi financiare; 

e controlul asupra societăților grupului prin aplicarea regulilor majorităţii în luarea 
deciziilor, permiţând exercitarea puterii şi a controlului fără a se deține totalitatea 
acțiunilor. Astfel, crearea de filiale şi de subfiliale conduce la o multiplicare a puterii 
în raport cu capitalul efectiv deținut. 

Pe de altă parte, se apreciază” că o dimensiune mai mare a întreprinderii nu înseamnă însă 


în mod obligatoriu şi o profitabilitate mai mare a activităţii, iar riscul asociat acestei strategii 


*L. Byars, Strategic Management, Ed. Harper & Row, 1984 citat de B. Băcanu în Management strategic, Ed. Teora, 
Bucureşti, 1997, pag. 107. 

* L. Malciu, N. Feleagă, Reglementare şi practici de consolidare a conturilor — Din orele astrale ale Europei 
contabile, Ed. CECCAR, Bucureşti, 2004, pag. 11-12. 

* P.Druker, Management strategic, Ed. Teora, Bucureşti, 2001, pag 307. 

poate determina reducerea cotaţiilor la bursă a acţiunilor societăţilor care au ales această 
strategie. 

În funcţie de modul în care se realizează creşterea, societatea poate opta pentru una din 
alternativele strategice: creştere internă sau creştere externă. 

Creşterea internă se realizează pe seama eforturilor proprii ale întreprinderii 
materializate în acțiuni de creare sau achiziționare de noi capacităţi de producţie, maşini, utilaje, 
tehnologii. În general, strategia de creştere internă urmează unei strategii de “lider prin cost” care 
a permis societății pe de o parte să înlăture sau să descurajeze concurența de pe piaţă şi, pe de 
altă parte, să asigure resursele financiare necesare dezvoltării”. 

În fundamentarea acestei strategii se recomandă asigurarea echilibrului între nivelul 
creşterii cifrei de afaceri şi cel al rentabilității şi menţinerea independenței financiare a 
întreprinderii prin autofinanțarea investiţiilor. 

Principalele avantaje ale aplicării acestei strategii constau în ritmul constant de creştere 
care permite supravegherea atentă a dezvoltării întreprinderii şi adaptarea în totalitate a noilor 
structuri rezultate în urma aplicării strategiei de creştere internă la particularităţilor societății 
Astfel, firma poate astfel decide asupra amplasamentului, tehnologiilor utilizate, personalului 
angajat în cadrul noii capacități de producţie. 

Printre dezavantajele principale” ale creşterii interne în literatura de specialitate sunt 
citate: ritmul relativ lent de dezvoltare al activităţii, mai ales în cazurile în care se doreşte şi 
diversificarea gamei de produse, ca urmare a faptului că întreprinderea nu dispune de experiența 
necesară derulării unor noi activități în condiții de eficiență şi performanță şi scăderea 
Jlexibilităţii întreprinderii şi a capacităţii ei de adaptare şi reacție la schimbările mediului 
extern cu rol negativ asupra dezvoltării viitoare a firmei. 

Creşterea externă a cunoscut o dezvoltare fără precedent în anii '80 ca urmare a 
accentuării concurenţei, a mondializării schimburilor şi a extinderii tranzacţiilor bursiere. Prin 
creşterea externă întreprinderea urmăreşte obținerea controlului asupra altor societăți în 
condiţiile unor costuri mai mici decât în cazul creşterii interne şi a dobândirii unui segment de 
piață, a unei tehnologii sau a imaginii firmelor preluate. 

În practică, au fost identificate patru motivații” ale strategiei de creştere externă: 

e Realizarea unor sinergii operaţionale şi financiare care să determine îmbunătăţirea 
performanţelor întreprinderii. Câştigurile de sinergie pot apărea ca o consecință a 
reducerii costurilor de producție datorită creşterii volumului producţiei (acest efect 
este cunoscut în literatura de specialitate sub denumirea de “economie de scară”), a 
exploatării experienței acumulate şi a regrupării producției şi reducerii cheltuielilor de 


desfacere (economii de costuri variabile). 


é M. Săcărin , Grupurile de societăţi şi repere ale interpretării conturilor consolidate, Ed. Economică, Bucureşti, 
2002, pag.16. 

7R. Lynch, Strategia corporativă, Ed. Arc, Chişinău, 2002, pag. 576-590. 

8 M. Nussenbaum, Prises de controle, fusions, acquisitions (Elements theoretiques et pratiques), Encyclopedie de 
gestion, vol. 3, Ed. Economica, Paris, 1997, pag. 2470. 

e Rezolvarea problemelor de agenție şi îmbunătățirea gestiunii întreprinderii. Teoria 
agenției reglementează relaţiile şi divergenţele de opinie care există între manageri şi 
acționari. Astfel, dacă acţionarii sunt interesaţi de maximizarea valorii întreprinderii, 
managerii preferă creşterea întreprinderii şi a puterii proprii, chiar dacă aceasta se 
realizează în detrimentul valorii întreprinderii. În acest context, creşterea externă şi 
finanţarea pe baza creditelor bancare obligă managementul societăţii să desfăşoare o 
activitate cât mai eficientă care să îi permită rambursarea datoriilor şi îmbunătăţirea 
performanţelor. Prin rolul lor de supraveghere, instituţiile financiare vor urmări 
creşterea continuă a valorii întreprinderii şi îmbunătăţirea gestiunii resurselor, 
contribuind astfel la diminuarea tensiunilor dintre manageri şi acţionari. 

e Satisfacerea orgoliului şi a motivaţiilor personale ale managerilor întrucât creşterea 
externă realizată prin achiziţia unor alte întreprinderi conferă pentru moment 
managerilor şi acţionarilor o imagine de succes. Uneori, proprietarii sau managerii pot 
fi dispuşi să plătească sume nejustificat de mari pentru achiziționarea unei 
întreprinderi întrucât această opţiune strategică este asociată succesului şi dezvoltării 
afacerii. 

e Obținerea unor avantaje fiscale ca urmare a preluării unor deficite fiscale de către 
societatea absorbantă (în cazul fuziunii). 

În funcţie de suportul juridic utilizat, strategia de creştere externă poate fi pusă în 
aplicare prin: achiziţia directă de acţiuni sau părți sociale, fuziune, ofertă publică de cumpărare 
sau schimb. 

Achiziţia directă de părți sociale sau acţiuni îmbracă două forme, şi anume: plasamentul 
de capital şi preluarea de titluri de participare. 

În cazul plasamentului de capital, acţiunile sunt cumpărate în scopul de a obţine un venit 
sub formă de dividende şi o plusvaloare prin plasarea capitalurilor disponibile. 

Prin preluarea de titluri de participare se urmăreşte în general exercitarea unei influenţe 
sau a unui control asupra societăţii deținătoare a acțiunilor preluate. Preluarea de titluri de 
participare se poate realiza prin: subscrierea de capital cu ocazia constituirii sau majorării 
capitalului societății emitente, achiziționarea directă de titluri de la acţionarii societăţii vizate sau 
prin schimbul de titluri. 

Titlurile de participare sunt drepturi sub formă de acțiuni şi alte titluri cu venit variabil 
deținute în capitalul altor societăți a căror deţinere durabilă este considerată utilă acesteia. Aceste 
titluri de participare pot fi grupate în două categorii: titluri de participare deținute la societăți din 
cadrul grupului, respectiv în cadrul filialelor şi titluri sub formă de interese de participare 
(denumite generic titluri imobilizate ale activității de portofoliu), asimilate titlurilor de 
participare strategice şi titlurilor de participare deţinute în societățile asociate. 

Titlurile de participare strategice” reprezintă titluri de participare deţinute într-un procent 


de până la 20% dar care nu asigură posibilitatea exercitării unei influenţe semnificative. Titlurile 


? M. Săcărin, Grupurile de societăţi şi repere ale interpretării conturilor consolidate, Ed. Economică, Bucureşti, 
2002, pag.16. 

de participare strategice deținute într-un procent mai mic de 10% sunt considerate interese 
minoritare. Ca principiu general, o societate asociată reprezintă o întreprindere în care 
investitorul are o influență semnificativă, evidențiată prin deținerea a 20% până la 50% din 
acțiunile cu drept de vot ale societăţii. 

O formă distinctă a achiziţiei directe o reprezintă cumpărarea unei firme de către o alta şi 
absorbirea ei ca parte operaţională a acesteia din urmă. În urma acestui proces, întreprinderea 
achiziționată dispare ca entitate juridică independentă, dar poate rămâne ca unitate strategică de 
afaceri sau divizie a noii structuri. 

Fuziunea reprezintă o tranzacţie care implică unirea a două sau mai multe societăți în 
urma căreia rezultă o singură firmă." Acest proces generează unirea tuturor elementelor 
patrimoniale ale firmelor în vederea îmbunătăţirii performanţelor, a obținerii unor avantaje legate 
de extinderea segmentului de piaţă, complementaritatea unor produse sau economii de scară!!. 

Creşterea de acest tip poate genera modificări în structura concurențială a pieţei, fapt care 
impune uneori intervenţia statului pentru a preîntâmpina creşterea nivelului de concentrare pe o 
piață şi apariţia unor tendințe monopolistice. 

În cazul operaţiunii de fuziune distingem două modalități de realizare: fuziunea prin 
contopire, denumită şi fuziunea-reunire!”, care presupune dizolvarea societăţilor care 
fuzionează şi crearea unei societăți noi şi fuziunea prin absorbție care se realizează prin 
înglobarea unei societăți în cadrul unei întreprinderi existente. 

Din punct de vedere strategic”, fuziunea poate fi: orizontală, verticală sau de tip 
conglomerat. 

Fuziunea orizontală se realizează atunci când o societate fuzionează cu o altă societate 
din acelaşi sector de activitate urmărindu-se în principal consolidarea poziției pe piaţă şi 
dezvoltarea gamei sale de produse. 

Fuziunea verticală se realizează în amonte (situaţie în care o întreprindere fuzionează cu 
un furnizor) urmărindu-se controlul unei surse de aprovizionare, sau în aval (cu un client) în 
scopul dezvoltării rețelei de distribuţie. 

Fuziunea de tip conglomerat are ca efect reunirea în aceeaşi entitate juridica a două sau 
mai multe societăți din domenii diferite de activitate în scopul reducerii riscului economic prin 
diversificarea portofoliului de activități. 

Oferta publică de cumpărare sau de schimb reprezintă procedura prin care o persoană 
fizică sau juridică îşi face publică dorinţa de a achiziționa sau de a ceda parțial sau în totalitate 


titlurile unei societăți. Oferta publică de schimb permite societăţii inițiatoare să achiziționeze 


10 B, Băcanu, Practici de management strategic: metode şi studii de caz, Ed. Polirom, Iaşi, 2006, pag. 120. 

!! Economiile de scară se traduc prin diminuarea costului de producţie ca urmare a creşterii volumului de producţie. De 
asemenea, ele pot decurge din reducerea cheltuielilor administrative de structură (reducerea taliei serviciilor 
contabile, financiare etc.). 

12 L, Malciu, Contabilitate aprofundată, Ed. Economică, Bucureşti, 2000, pag. 59-61. 

'5 A. Burlaud, F.D. Poitrinal, E. Salustro (coord), Comptabilité et droit comptable. L'intelligence des comptes et leur 
cadre legal, Ed. Gualino, Paris, 1998, pag. 74. 

titlurile unei alte societăți prin emiterea de titluri proprii, fără să îşi afecteze trezoreria, 
înregistrându-se însă o “diluare a capitalului *”. 

De cele mai multe ori strategia de creştere este însoțită de o infernaționalizare a afacerii 
sau chiar de globalizarea producţiei. Acest proces de internaționalizare a afacerii presupune 
parcurgerea mai multor faze distincte: export-import; licenţiere şi francizare; aranjamente 
colaborative; societăți mixte (Joint-ventures); filiale de vânzare-asamblare; filiale de producție. 

Exportul şi importul de produse şi servicii constituie primul pas în internaționalizarea 
afacerii unei întreprinderi. Ultimele decenii au fost caracterizate de o intensificare a schimburilor 
comerciale internaționale. Astfel, în perioada 1990-2001 ritmul de creştere a exportului de 
produse a fost de 5% iar cel al exportului de servicii a fost de 6 %, situându-se la un nivel dublu 
față de creşterea producţiei industriale şi a PIB-ului mondial. 

Aranjamentele colaborative reprezintă forme de cooperare internaţională în domeniul 
producţiei, distribuţiei, marketingului, activității de cercetare-dezvoltare, management şi 
dezvoltarea proiectelor complexe. Cele mai frecvent întâlnite forme de aranjamente colaborative 
sunt: contractarea managementului, contractarea manufacturării sau a prelucrării industriale, 
proiectele la cheie, tranzacțiile bazate pe reciprocitate. Aceste tranzacții comerciale permit, sub 
raport strategic, intrarea unei firme pe o piaţă străină. 

Alianţele strategice internaţionale nu intră în categoria tranzacţiilor comerciale propriu- 
zise şi se referă la acţiuni de cooperare internațională între firme în domeniul activităţii de 
cercetare-dezvoltare, marketing, distribuţie fără însă a genera noi entităţi economice sau transfer 
de capital. Ultimii ani au marcat o creştere a numărului de alianţe strategice de la mai puţin de 
2.000 în anul 1989 la peste 62.000 în 1999. Statisticile arată însă că multe din acestea sunt 
nefuncționale şi dispar din primul an de la constituire (circa 65%). 

Joint-ventures acoperă toate formele de asociere între două sau mai multe firme din țări 
diferite, pe o durată de timp îndelungată şi pot îmbrăca, în principal trei forme distincte: joint- 
venture între o firmă locală şi o firmă străină care duce la formarea unei noi companii, joint- 
venture între o firmă străină şi o firmă locală de stat sau administraţia publică şi crearea unei noi 
companii de către mai multe firme străine, fără nici o participaţie locală. Deşi această formă de 
asociere există încă din perioada interbelică, societăţile mixte au cunoscut o puternică dezvoltare 
în anii 50-60 constituind o modalitate de intrare pe piața ţărilor în curs de dezvoltare. Astfel, un 
exemplu concludent îl constituie investiţiile directe ale firmelor multinaționale americane care au 
crescut de la 24% în perioada 1951-1955 la 45% în anul 1985. 

Principalele cauze care stau la baza alegerii acestei opţiuni strategice se regăsesc în: 
potenţialul pieţei de desfacere, atractivitatea pieţelor, valoarea investiţiei, surmontarea barierelor 
de intrare pe piaţă, diminuarea riscurilor de ordin politic şi absenţa unor avantaje competitive 


nete ale firmei. 


14 w ra si a; P T iag Š P și A dè à i 
Fenomenul “diluării capitalului” apare ca urmare a divizării capitalului social în urma operațiilor de schimburi de 
acțiuni care se realizează între societăți. 
15 sa : è % RE a 
V. Işan, Tranzacţii comerciale internaţionale, vol. I, Ed. Sedcom Libris, laşi, 2004, pag. 45-49. 

Achiziţiile şi fuziunile constau în crearea de filiale proprii în străinătate prin construirea 
unui nou obiectiv/greenfield investment sau prin fuzionarea (merger), achiziția (acquisition) sau 
preluarea unei companii existente (tokeover). Ultimele decenii au marcat o intensificare a 
achizițiilor şi fuziunilor care au atins un nivel maxim în anul 2000 urmate de o scădere a 
volumului acestora ca urmare a recesiunii economice şi a agravării unor conflicte la nivel 
mondial. În tabelul 1.1. este prezentată evoluţia fuziunilor şi achiziţiilor internaţionale în 
perioada 1990-20026. 


Tabelul 1.1. 
Valoarea fuziunilor şi achiziţiilor în economia mondială 


mld. USD 
Regiunea Anii 
1990 1995 2000 2001 2002 

Total mondial 150,6 186,6 1.143,8 594,0 369,8 
Țări dezvoltate 143,0 173,1 1.087,6 534,2 341,1 
Europa de Vest 92,6 92,5 852,7 348,7 230,8 
America de Nord 30,8 69,8 198,9 135,0 91,4 
Alte tări dezvoltate 19,6 10,8 36,0 50,5 18,9 
Tări în curs de dezvoltare 7,6 13,5 56,2 59,8 27,7 
din care: 

Europa Centrală şi de Est i ăi da a Hap 


Sursa: extras din World Investment Report 2003, pg. 289-295, citat în V. Işan, Tranzacţii comerciale internaționale, vol. I, Ed. Sedcom Libris, 
Iaşi, 2004, pag. 45-49; 

Strategia de creştere poate determina modificări ale portofoliului de produse şi servicii al 
firmei. În acest sens, managementul firmei va trebui să opteze pentru una din alternativele 
strategice: concentrarea sau diversificarea portofoliului de produse. 

Strategia de concentrare presupune focalizarea eforturilor organizației într-o singură 
industrie şi dezvoltarea unui singur produs sau linii de produse, abordarea unei singure piețe 
utilizându-se o tehnologie unică. Această strategie prezintă avantaje legate de posibilitatea 
alocării eficiente a resurselor, specializarea într-un domeniu de activitate care poate atrage 
câştigarea unei reputații pe piață şi descurajarea concurenţilor. 

Concentrarea, la nivelul unui grup, “este procesul de întărire a controlului, informării, 
puterii, precum şi de comasare a patrimoniului în mâinile câtorva persoane fizice şi/sau juridice, 
care au posibilitatea de a utiliza uriaşe mijloace financiare şi de producție, pentru o politică 
coerentă şi cât mai puțin dependentă de circumstanțele legate de climatul economic, financiar, 
politic, în care acestea îşi desfăşoară activitatea”! . 

O formă aparte a strategiei de concentrare o reprezintă integrarea (concentrarea) 
orizontală. Aceasta reprezintă o strategie de creştere concentrată realizată prin intermediul unor 
operațiuni de achiziţii sau fuziuni pe seama cărora o firmă urmăreşte să-şi îmbunătăţească poziția 
competițională într-o anumită industrie. În general, societatea vizează creşterea vânzărilor, 
îmbunătăţirea distribuţiei, diminuarea costurilor prin realizarea unei economii de scară şi 


obținerea unor sinergii. 


'* V., Işan, Tranzacţii comerciale internaționale, vol. I, Ed. Sedcom Libris, Iaşi, 2004, pag. 62. 
17 N. Feleagă, (coordonator), Contabilitate aprofundată, Editura Economica, Bucureşti, 1996, pag. 22. 

Riscurile aferente aplicării acestei strategii sunt considerabile întrucât ea necesită resurse 
financiare importante iar aplicarea ei este limitată de legislaţia anti-trust sau de intervenția 
statului în reglementarea prețurilor. 

Concentrarea pe orizontală regrupează întreprinderile care fabrică acelaşi tip de produse 
sau evoluează în acelaşi sector de activitate, grupul având astfel un bun control asupra pieţei. 
Prin aplicarea unei strategii de dominare a pieței prin costuri grupul constituit prin concentrare 
orizontală are posibilitatea de a impune anumite prețuri ale bunurilor sau serviciilor create, 
tinzând astfel către o poziţie de monopol. 

Strategia diversificării concentrice constă în adăugarea în portofoliul de afaceri existent 
a unor noi afaceri care prezintă legături cu cele iniţiale, iar aceasta se poate face în plan vertical 
prin adoptarea unei strategii de integrare (concentrare) în amonte sau în aval. 

Strategia integrării verticale reprezintă o formă distinctă a diversificării concentrice care 
urmăreşte regruparea în cadrul unei singure organizaţii a unor stadii sau etape diferite ale unui 
proces de producţie. Această strategie presupune regruparea întreprinderilor care au, în general, 
calitatea de client unele față de altele sau ale căror produse sunt complementare. Este situația pe 
care o întâlnim în cazul unei strategii de filieră, când grupul urmăreşte să controleze şi să 
stăpânească ansamblul operaţiunilor unui ciclu de producţie - de la materia primă la produsul 
finit. 

Integrarea pe verticală permite întreprinderilor diminuarea costurilor ca urmare a 
economiilor de scară şi a evitării verigilor intermediare, creşterea capacității de apărare şi 
ofensivă pe piaţă, păstrarea autonomiei cererii şi a ofertei. Principalul dezavantaj al acestei 
strategii constă în diminuarea flexibilității întreprinderii şi creşterea pierderilor survenite ca 
urmare a unei eventuale scăderi a cererii. 

În practică, concentrarea pe verticală plasează grupul în fluxul producţiei, în amonte sau 
în aval. 

Integrarea verticală în amonte presupune controlul grupului asupra furnizorilor săi, ceea 
ce îi va permite să supervizeze calitatea materiilor prime şi a semifabricatelor livrate de aceştia, 
să îşi regleze aprovizionările şi livrările, având în acelaşi timp posibilitatea de control asupra 
costurilor de producție. 

Integrarea verticală în aval presupune ca o întreprindere să preia controlul asupra 
clienților săi, aceasta oferindu-i posibilitatea de a urmări reţelele de distribuţie a produselor, 
asigurând o mai bună promovare a produselor şi eliminarea produselor concurente. 

Strategia diversificării conglomerate constă în dezvoltarea unor afaceri între care nu 
există nici o legătură în ceea ce priveşte produsele, piețele sau tehnologiile utilizate. Această 
strategie regrupează întreprinderi fără ca între ele să existe aparent legături economice. 
Obiectivul acestui tip de concentrare constă într-o politică de disipare a riscurilor legate de 
investițiile financiare în diverse sectoare de activitate şi de optimizare a profiturilor şi creştere a 
organizației, ceea ce conferă grupului astfel creat o mai mare stabilitate în fața crizelor 


economice. 

Fenomenele de concentrare industrială sau financiară s-au realizat şi se efectuează în 
modalități economice, financiare şi juridice diferite, dar adesea complementare. Principalele căi 
de implementare a strategiei de diversificare sunt: dezvoltarea internă a întreprinderii, stabilirea 
de legături mai mult sau mai puțin strânse cu alte întreprinderi, absorbția sau reuniunea cu alte 
întreprinderi, deținerea controlului sau crearea altor societăţi, respectiv constituirea unui grup de 
societăţi. 

Din aspectele prezentate anterior, putem concluziona că apariţia grupurilor de societăți 
este o consecinţă a adoptării de strategiei de creştere prin intermediul opțiunilor de concentrare 
sau diversificare la nivelul întreprinderilor. 

În general, se apreciază că atunci când producţia se diversifică foarte mult, sau când se 
urmăreşte pătrunderea pe piețele străine, managerii întreprinderilor au tendinţa de a alege între 
două opțiuni şi anume: fie păstrarea la nivelul întreprinderii a unității sale juridice şi crearea de 
“departamente” sau “sucursale”, fie înfiinţarea de noi societăți, specializate, cu personalitate 
juridică proprie, numite “filiale”, a căror activitate este controlată de o societate care le va 
conduce, denumită “societate mamă”. 

Aceeaşi problemă apare şi în momentul concentrării de întreprinderi concurente sau 
complementare, situație în care trebuie să se opteze între fuziune, caz în care una dintre 
întreprinderi dispare, sau deținerea de participații, situație care conduce la apariția unei 
întreprinderi aflate sub controlul alteia, respectiv un grup de societăți. 

Având în vedere cele menţionate mai sus, putem identifica principalele cauze care au 
generat apariția grupurilor de societăți, şi anume: dezvoltarea economică în țările industrializate 
ŞI existenţa şi dezvoltarea piețelor financiare. 

Astfel, dezvoltarea economică în ţările industrializate a determinat apariţia şi expansiunea 
unor întreprinderi puternice care domină piaţa şi depăşesc prin câmpul lor de acţiune frontierele 
țării de origine. 

Pe de altă parte, existența şi dezvoltarea piețelor financiare a permis cumpărarea titlurilor 
de participare de către alte societăţi, fapt care le-a asigurat un anumit control sau influență asupra 
întreprinderilor emitente. S-au creat astfel, în funcție de interesele firmelor cumpărătoare a 
titlurilor de valoare, adevărate structuri bine legate între ele, respectiv grupuri de societăți . 

Apariţia grupurilor de societăți a generat numeroase consecinţe în plan juridic, social, 
fiscal şi nu în ultimul rând contabil. 

Din punct de vedere juridic, fiecare societate din grup are personalitate juridică proprie, 
are denumire, sediu, naționalitate şi organe de conducere proprii. Această independenţă juridică 
se află însă în contradicție cu realitatea economică caracterizată prin controlul exercitat de 
societatea mamă şi convergența de interese a societăților din cadrul grupului. Abordarea juridică 
a grupului presupune stabilirea unor reglementări care să vizeze: protecția acţionarilor, 
creditorilor şi salariaților din societăţile grupului, aspecte fiscale referitoare la impozitarea 
rezultatului şi aspecte legate de concurență. 

Referindu-ne la consecințele sociale menționăm că apariţia şi existența grupurilor de 


societăți a impus şi evoluţia dreptului social, care nu se limitează doar la asigurarea protecției 

contra riscurilor de abuz, în cadrul contractului de muncă, ci se extinde până la recunoaşterea şi 
reglementarea drepturilor colective ale angajaţilor grupului. 

Consecințele fiscale ale apariţiei grupurilor se referă la reglementările speciale cu privire 
la regimul societății mamă şi al filialelor, la regimul beneficiului consolidat şi al beneficiului 
mondial'*, la regimul de favoare al fuziunii şi la reglementările referitoare la investiţiile în 
străinătate. 

Din punct de vedere contabil complexitatea organizării şi structurii unui grup, ca şi 
aspectele economice, juridice, fiscale, legate de existenţa grupului, au generat apariţia unei noi 
ramuri a contabilităţii, şi anume contabilitatea consolidată. Asupra acestor aspecte vom reveni 


însă într-o secțiune viitoare a lucrării noastre. 


1.1.2. Grupurile de societăţi şi diferitele abordări ale acestora 


Termenul de grup are o largă răspândire în diverse domenii de activitate. Astfel, 
Dicţionarul Explicativ al Limbii Române!” explică noţiunea de grup ca fiind “ansamblu de 
obiecte, piese etc. de acelaşi fel, reunite pe baza caracteristicilor funcționale şi alcătuind un 
tot”. Asociat acestei explicaţii, Dicționarul Explicativ prezintă şi principalele expresii derivate, 
cum ar fi: grup social, grup politic, grup de persoane sau grup matematic. Din analiza abordării 
termenului în cadrul Dicţionarului Explicativ al Limbii Române rezultă că nu există nici o 
referire la sensul juridic sau economic al noţiunii de grup. 

Studiind literatura juridică şi economică de specialitate, se observă că nu există o 
definiție unică a noţiunii de grup, deoarece aceasta este privită din mai multe unghiuri, 
corespunzător diferitelor interpretări (juridic, contabil, fiscal). 

Astfel, din punct de vedere contabil sau al informaţiei contabile şi financiare, grupul 
corespunde unui ansamblu de “entităţi care cuprinde o societate mamă şi toate filialele sale” 
“ale căror conturi sunt sau pot fi consolidate. Tehnica de consolidare constituie deci baza noţiunii 
de grup, iar grupul este delimitat de perimetrul de consolidare. 

Pentru jurişti, noțiunea de grup diferă de cea contabilă şi se bazează pe două idei 
esențiale: independenţa juridică a societăților din cadrul grupului şi existența unei unități de 
decizie economică căreia îi sunt supuse aceste societăţi. 

În instituirea unui regim de integrare fiscală a grupurilor şi în stabilirea condiţiilor de 
acces la acest regim, legislaţia fiscală internaţională a propus şi ea o abordare a noţiunii de grup 
care urmăreşte în principal modalităţile de stabilire a beneficiului consolidat şi eliminarea dublei 


impuneri. 


15 Beneficiul mondial corespunde unui principiu de teritorialitate şi constă în adăugarea rezultatelor obținute de 
sucursalele din străinătate la cel realizat de societatea din ţara de origine. Trebuie menţionat însă faptul că, din 
impozitul datorat de societate, se scade impozitul pe profitul care a fost plătit în străinătate. 

' Academia Română — Institutul de lingvistică “Iorgu Iordan”, Dicţionarul Explicativ al Limbii Române, Ed. 
Univers Enciclopedic, Bucureşti, 1998, pag.437. 

2 E. Horomnea, Lexicon contabil-financiar armonizat cu Directivele Europene Internaţionale de Contabilitate, Ed. 
Sedcom Libris, Iaşi, 2003, pag. 86. 

Din cele de mai sus reiese că există două modalităţi de abordare” a noţiunii de grup: în 
primul rând se poate vorbi despre grup ca o realitate observabilă, în ansamblul său, aşa cum 
există el, şi în al doilea rând, se poate studia concepţia care poate fi dată grupului de diverse 
discipline. În acest caz, este mai puţin prezentă realitatea observabilă şi mai mult noțiunea de 
grup construită sau abstractă care stă la baza concepției unei discipline sau alta, de natură 


juridică, fiscală, contabilă sau financiară. 


1.1.2.1. Abordarea grupului ca o realitate economică. 


La nivel micro şi macroeconomic, grupul poate fi privit ca un ansamblu de mijloace 
utilizate în comun pentru realizarea unei strategii financiare, industriale sau comerciale. 
Dimensiunea strategică a grupului apare ca urmare a fenomenului de concentrare a resurselor 
societăților membre ale grupului, realizat prin integrarea verticală şi orizontală. 

Concentrarea la nivelul unui grup este definită ca fiind “procesul de întărire a controlului, 
informării, puterii, precum şi de comasare a patrimoniului în mâinile câtorva persoane, fenomen 
care va permite conducătorilor acestei entități să utilizeze aceste resurse financiare şi tehnologice 
considerabile în scopul implantării unei politici coerente, care să depindă într-o mai mică măsură 
de particularităţile mediului extern al ţării de implantare”. ”? 

Văzut din acest unghi de vedere, grupul apare ca fiind un ansamblu de mijloace, 
aparținând unor societăți diferite, care sunt subordonate unui centru unic de decizie care 
coordonează utilizarea resurselor în vederea atingerii obiectivelor strategice ale grupului în 
ansamblul său. Existenţa centrului unic de decizie determină în plan managerial o unitate de 
decizie şi conducere în cadrul grupului care se exercită în general de către societatea mamă 
asupra filialelor, sucursalelor, cu toate că din punct de vedere juridic acestea se bucură de o 
autonomie deplină. 

Unitatea de decizie oferă grupului în ansamblul său coerenţa deciziilor manageriale şi 
reducerea costurilor aferente gestiunii interne. Pe de altă parte însă, unitatea de decizie, prin 
centralismul şi rigiditatea structurilor existente poate determina o diminuare a flexibilității 
întreprinderii şi a capacităţii sale de reacție la provocările mediului extern. 

Rezultă că, în cadrul utilizării resurselor comune, între societățile grupului iau naştere o 
serie de relații de dependenţă. Acestea pot avea un suport juridic ca urmare a deţinerii unor 
participaţi la capitalul social sau un suport comercial, de natură contractuală, ca urmare a unor 
acorduri de cooperare (contracte de tip lohn, de exclusivitate, franşiză, acordare de licenţe) 
încheiate între societăţile grupului. 

În concluzie, putem aprecia că grupul de întreprinderi reprezintă “ansamblul constituit din 


mai multe societăţi, fiecare având existența ei proprie, dar unite între ele prin legături diverse în 


?l M. Traşcă, C. Iacob, Contabilitatea societăților de grup, Editura Tribuna Economică, București, 1996, pag. 31. 
? J, Richard, J.M.Bailly, P. Simons, Comptabilité et analyse financière des groupes, Ed. Economica, Paris, 2000, 
pag. 27. 

virtutea cărora una din ele, denumită societate — mamă, exercită un control, prevalându-se ca o 


unitate de decizie, celelalte societăţi fiind dependente faţă de societatea mamă”"”. 


1.1.2.2. Grupul de întreprinderi - definit de diverse discipline 


În literatura de specialitate economică şi juridică grupul este abordat în mod diferit. 
Distingem astfel o abordare juridică a grupului, care ţine cont de aspecte legate de dreptul 
comercial, legislaţia muncii, legislaţia fiscală, o altă abordare de tip contabil bazată pe 
contabilitatea consolidată şi, mai nou o abordare managerială a grupului fundamentată pe 


strategiile care stau la baza creării şi dezvoltării alianțelor strategice. 


Noţiunea de grup în interpretare juridică 

Deşi, la ora actuală se apreciază”” că nu există nici un sector de activitate în care 
grupurile de societăți să nu îşi fi făcut simțită prezența, determinând astfel globalizarea 
domeniului, literatura juridică de specialitate nu oferă o abordare clară a conceptului de grup. 

Organizaţia Naţiunilor Unite” defineşte grupul de societăți de maniera următoare: “două 
sau mai multe societăți formează un grup dacă una din ele controlează (societatea care conduce 
ansamblul grupului) direct sau indirect alte societăți, sau dacă ele sunt efectiv controlate de o 
aceeaşi societate (societate în participaţie comună). În acest ultim caz, dacă societăţile de grup, 
conduse de o societate mamă, controlează direct sau indirect alte societăți, acestea din urmă sunt 
membre ale aceluiaşi grup”. 

În interpretare juridică, grupul este deci un ansamblu de societăţi, independente unele de 
altele şi care în ansamblul său nu posedă personalitate juridică, ceea ce conduce la o contradicție 
între situația de drept şi situaţia de fapt, care este caracterizată prin concordanța obiectivelor, prin 
unitate de direcție şi strategie a societăților din cadrul grupului. 

O societate are personalitate juridică sau morală atunci când: are un patrimoniu propriu, 
distinct de cel al altor societăţi, are o denumire, sediu şi naţionalitate, se foloseşte de drepturile 
ataşate persoanei juridice, trebuie să respecte anumite obligaţii, în special în materie de 
publicitate deoarece societatea şi actele importante ale vieţii sale sociale trebuie făcute cunoscute 
terţilor. 

În mod unitar, în literatura juridică de specialitate se consideră grupul ca fiind lipsit de 
existență juridică şi de personalitate morală. Din această abordare decurge negarea noţiunii de 
patrimoniu şi de angajament social al grupului, cât şi imposibilitatea acționării în instanță sau a 
supunerii grupului unei proceduri de reorganizare judiciară. 

În principiu, din punct de vedere juridic o societate nu poate domina o altă societate, iar 
în cadrul grupului toate societăţile sunt considerate autonome şi independente. Pornind de la 


această constatare rezultă că între realitatea economică şi reflectarea ei în plan legislativ există 


% F Lefebvre, Memento de sociétés commerciales, Ed. Francis Lefebvre , Paris, 1994, pag. 87. 
P, Joffre, Comprendre la mondialisation de l’entreprise, Ed. Economica, Paris, 1994, pag. 74-77. 
25 ONU, Rapport commission des sociétés transnationales, Ed. ONU, New York, 2001, pag. 37. 


CAPITOLUL 1 — Concepte fundamentale privind consolidarea conturilor 


numeroase discordanțe care îngreunează înțelegerea şi abordarea juridică a grupurilor de 
societăţi. 

Pentru a se putea înțelege mai bine accepțiunea juridică a grupului de societăţi se impune 
însă trecerea în revistă a principalelor elemente şi concepte cu care se operează. Prin urmare, prin 
prisma Juridicului se au în vedere unele probleme legate de: definirea filialelor, participaţiilor şi 
societăților controlate, noţiunea de autocontrol şi transparența capitalului, obligațiile de 
informare a acţionarilor şi publicului care decurg din existența filialelor, participațiilor şi 
societăților controlate, noţiunea de grup propusă de dreptul muncii în unele ţări europene. 


In continuare ne propunem să detaliem, măcar succint, aceste aspecte. 


a. Definirea filialelor, participaţiilor şi societăților controlate 

Filialele, în termeni juridici, “reprezintă acele societăți din al căror capital mai mult de 
jumătate este deţinut de o altă societate, fără a se ţine cont de participarea la dividende prioritare 
fără drept de vot sau a acţiunilor cu drept de vot dublu, pentru a se determina procentajul de 
participare sau de interes, deci criteriul legăturii de afiliaţie este pur financiar””€. 

Articolul 42 din Legea 31/1990” republicată privind societăţile comerciale precizează că 
“filialele sunt societăți comerciale cu personalitate juridică care se înființează într-una din 
formele enumerate la articolul 2 şi în condiţiile prevăzute pentru acea formă. Ele vor avea 
regimul juridic al formei de societate în care s-au constituit.” 

Ordinul nr.772 din 02.06.2000, prin care s-au aprobat Normele privind consolidarea 
conturilor a reglementat funcționarea grupurilor de societăți din România în perioada 2000-2005. 
În acest act normativ au fost definite noţiunile de grup, societate mamă, filială, control, după cum 
urmează”: 

- “grupul - ansamblu de societăţi, format din societatea care consolidează- persoana 

juridică română (consolidantă) — şi filialele acesteia- societăţi române şi străine; 

-  societatea-mamă — societate care are una sau mai multe filiale; 

- filiala- societatea aflată sub controlul altei societăţi (cunoscută ca societate-mamă); 

- control- puterea de a conduce politicile financiare şi operaţionale ale unei întreprinderi 

pentru a obține beneficii din activitatea ei.” 

Articolul 8 al acestui ordin prevedea că o societate are statutul de filială a unei alte 
societăţi dacă societatea mamă: 

a) “deține majoritatea drepturilor de vot ale acţionarilor sau asociaților filialei; sau 

b) este acționar sau asociat şi are dreptul de a numi ori revoca majoritatea membrilor 


organelor de administrație, de conducere sau de control; sau 


% V. Munteanu, Contabilitatea şi consolidarea conturilor anuale la societăţile de grup, Editura Lucman Serv, 
Bucureşti, 1997, pag.18. 

27 *** Legea 31/1990 privind societăţile comerciale republicată în Monitorul Oficial nr. 1066/17.11.2004. 

?8 *** Ordinul nr. 772 al Ministrului Finanţelor din 2 iunie 2000 de aprobare a Normelor privind consolidarea 
conturilor, publicat în Monitorul Oficial nr. 374/11.08.2000, abrogat o dată cu apariția Ordinului nr. 1752 al 
Ministerului Finanţelor Publice din 17.11.2005 pentru aprobarea reglementărilor contabile conforme cu directivele 
europene, publicat în Monitorul Oficial nr. 1080/30.1 1.2005. 

c) este acționar sau asociat şi are dreptul de a exercita o influenţă dominantă asupra 
societăţii în virtutea unui contract ori a unei clauze statutare, în cazul în care legea permite 
astfel de contracte sau prevederi; sau 

d) este acționar sau asociat şi majoritatea membrilor organelor de administraţie, de 
conducere ori de control ale societății au fost numiți numai ca rezultat al exercitării 
drepturilor de vot ale societăţii-mamă. De asemenea, aceşti membri trebuie să fi fost în 
aceste funcții pe parcursul exerciţiului financiar curent, al exerciţiului financiar precedent; 
sau 

e) este acționar sau asociat şi deține singur controlul asupra majorității drepturilor de vot 
ale acţionarilor sau asociaţilor societăţii ca urmare a unui contract cu alți acționari; sau 

f) are dreptul de a exercita o influență dominantă asupra societăţii în virtutea unui contract 
ori a unei clauze statutare, în cazul în care legea permite astfel de contracte sau prevederi. 

De asemenea, o societate mai are statut de filială dacă este o filială a unei alte filiale a 
societăţii-mamă”. 

În practica afacerilor, uneori, noţiunii de filială i se dă un conţinut mult mai larg şi 
conduce la apariția mai multor praguri în legăturile de participaţie. 

Se pot distinge astfel: filialele cu o participaţie mai mare de 90 sau 95% din capitalul 
acestora, aceste filiale îşi păstrează personalitatea morală, dar se află sub controlul absolut al 
societății mamă; filiale cu participaţi mai mari de 66%, în care societatea mamă deţine 
conducerea absolută; sau pot să apară participaţii egale cu 50% şi partajate între două grupuri, 
cazul filialelor comune, în care în principiu, participanții sunt în întregime legaţi între ei, 
deoarece nimeni nu poate decide fără acordul celuilalt. 

Când participaţiile sunt inferioare procentului de 50%, ele nu sunt suficiente pentru a crea 
o legătură de afiliație, dar, în acelaşi timp, uneori, este suficient pentru a domina societatea dacă 
alți acţionari sau purtători de părți sociale nu deţin o cotă superioară de capital. 

În termeni juridici, participaţiile reprezintă “fracțiunea de capital cuprinsă între 10 şi 
50% deţinută într-o altă societate. La fel ca şi în cazul filialelor, criteriul este pur financiar”? . 

În cazul în care participaţia este de 50%, iar restul acţiunilor sunt dispersate, societatea 
participantă va deține controlul absolut. Deţinerea unei fracțiuni mai mici de 10% nu constituie 
participaţie şi nu oferă deținătoarei drept de control. În practică însă, influenţa pe care o societate 
o exercită asupra altei întreprinderi poate rezulta” şi din dispoziţiile statutare, dintr-un acord 
între acționari privind deținerea majorităţii voturilor în consiliul de administraţie sau din 
structura acționariatului şi repartiția capitalului social. Astfel, în cazul societăților cotate la bursă, 
deținerea unei cote procentuale de 8-9% permite uneori de a avea o influență asupra deciziilor de 
ansamblu, tot aşa cum deținerea unei cote procentuale de 15-20% din capitalul unei societăți 


închise poate fi insuficientă pentru exercitarea unei influenţe asupra societății. 


2V. Munteanu, Contabilitatea şi consolidarea conturilor anuale la societăţile de grup, Editura Lucman Serv, 
Bucureşti, 1997, pag. 57-59. 

* N. Tabără, E. Horomnea, C. Toma, Conturile anuale în procesul decizional, Ed. TipoMoldova, Iaşi, 2001, pag. 
229-229. 

Concluzionând cele de mai sus, în termeni juridici, filialele şi participațiile prezintă un 
sens limitat, deoarece definiția este bazată în mod exclusiv pe praguri de deţinere a capitalului şi 
nu face referire la motivul pentru care are loc cumpărarea acțiunilor, la intervalul de deţinere a 
titlurilor, la puterea reală a societăţii participante. 

Pentru remedierea acestor deficiențe se impune definirea conceptului de control care 
reprezintă de fapt rațiunea cumpărării şi deținerii de acţiuni la diferite societăți. 

În domeniul economic, termenului de control îi sunt asociate patru semnificaţii”, şi 
anume: verificarea şi inspecția întocmirii şi realizării unor fapte şi înscrisuri; puterea deţinută de 
o persoană fizică şi juridică materializată prin accesul preferențial la informații şi posibilitatea de 
a dispune sau influenţa strategii şi proceduri ale firmei; supravegherea, respectarea unor reguli şi 
norme interne sau externe firmei; puterea exercitată de o persoană asupra unor indivizi sau 
grupuri de indivizi din interiorul întreprinderii. 

În cazul grupurilor conceptul de control exprimă “puterea exercitată de o întreprindere 
asupra alteia din cadrul grupului şi care îi permite să influenţeze în mod decisiv asupra 
strategiilor şi politicilor financiare şi operaţionale ale acesteia în scopul realizării unor 
avantaje "””. 

Legislaţia internațională consideră că o societate controlează o altă societate dacă se 
găseşte în una din situaţiile următoare: 

- deține direct sau indirect o fracţie de capital care îi conferă majoritatea drepturilor de 
vot în cadrul adunării generale a acelei societăți; 

- dispune singură de majoritatea drepturilor de vot în societatea controlată, precum şi în 
virtutea unui acord încheiat cu alți asociați sau acționari şi care nu contravine 
intereselor societăţii; 

- determină în fapt, prin drepturile de care dispune deciziile în adunarea generală a 
acestei societăţi. 

O societate poate exercita un control asupra altei societăți dacă aceasta dispune, direct 
sau indirect, de o fracție a drepturilor de vot superioară cotei de 40% şi nici un acționar sau 
asociat nu deţine, direct sau indirect, o fracție superioară în raport cu această cotă. 

Controlul de drept sau de fapt asupra uneia din societăţile din grup este rezultatul 
relaţiilor de dependență existente la nivelul grupului şi care îmbracă trei forme, şi anume: 
dependenţa financiară, dependenţa directorială şi dependenţa contractuală. 

Dependenţa financiară apare ca urmare a deţinerii directe sau indirecte de către 
societatea-mamă a unei părți importante din drepturile de vot în cadrul uneia sau mai multor 
societăţi din grup. 

Dependenţa directorială rezultă ca urmare a desemnării de către societatea-mamă parțial 
sau în totalitate a echipei manageriale a societăților controlate. 

Dependenţa contractuală se bazează pe acordurile comerciale existente între societatea- 


mamă şi filiale. Acest tip de dependenţă apare în cazul societăților care deşi nu dețin în mod 


* A. Mikol, H. Stolowy, Dictionnaire fiduciaire — Organisation et gestion, Ed. La Villeguerin Editions, Paris, 1991, 
pag. 87-90. 

direct participaţii la capitalul societăților controlate, manifestă o influență semnificativă asupra 
acestora ca urmare a relațiilor comerciale de tip furnizor — distribuitor unic. 


Asupra acestor aspecte vom reveni, tratându-le pe larg într-un capitol viitor. 


b. Noțiunea de autocontrol, transparența capitalului şi modul de informare 

Pentru a defini autocontrolul, în sens juridic, trebuie să pornim de la modul de 
interpretare al participațiilor reciproce, care pot îmbrăca următoarele forme şi anume: participații 
directe şi participații indirecte. 

Participaţiile directe apar atunci când două societăți posedă în raport una cu cealaltă o 
fracție din capitalul lor; 

Participaţiile indirecte intervin în situaţiile în care există mai multe societăţi care deţin 
între ele o fracție din capitalul lor. 

Participaţiile reciproce prezintă două pericole principale: pe de o parte, riscul speculativ 
care poate antrena crearea unui activ fictiv, iar pe de altă parte formarea unui grup de acționari 
care să dețină puterea şi să o exercite în ansamblul societăţii, practică ce poartă denumirea de 
“zăvorâre” sau de încuiere. 

Riscul de creare a unui activ fictiv conduce la o fragilitate a grupului, ca urmare a 
faptului că, în condiţiile unui lanț circular de participaţi, ultima societate se regăseşte indirect 
reprezentată în activul societății mamă. Riscul creării de activ fictiv rezultă şi din creşterile de 
capital la care vor subscrie reciproc două societăţi . 

Aspectul de “zăvorâre” sau de încuiere rezultă din faptul că, însuşi grupul de acționari 
exercită controlul asupra societăților, de aici apărând şi expresia de autocontrol, şi care nu 
permite atragerea de noi acționari. Participaţiile reciproce directe pot să apară fie între societățile 
pe acţiuni, fie între o societate pe acţiuni şi alte tipuri de societăți. 

În practica internaţională, legislația juridică prevede condiţiile care trebuie îndeplinite 
pentru a putea deţine acțiunile unei societăți pe acțiuni şi se precizează că, în cazul în care 
întreprinderile nu sunt constituite ca societăți pe acțiuni, participațiile reciproce sunt libere. 
Oricare ar fi tipul societăţilor între care se realizează participaţiile reciproce, autocontrolul există, 
deoarece o întreprindere îşi asigură controlul propriu prin intermediul uneia sau mai multor firme 
care dețin ele însele direct sau indirect controlul. 

Transparenţa capitalului se referă la obligativitatea de difuzare a anumitor informaţii cu 
privire la participațiile semnificative, o dare de seamă a activității şi rezultatelor, numele 
societăților controlate şi partea de capital care este deținută. 

Pentru a asigura securitatea societăților, legislaţia juridică a țărilor occidentale prevede 
procedurile de informare în cazul în care un prag semnificativ a fost depăşit în capitalul altei 
societăți şi procedurile de notificare a societăților controlate. 

Calculul pragurilor se face prin luarea în considerare a drepturilor de vot. Astfel, la 15 


zile de la depunerea declaraţiilor privind felul acţiunilor pe care le deține o persoană fizică sau 


“ B, Raffournier, Les Normes Comptables Internationales (IFRS/IAS), Ed. Economica, Paris, 2005, pag. 499-500. 

juridică, societatea este obligată să informeze acţionarii săi cu privire la numărul total al 
drepturilor de vot existente la data respectivă, în raport cu care se fac calculele. 
Mărimea participaţiilor deţinute direct sau indirect în capitalul unei societăți trebuie 


notificată de fiecare dată când apar modificări ale cotelor procentuale. 


c. Noţiunea de grup în viziunea legislaţiei muncii 

În unele ţări occidentale, dacă dreptul societăţilor nu dă o definiţie a noţiunii de grup, 
dreptul muncii prevede obligația creării unui comitet de grup în cadrul unui grup de societăţi. 
Legislaţia europeană a muncii tratează grupul ca fiind alcătuit din: o societate denumită 
dominantă, filialele societăţii dominante, societăți în care societatea dominantă deține indirect 
mai mult de jumătate din capitalul unei societăți plasată în acelaşi teritoriu național şi societăți în 
care societatea dominantă deține o fracțiune de capital cuprinsă între 10% şi 50%. 

Astfel, în termeni juridici grupul, văzut prin prisma legislaţiei muncii din ţările Uniunii 
Europene, cuprinde două serii de relații: relaţii de filiație şi relații de participaţie. Pentru a putea 
interpreta aceste tipuri de relații trebuie să definim noţiunile de “interes” şi de” control” . 

Noţiunea de control exprimă “o relaţie de putere prin care se pune în valoare o legătură 
de dependenţă directă sau indirectă între o societate controlantă sau dominantă şi una controlată 
sau dominată. Noţiunea de interes este diferită de cea de control şi nu mai pune problema unei 
relaţii de putere, ci numai a unei noţiuni patrimoniale”? 

Ceea ce accentuează legislația muncii din ţările Uniunii Europene se referă la modul şi 
condiţiile de constituire a comitetelor de întreprindere, sau de grup, şi atribuțiile pe care acestea 
le au la nivelul societăţii dominante, filialelor şi sub-filialelor, în special în ceea ce priveşte 
strategia grupului. 

Comitetul de grup are ca obiectiv informarea cât mai completă a reprezentanţilor 
salariaților, la nivelul grupului. Pentru a putea realiza acest lucru el centralizează informaţiile 
curente şi previzionale privind activitatea, situația financiară şi evoluţia locurilor de muncă din 
cadrul grupului şi primeşte, în schimb, conturile consolidate şi raportul auditorilor. 

Totodată, salariaţii întreprinderilor din cadrul unui grup sunt consultați de comitetul de 
întreprindere înainte de preluarea de participaţi, achiziția sau cedarea filialelor, fuziunea sau 
aportul parțial de active, iar în ceea ce priveşte participarea salariaților la profit, aceasta se 
calculează în funcţie de rezultatul de ansamblu al grupului. 

În consecinţă, se poate aprecia că, la nivel internațional, sistemul juridic recunoaşte 
existenţa grupurilor şi a relaţiilor care se stabilesc între societăţile acestora sau între una sau mai 
multe societăţi şi terți. În acest sens, legislaţia internaţională prevede o serie de responsabilităţi 
ale grupurilor de societăţi în raport cu angajaţii, acționarii, asociații minoritari şi creanțierii. 
Aceste reglementări se referă la: obligația informării, protecția asociaților minoritari şi a 
creanțierilor. 

Grupurile de societăți au obligația informării acţionarilor cu privire la structura şi 


evoluţia grupului prin publicarea notelor explicative la Situaţiile Financiare, a listei filialelor, a 


3M. Traşcă, C. Iacob, Contabilitatea societăților de grup, Editura Tribuna Economică, Bucureşti, 1996, pag. 37. 

participațiilor şi angajamentelor financiare existente cu societatea-mamă. De asemeni, orice 
societatea controlată are obligația de a informa asupra participațiilor pe care le deţine direct sau 
indirect la alte societăți, modificările intervenite în cursul exerciţiului financiar, numele 
societăților controlate. Totodată, ca şi societăți individuale, grupurile au obligația informării 
publicului larg prin intermediul publicării în Monitorul Oficial a informaţiilor financiare. 

Legislaţia internațională protejează interesele asociaţilor minoritari prin limitarea 
participaţiilor reciproce care ar putea conduce la abuzuri, autocontrol şi chiar la întocmirea şi 
publicarea unor situaţii financiare supraevaluate în mod artificial. Din acest motiv, legiuitorul 
limitează dreptul de vot în cazul participaţiilor încrucişate de tip “circular” (A la B, B la C, C la 
A). 

Creditorii unei societăţi integrate în structura unui grup au posibilitatea de a solicita 
compensarea unei datorii față de altă societate a grupului cu creanța deținută. De asemeni, în 
situația incapacității de plată a unei societăți a grupului (mamă sau filială) se poate proceda la 
executarea acelei societăți sau a oricărui membru al grupului, mai ales dacă se constată faptul că 
filialele au fost create în scopul fraudării drepturilor creditorilor prin transferuri patrimoniale 
fictive. 

Din păcate, în literatura juridică de specialitate din România nu există o preocupare 
constantă pentru definirea şi delimitarea conceptuală a grupului de societăţi. Astfel, grupul este 
abordat doar prin prisma organizării, funcționării şi a legăturilor care se stabilesc între societăţile 
sale, fără însă a se face referiri la definirea grupului prin prisma legislaţiei muncii. Această 
situație apare şi ca urmare a numărului relativ redus de entități de acest tip care funcționează şi 


întocmesc situaţii financiare consolidate”. 


Noţiunea de grup în interpretare fiscală 

Pe plan internațional, legislaţia fiscală nu ignoră noţiunea de grup, deoarece se impune o 
tratare atentă a modului de repartizare a dividendelor între societăţile grupului şi a modului de 
compensare a beneficiilor cu pierderile, la nivelul grupului. 

Fiscalitatea are în vedere existenţa societăţilor de grup, iar pentru instituirea unei 
fiscalități a grupului au fost adoptate succesiv diverse măsuri, fie pentru a corecta diferite 
metodologii care se aplică în mod normal, fie pentru a lupta împotriva evaziunii fiscale care ar 
putea fi realizată prin sistemul de grupuri multinaționale. 

Aceste măsuri pot fi sintetizate ca fiind destinate: asigurării neutralizării impozitelor 
stabilite grupurilor, favorizării investiţiilor străine, încurajării regrupării întreprinderilor, luptei 
împotriva evaziunii fiscale între societăţile care fac parte din acelaşi grup şi a evaziunii fiscale 


internaționale. 


%4 În statisticile Oficiului Naţional al Registrului Comerţului la 31.12.2004, în România erau înregistrate doar 11 
societăţi de tip grup care întocmesc bilanţ consolidat. 

Abordarea fiscală?’ 


a grupurilor de societăţi stabileşte regimul special al societății mamă şi 
al filialelor, regimul integrării fiscale în grup, regimul fiscal al repartizării dividendelor şi 
compensarea beneficiilor şi a pierderilor. 

Regimul special al societăţii-mamă şi al filialelor — constă într-o serie de reglementări 
referitoare la impozitarea veniturilor filialelor repartizate societăților-mamă şi a activului fiscal, 
după cum urmează: 

- profiturile filialelor repartizate societăţilor mamă nu sunt supuse nici unei reţineri la 
sursă; 

- profiturile filialei sunt exonerate de impozitul asupra societății mamă, la societatea- 
mamă se practică defalcarea unei cote părți forfetare de cheltuieli; 

- impunerea activului fiscal cu 50%, permite societăților mamă să redistribuie veniturile 
filialelor, adică societăţilor în care societatea mamă deține mai puţin de 10% din 
acțiuni sau părți sociale, fără să achite un avans. 

Regimul integrării fiscale în grup este definit ca fiind “regimul de drept, întâlnit la 
întreprinderile din fruntea grupului, supuse impozitării, oricare ar fi natura activităţii lor“. 
Există totuşi o limitare la grupurile în care societatea mamă deţine în mod direct sau indirect cel 
puţin 95% din capital, dacă societățile intermediare sunt, ele însele, membre ale grupului. 
Societatea mamă este singura obligată la plata impozitului stabilit pentru rezultatul ansamblului 
de societăţi, dar fiecare societate care este membră a grupului va participa solidar la plata acestui 
impozit. 

Regimul fiscal al repartizării dividendelor are ca obiectiv evitarea taxării impozitului pe 
societate în cascadă pentru societățile care au adoptat o strategie de dezvoltare sau diversificare 
prin creştere externă în relaţii cu diverse întreprinderi. 

În legislaţia fiscală naţională, societăţile plătitoare de impozit pe profit trebuie să includă 
în rezultatul lor impozabil totalitatea veniturilor obținute, inclusiv dividendele primite de la alte 
societăţi. Ca urmare a acestui fapt, veniturile pe care societatea mamă le-ar primi de la filialele 
sale ar fi supuse unei impozitări duble. De aceea pentru a se evita dubla impunere este necesar ca 
veniturile nete aferente acțiunilor sau cotelor-părți primite de către societatea mamă, în cursul 
anului exerciţiului financiar, să fie scăzute din profitul total al acesteia. În acest sens, Codul 
Fiscal al României prevede la art. 20 lit. a) că sunt neimpozabile dividendele primite de la o 
persoană juridică română. De asemenea, după data aderării României la Uniunea Europeană, 
dividendele primite de la o persoană juridică străină, din statele Comunității Europene, vor fi 
neimpozabile dacă persoana juridică română deţine minimum 25% din titlurile de participare la 
persoana juridică străină, pe o perioadă neîntreruptă de cel puţin 2 ani, care se încheie la data 
plăţii dividendului“”. 

Sistemul de deducere fiscală se justifică prin faptul că societatea-mamă are de suportat 


cheltuieli pentru gestionarea participațiilor ale căror venituri sunt exonerate, de aceea şi 


35 G. Langlois, M. Friederich, A. Burlaud, Comptabilité approfondie, ed. Foucher, Paris, 2001, pag. 372. 

3% J. Montier, G. Scognamiglio, Techniques de Consolidation, Ed. Economica, Paris, 1995, pag. 20-22. 

%7 Legea 571/2003 — Codul Fiscal al României, publicată în Monitorul Oficial nr. 927 din 23.12.2003 cu 
modificările ulterioare. 

cheltuielile corespunzătoare acestor venituri vor fi considerate ca nedeductibile. Deoarece sunt 
deduse la societatea mamă, aceste venituri trebuie obligatoriu reintegrate la nivelul filialelor, iar 
suma acestor cote-părţi nu poate să depăşească suma cheltuielilor efectiv suportate de societatea- 
mamă. 

De regulă, în practica internațională, dar şi în țara noastră, regimul dividendelor nu 
vizează decât participaţiile naţionale sau ansamblul societăţilor supuse impozitului conform 
legislației ţării respective, oricare ar fi naționalitatea lor. 

Compensarea beneficiilor şi a pierderilor este necesară, deoarece, când se calculează 
impozitul pe profit, se reține ansamblul rezultatelor din exploatare, directe şi indirecte, realizate 
în ţară sau străinătate, iar pe de altă parte nu se ține cont de personalitatea juridică a filialelor. Se 
poate vorbi astfel de un dublu regim al beneficiului, şi anume : 

- beneficiul mondial - corespunde unui principiu de teritorialitate şi constă în adăugarea 
rezultatelor obținute de sucursalele din străinătate la cel realizat de societatea din ţara 
de origine. Trebuie menţionat însă faptul că, din impozitul datorat de societate, se 
scade impozitul pe profitul care a fost plătit în străinătate . 

- beneficiul consolidat — corespunde unui principiu al personalităţii juridice şi vizează 
societățile de grup, presupune adiţionarea la rezultatul obținut în ţară, a rezultatelor 
directe ale stabilimentelor din străinătate cât şi a rezultatelor din exploatare ale 
filialelor indigene sau străine. 

Aplicarea regimului beneficiului mondial sau al celui consolidat prezintă mai multe 
avantaje, printre care menţionăm: reducerea bazei de impozitare a grupului ca urmare a 
compensării beneficiilor şi a pierderilor diverselor entități ale grupului, aplicarea regimului 
derogatoriu de calcul al amortizării, posibilitatea lărgirii repartizării beneficiului, evitarea dublei 


impuneri. 


Noţiunea de grup în viziunea contabilă 

În accepțiunea contabilă, grupul poate fi definit ca fiind “un ansamblu constituit din mai 
multe societăți, fiecare cu personalitate juridică proprie dar unite prin participaţi în capital de aşa 
manieră încât una dintre ele, numită societate-mamă, exercită un control asupra ansamblului *%”. 
Ceea ce caracterizează grupul este unicitatea conducerii şi posibilitatea de consolidare a 
conturilor. 

Ordinul Experţilor Contabili din Franţa” defineşte grupul ca fiind “ansamblul de 
societăţi dependente de o aceeaşi unitate de control. În toate cazurile este vorba de a combina 
avantajele economice, financiare şi fiscale care ţin de acest control unitar cu acelea care țin de 
autonomia juridică şi descentralizarea funcțională.” 

Complexitatea organizării şi structurării unui grup de societăți, precum şi aspectele 
economice, juridice şi fiscale legate de existenţa grupului, au condus la modificări şi în domeniul 


contabilităţii. 


38 L, Malciu, Contabilitate aprofundată, Ed. Economică, Bucureşti, 2000, pag. 111. 
3 OECCA, Les groupes et groupements d'entreprises, Ed. OECC, Paris, 2002, pag. 17. 

Deoarece informațiile furnizate de contabilitatea financiară, la nivelul unei întreprinderi 
individuale sunt de cele mai multe ori insuficiente, atât pentru utilizatorii interni cât şi pentru cei 
externi, a fost necesară aplicarea unor noi metode şi tehnici, care au dat naştere unei noi ramuri a 
contabilităţii, contabilitatea consolidată. Această ramură poate să ofere informaţii asupra 
grupului prin intermediul documentelor de sinteză consolidate. 

Contabilitatea consolidată devine, astfel, un mijloc util de informare a utilizatorilor 
interni şi externi, care oferă date despre situația patrimonială, financiară şi a rezultatelor unui 
grup. Fiind totodată şi un mijloc de gestiune, care permite măsurarea rezultatelor grupului şi 
analiza rentabilităţii în funcție de diferite criterii, fapt care conduce la posibilitatea comparării 
grupurilor între ele şi a societăţilor din cadrul grupului, contabilitatea consolidată oferă 
informații importante care se află la originea unor politici şi a unor decizii strategice privind 
investiţiile, sursele de finanţare, rentabilitatea grupului. 

Pentru a construi informațiile, în contabilitatea consolidată se procedează la agregarea 
datelor pe care le furnizează societatea mamă şi societăţile controlate de aceasta şi se retratează 
anumite informații pentru a se putea aplica numite metode şi tehnici de consolidare. 

Abordarea grupului prin prisma contabilităţii consolidate porneşte de /a caracteristicile 

principale ale grupului şi relaţiile existente în interiorul şi exteriorul său, după cum urmează: 

e Un grup de societăţi este în primul rând caracterizat prin existenţa de societăţi juridic 
independente unele de altele. Principiul independenţei juridice este unul dintre factorii 
care asigură flexibilitatea structurilor grupurilor de societăți şi care facilitează 
realizarea diverselor strategii care au ca obiectiv concentrarea, diversificarea sau 
reorganizarea activităților. 

e Al doilea element îl constituie existenţa unei unităţi centrale - societatea mamă - 
căreia îi sunt supuse alte societăți ale grupului. Existenţa unei puteri de decizie poate 
fi o sursă de conflicte sau tensiuni între societatea care exercită puterea şi cele 
subordonate. Această putere trebuie deci organizată, proces care cuprinde două 
aspecte, şi anume: definirea domeniului de competenţă între societatea mamă şi alte 
societăţi şi organizarea unui control de către societatea mamă asupra altor societăți. 

e Dacă se definesc domeniile de competenţă între societatea mamă şi alte societăți putem 
ajunge la o concentrare de putere a deciziilor de către societatea mamă sau, în caz 
contrar, la o mai mare descentralizare de putere şi delegarea unor responsabilități 
către alte societăţi. 

e Indiferent cum ar fi definit domeniul de competenţă, societatea mamă trebuie să îşi 
organizeze controlul, în aşa fel, încât să aprecieze rezultatele filialelor, dar mai ales să 
se asigure că deciziile luate de filiale sunt conforme cu strategia globală definită de ea 
pentru întregul grup, chiar dacă există o descentralizare a deciziilor. 

e Ultima caracteristică a grupului constă în faptul că unitatea de decizie trebuie să aibă 
ca principal obiectiv realizarea unei strategii de dezvoltare comună pentru 
ansamblul societăţii de grup. Performanţele grupului depind într-o proporție 


semnificativă de adeziunea filialelor la obiectivele strategice comune şi de integrarea 

lor în procesul de informare şi luare a deciziilor. Prin urmare, societățile grupului nu 
trebuie să fie supuse numai unei unităţi de decizie, ci trebuie să participe şi la o politică 


comună a grupului. 


Noţiunea de grup în viziunea managementului strategic 

Managementul strategic operează frecvent cu noţiunea de grup strategic. Michael 
Porter“ defineşte grupul strategic ca fiind “un grup de firme dintr-un sector de activitate care 
urmează aceeaşi strategie”. Din această abordare rezultă că, în optica managementului strategic, 
principalul criteriu care stă la baza includerii unor întreprinderi într-un grup strategic nu îl 
constituie deținerea de participaţi, ci adoptarea unor strategii şi politici comune, menite să 
asigure succesul, pătrunderea sau supraviețuirea pe o anumită piaţă. 

Putem aprecia că, în viziunea managementului strategic, noţiunea de grup depăşeşte sfera 
grupurilor financiare în care societățile sunt legate între ele prin legături de ordin strict financiar 
(participaţii). Astfel, constituirea grupurilor strategice apare ca o consecință a schimbărilor 
survenite în mediul extern“! al firmelor ca urmare a globalizării activităţii, a diversificării 
crescânde a produselor, a pieţelor şi a tehnologiilor, a introducerii unor bariere la pătrunderea pe 
diferite pieţe etc. care au obligat societățile fie să încheie acorduri şi alianțe strategice pentru a 
face faţă acestor provocări, fie să adopte o strategie de creştere, de internaţionalizare prin crearea 
de societăţi mixte sau de companii multinaționale. 

Alianţele strategice” reprezintă o formă de acord contractual care poate merge chiar 
până la deținerea unor pachete minoritare de acţiuni între două sau mai multe companii tutelare, 
în scopul realizării unor interese comune. Alianţele se pot încheia între firme concurente, în 
scopul limitării pătrunderii pe piaţă a unor noi companii, între diferite companii şi furnizori sau 
clienți strategici ai acestora sau chiar între firme între care aparent nu există legături, în scopul 
promovării reciproce a produselor. Pe plan mondial astfel de alianțe strategice sunt întâlnite în 
special în domeniile aflate într-o continuă expansiune (cum ar fi domeniul IT: alianţa între HP şi 
APPLE, Lite-On IT şi BenQ, etc.) dar şi în domenii consacrate (cum ar fi industria constructoare 
de autovehicule: General Motors cu Suzuki şi Fiat, etc.). 

Alianţele strategice operează conform diferitelor grade de formalitate”, pornind de la 
varianta cea mai informală, bazată pe înțelegerea verbală, şi terminând cu acordurile contractuale 
scrise. 

De obicei, alianțele strategice sunt create în scopul întăririi relaţiilor cu partenerul, a 
înlăturării unor concurenți sau a folosirii în comun a angajamentelor şi competențelor fiecărei 
firme, a asigurării schimbului de informaţii între parteneri“. 

De cele mai multe ori crearea sau constituirea unei alianțe reprezintă punctul de pornire 


al înființării de către parteneri a unei noi întreprinderi aflate sub controlul comun a partenerilor. 


“ M. Porter, Strategie concurenţială — Manual de supraviețuire şi creştere a firmelor în condiţiile economiei de piaţă, 
Ed. Teora, Bucureşti, 2001, pag. 122-130. 

4l I, Ciobanu, R. Ciulu, Strategiile competitive ale firmei, Ed. Polirom, Iaşi, 2005, pag. 152-155. 

“ R. Lynch, Strategia corporativă, Ed. Arc, Chişinău, 2002, pag. 578-579. 

8p, Halpern, J. F. Weston, E. Brigham, Finanțe manageriale, Ed. Economică, București, 1998, pag. 23. 

4 J. Trout, J., Trout despre strategie, Ed. Brandbuilders Group, Bucureşti, 2005, pag. 34. 

Această formă distinctă de asociere presupune reunirea activelor şi a competenţelor profesionale 
specifice fiecărui partener în scopul dobândirii sau menținerii unei poziții pe piaţă, a dezvoltării 
de noi produse, a pătrunderii pe o piaţă şi a obținerii unui avantaj competitiv. 

Companiile internaţionale şi multinaționale au apărut" ca urmare a globalizării 
operațiunilor în scopul creşterii vânzărilor şi profiturilor şi a exploatării oportunităţilor de 
creştere existente pe unele piețe, a distribuirii riscului pe mai multe piețe geografice, a obținerii 
unor avantaje competitive prin amplasarea unităților de producție în zone bogate în resurse 
materiale sau mână de lucru ieftină sau pentru a permite lărgirea accesului la noi tehnologii şi la 
noi canale de distribuție. 

Companiile internaţionale se angajează în orice tip de afaceri, de la operațiuni de import- 
export la construirea şi echiparea unei capacități proprii de producție în străinătate. 

Corporaţia multinațională“ reprezintă o companie internaţională bine structurată şi 
dezvoltată, implicată în afaceri din întreaga lume, care analizează deciziile strategice şi cele de 
marketing dintr-o perspectivă globală. Acest tip de organizație evaluează oportunitățile care apar 
în întreaga lume, investeşte peste 20% din resursele sale şi obţine peste 35% din încasările şi 
profiturile totale prin filialele care operează în afara granițelor naționale. Aceste filiale, 
amplasate în ţări diferite, iau forme variate, de la linii de asamblare la unităţi de producţie 
complet integrate. Operațiunile internaţionale nu constituie obiectul de activitate al unui 
departament separat, ci sunt încorporate în afacerile globale ale corporației. 

Numeroase studii şi cercetări“ au identificat două mari categorii de factori (interni şi 
externi) care stau la baza procesului decizional şi a rolului societății mamă şi a filialelor în acest 
tip de organizaţie. Astfel, se apreciază că autonomia decizională a unei filiale depinde de o serie 
de caracteristici specifice societății mamă şi a filialei, cum ar fi: ramura de activitate, tipul 
întreprinderii, naționalitatea societății mamă, mărimea filialei, gradul de internaţionalizare al 
afacerii, vârsta filialei, rezultatele obținute, ţara de implantare etc. Autonomia decizională a 
filialei poate fi condiţionată şi de o serie de factori car ţin de mediul extern, cum ar fi: situația 
economică şi socială, concurenţa, politica guvernamentală şi atitudinea față de investițiile 


străine. 


1.1.3. Tipologia şi caracteristicile grupurilor 


Grupul este un ansamblu de societăţi la nivelul căruia se desfăşoară diverse activități 
contabile, financiare, juridice, economice sau strategice. Profilul unui grup poate fi stabilit în 


funcție de principalele sale caracteristici: dimensiune, natura şi omogenitatea activităţilor 


45 M. Porter, M. — „Avantajul concurenţial”, Ed. Teora, Bucureşti, 2001, pag. 107. 

46 I, Ciobanu, R. Ciulu, Strategiile competitive ale firmei, Ed. Polirom, Iaşi, 2005, pag. 158-180. 

47 Printre studiile realizate în scopul identificării factorilor care determină un anumit comportament al societăţii 
mamă în raport cu filialele sale amintim cele realizate de: R.A. Garnier, Context and Decision-Making Autonomy in 
Foreign Affiliates of United States Multinational Corporations, publicat în Academy Of Management Journal, 1982, 
pag.83; Conference Board, Operating Foreign Subsidiaries: How Independent Can They Be ?, publicat în Rapport 
n0.836, 1988, pag. 97; M. Z. Brooke şi H.L. Remmers , The Autonomy of the Foreign Subsidiary: A Progress 
Report on Research, publicat în International Studies of Management and Organisation, vol. 6, 1986, pag. 11-26. 

desfăşurate, structura grupului şi organigrama acestuia, natura legăturilor existente între 
societățile grupului şi societatea mamă. 

Multitudinea şi diversitatea grupurilor existente la ora actuală a impus clasificarea lor în 
funcție de mai multe caracteristici. 

Pentru a măsura dimensiunea sau talia unui grup se pot avea în vedere mai multe criterii 
extrase din conturile anuale ale acestuia, cum ar fi: totalul bilanţului, cifra de afaceri, mărimea 
capitalurilor proprii, efectivul de personal, mărimea investiţiilor realizate în decursul exerciţiului. 
Cifra de afaceri realizată în afara țării exprimă indicele de internaționalizare a grupului. 

Ținând cont de mărimea lor, grupurile de societăți pot fi împărțite în: grupuri mici care 
au un caracter familial şi care au în componenţa lor un număr redus de filiale şi grupurile mari 
cu numeroase filiale şi cu o activitate considerabilă. 

În funcţie de natura activităţilor desfăşurate distingem: grupuri industriale, grupuri 
comerciale, grupuri de servicii, grupuri financiar-bancare, companii de asigurări, grupuri de 
presă etc. 

Din punct de vedere al omogenităţii activităţilor desfăşurate“, grupurile pot fi: grupuri 
cu activitate omogenă şi integrată şi grupuri cu activități multiple denumite şi grupuri 
conglomerat. 

Grupurile cu activitate omogenă şi integrată sunt compuse din societăţi care activează 
într-un sector anume şi între care există relaţii de dependenţă comercială. Societăţile acestor 
grupuri sunt verigi ale unui proces integrat de prelucrare şi comercializare. 

Grupurile cu activități multiple sau grupurile conglomerat reunesc societăți diferite din 
punct de vedere al specificului activităţii desfăşurate, a produselor şi serviciilor realizate, a 
pieţelor şi tehnologiilor utilizate. În cazul acestor grupuri se pune problema consolidării 
conturilor societăților grupului prin agregarea unor date contabile eterogene. Consolidarea 
acestor date contabile eterogene (cifra de afaceri din sectorul industrial cu cea obținută în 
domeniul bancar sau al comerțului) conferă o anumită “opacitate” conturilor consolidate în 
raport cu rezultatele fiecărei societăți. În ciuda acestei opacităţi, rezultatul consolidat al unui grup 
conglomerat nu este niciodată egal cu suma rezultatelor diferitelor entităţi constitutive. Se 
impune astfel realizarea unor echivalări şi corespondențe între rezultatele financiare ale 
societăților grupului care să permită consolidarea conturilor şi obținerea unei imagini fidele. 

Pe de altă parte însă, notele explicative, anexe ale conturilor consolidate, trebuie să ofere 
informații cu privire la contribuţia fiecărei societăţi la obținerea rezultatelor consolidate (cifră de 
afaceri, total activ, investiţii, imobilizări etc) În acest caz se procedează la deconsolidarea 
conturilor consolidate şi gruparea datelor consolidate pe activități şi nu pe societăţi. Această 
operaţie este dificil de realizat în cazul în care aceeaşi structură juridică intervine în mai multe 
activităţi. În acest caz se impune ventilarea conturilor acestei societăţi pentru identificarea 
contribuției sale la fiecare activitate în parte. 

Din punct de vedere al legăturilor care există între societăţile unui grup, distingem: 


grupurile financiare, grupurile personale şi grupurile contractuale. 


% Ph, Dandon, Mise en place d'une consolidation, Editions Foucher, Paris, 1990, pag. 20-22. 

Legăturile existente între societățile aceluiaşi grup sunt de natură diversă. Aceste legături 
pot fi foarte stricte (limitate, înguste) chiar dacă o societate este filială în proporţie de 99% a unei 
alte societăți, sau foarte largi chiar dacă două societăţi nu sunt unite decât prin simple acorduri de 
cooperare sau printr-o filială comună. Legăturile între societățile unui grup pot fi vizibile atunci 
când există filiale şi participaţii, sau mai puțin vizibile în cazul legăturilor personale rezultate la 
nivelul unui grup, numit “grup personal sau orizontal“. 

Prin urmare, între societățile unui grup se pot distinge trei mari categorii de legături: 
financiare sau de participaţii la capital, personale şi contractuale sau inter-întreprinderi. 

Legăturile financiare rezultă din faptul că o societate este proprietara unei părți din 
capitalul altei societăți. Grupuri financiarele au la bază legături juridico-financiare, controlul 
fiind exercitat de către societatea mamă în baza deținerii în mod direct sau indirect a unei părți 
din acțiunile celorlalte societăţi din grup. 

Pentru a putea fi considerate grupuri financiare, acestea trebuie să îndeplinească două 
condiții: să existe o unitate de decizie-conducere şi să deţină o cotă parte din acţiunile societăților 
controlate. 

Doar grupurile financiare au obligația să întocmească şi să publice conturile consolidate. 

Legăturile personale apar în cadrul grupurilor de tip orizontal sau personal, respectiv 
grupuri constituite din societăți independente, fără legături financiare între ele, dar care respectă 
condiţia de ansamblu de a fi supuse unei conduceri unice. În consecință, astfel de grupuri sunt 
constituite din societăți independente, dar care aparțin aceluiaşi administrator sau grup de 
administratori, cum ar fi: societăţile civile imobiliare, societățile comerciale de exploatare sau de 
distribuţie. Grupuri personale se caracterizează printr-o unitate de conducere, aceeaşi persoană 
controlând două sau mai multe societăți, fără ca între ele să existe legături de capital. 

Legăturile contractuale pot fi stabilite în cadrul strategiilor de apropiere şi alianţe inter- 
întreprinderi. Aceste strategii au o mare importanță în constituirea sau evoluția grupurilor, 
deoarece ele preced frecvent crearea unui grup sau integrarea societății în grup. În cadrul acestor 
grupuri controlul se exercită în baza unei clauze statutare sau a unui contract de exclusivitate, de 
concesiune sau de subprelucrare. 

Grupul este constituit din numeroase societăţi reunite în jurul uneia dintre ele, care poartă 
denumirea de “societate mamă” prin concentrare sau integrare pe verticală sau orizontală. Pe 
lângă acestea, pe de o parte, grupului îi pot fi subordonate şi alte societăţi prin participaţiile pe 
care le deţin în mod direct sau indirect, pe de altă parte, unele filiale pot avea subfiliale, ele 
devenind astfel societăți mamă ale subgrupului. În funcție de structura sa distingem grupuri cu 
structură orizontală, cu structură verticală, grupuri mixte şi grupurile de tip conglomerat. 

Grupul cu structură orizontală este constituit din societăți care nu posedă între ele 
legături financiare, dar care sunt subordonate aceleiaşi direcţii de decizie economică. Societatea 
mamă conservă un activ industrial sau comercial care poate fi legat de cel al altor societăți în 
care ea deține acţiuni. Societăţile subordonate poartă denumirea de filiale. Grupuri integrate pe 


orizontală sunt alcătuite din mai multe societăţi de acelaşi tip, care realizează aceeaşi gamă de 


32 


CAPITOLUL 1 — Concepte fundamentale privind consolidarea conturilor 


produse, între care nu există relații de dependenţă juridică sau comercială. Singurele relații 
existente între societățile acestui tip de grup sunt legate de piaţă. 

Grupul cu structură verticală este constituit din societatea mamă, care posedă un activ 
constituit numai din titluri de participare, iar obiectul său de activitate este reprezentat de 
gestiunea acestui portofoliu. O astfel de societate mai poartă şi numele de holding sau de 
societate de portofoliu. Între societăţile acestui grup există relaţii de dependență de tip furnizor- 
producător-distribuitor. 

Conform tipului de participare dominant se pot distinge mai multe tipuri de organigrame, 
iar societățile din cadrul grupului pot avea următorul statut: 

e societăţi dependente, respectiv societăţi plasate direct sau indirect sub controlul 

exclusiv al societății mamă, 

e societăți controlate în comun, denumite şi societăți “comunitare de interes” sau 

multigrup, 

e societăţi asociate grupului asupra cărora societatea mamă are o influenţă notabilă. 

Această diversitate de societăţi rezultă din faptul că diferitele titluri de participaţii se pot 
combina între ele, la care se pot adăuga contractele de cooperare sau formele asociative. 

Pentru a defini tipul de organigramă este necesar să se determine procentajul de interes şi 
procentajul de control existent în cadrul grupului, iar prin acestea se pot determina legăturile 
dominante, care ne sunt utile pentru a aplica corect tehnicile şi metodele de consolidare a 
conturilor. 

Grupurile cu structură mixtă sunt realizate în urma adoptării concomitent a strategiei de 
integrare pe verticală şi pe orizontală. 

Grupurile conglomerat cuprind entităţi strategice total diferite, între care nu există nici un 
fel de raporturi Juridice, comerciale sau de piaţă. 

În funcţie de aria geografică în care îşi desfăşoară activitatea, putem avea: grupuri 
naționale şi grupuri multinaționale. 

Grupurile naționale sunt acele entităţi care au implantate filiale doar în ţara de origine a 
societăţii mamă. 

Grupuri multinaționale îşi desfăşoară activitatea pe mai multe piețe sau chiar în lumea 
întreagă. Deşi grupurile multinaționale joacă un rol important în economia mondială, numărul lor 
depăşind în anul 1995 peste 40.000“, părerile specialiştilor diferă în ceea ce priveşte definirea şi 
criteriile care stau la baza considerării unui grup de societăţi ca fiind un grup multinațional. 
Astfel, unii autori consideră un grup ca fiind multinațional dacă realizează cel puțin 25% din 
cifra de afaceri în străinătate, în timp ce alţii consideră un grup multinațional acel grup care 
deține cel puțin cinci filiale în străinătate. Grupurile multinaționale pot fi create prin intermediul 
investițiilor directe în străinătate (crearea unor filiale, fuziuni, achiziții şi preluări de participaţii 
la societăţi deja existente în străinătate), a alianțelor la nivel internațional sau prin constituirea 
unor societăți de capital de risc. Alegerea uneia din aceste metode de creare a unor grupuri 


financiare este o decizie strategică care se fundamentează pe specificul domeniului de activitate 


® M. Săcărin, Contabilitatea grupurilor multinaționale, Editura Economică, Bucureşti, 2001, pag. 16-20. 

şi al pieţei pe care se doreşte implantarea, pe resursele financiare şi riscurile asociate, avantajele 
de natură fiscală oferite de acel stat investitorilor, posibilitatea ocolirii unor bariere la intrarea pe 
acea piață şi de repercusiunile retragerii firmei în caz de eşec. 

Grupurile multinaționale beneficiază de o serie de avantaje legate de influența şi puterea 
de negociere ridicată asupra guvernelor țărilor în care dețin filiale, capacitatea de a forţa barierele 
naționale prin utilizarea resursei umane locale, a potenţialului autohton şi prin posibilitatea de a 
valorifica diferențele naţionale. Unii autori, bazându-se pe rezultatele obținute de unele grupuri 
multinaționale, apreciază că puterea economică a acestora depăşeşte cu mult pe cea a unor țări. 
Această putere este utilizată mai ales prin presiunea exercitată asupra guvernelor în vederea 
obținerii unor avantaje fiscale, subvenții, garanţii în momentul implantării pe o nouă piaţă. De 
asemeni, puterea financiară a grupurilor multinaționale se poate răsfrânge şi asupra balanței de 
plăți a statului în sensul ameliorării sau deteriorării acesteia. 

Din punct de vedere al comportamentului adoptat în cadrul grupului şi al relațiilor 
existente între societăți”, distingem: comportamentul de grup patrimonial, financiar, industrial 
şi strategic. 

Comportamentul de grup patrimonial, conform căruia societatea mamă nu are decât o 
simplă activitate de portofoliu şi acționează ca un investitor. Ea administrează un portofoliu de 
participaţi, dar nu intervine în gestiunea filialelor. Domeniul său de competenţă se limitează la 
cumpărarea şi revânzarea titlurilor de participare, fără a avea intenţia de a le conserva. Ea va 
utiliza informaţii şi tehnici proprii analizei bursiere. Deoarece nu există o unitate de decizie, 
acest tip de comportament nu antrenează constituirea unui veritabil grup de societăți. 

Comportamentul de grup financiar apare atunci când societatea mamă îşi extinde zona 
de competență dincolo de simpla gestiune a portofoliului. Ea poate să exercite o influență asupra 
gestiunii participaţiilor sale, mai ales în ceea ce priveşte numirea administratorilor de filiale. 
Controlul pe care îl exercită este pur de natură financiară. Societatea mamă poate participa în 
mod egal la principalele operaţiuni financiare ale filialelor prin subscrierea la creşterile de 
capital, la împrumuturile pe termen mediu şi lung, sau la distribuirea creditelor pe termen scurt. 
În cazul acestor grupuri există astfel o unitate de decizie în domeniul financiar cu instrumente de 
control şi gestiune pur financiare. 

Comportamentul de grup industrial este caracterizat prin faptul că societatea mamă se 
interesează nu numai asupra informaţiilor şi rezultatelor financiare, dar se preocupă şi de 
activitatea industrială a participaţiilor sale. Domeniului de competenţă financiară i se adaugă 
preocupări strategice. 

În acest caz, societatea mamă poate controla investiţiile şi dezinvestirile, poate decide 
restructurările şi cesiunile, poate organiza dezvoltarea internațională sau diversificarea. 

Sistemul de informare nu este doar financiar, ci pot fi utilizate şi instrumente de analiză 
strategică, şi anume: studiul poziţiei concurenţiale, studiul duratei de viaţă a produselor, evoluția 


părților ocupate din piaţă. 


* F I. Scorţescu, Societăţile de grup, Ed. Junimea, Iaşi, 2005, pag.17-18. 

Comportamentul de grup strategic depăşeşte viziunea grupului industrial în măsura în 
care nu este vorba de o strategie decisă în comun de către ansamblul societăţilor de grup. 
Diferitele societăţi ale grupului sunt efectiv integrate în elaborarea şi realizarea strategiei. Pentru 
aceasta sunt necesare unificarea şi omogenizarea informaţiilor şi o politică comună a gestiunii 
resurselor umane, ceea ce conduce la noţiunea de cultură comună a ansamblului unităţii de grup 


şi care, în plan contabil, se regăseşte în sistemul de informare. 


1.2. Grupurile financiare şi relaţiile de dependenţă din cadrul grupului 

Aşa cum am arătat în subcapitolul anterior formarea grupurilor are ca punct de pornire 
existența unor relații între societățile grupului de tip personal, contractual sau financiar. 

În ceea ce priveşte grupurile financiare, acestea sunt create pe criterii de legături 
financiare, având la bază participațiile pe care societatea mamă le deţine în cadrul altor societăți. 
Altfel spus, legăturile financiare derivă din faptul că o societate este proprietara unei părți din 
capitalul social al altei societăți. 

Participaţia la capitalul social al altei societăți poate fi definită ca fiind „deținerea de 
titluri de proprietate a căror posesie durabilă este apreciată a fi folositoare activității 
întreprinderii, mai ales pentru că ea permite exercitarea unei influențe asupra societății care 
emite acele titluri sau deținerea controlului acesteia”. 

În general, se consideră titluri de participaţie acele titluri achiziționate integral sau parțial 
în urma unei oferte publice de cumpărare sau de schimb şi care reprezintă cel puţin 10% din 


capitalul social al unei întreprinderi. 


1.2.1. Conceptele de „control” şi de influenţă semnificativă 


Legăturile financiare existente între societățile unui grup, materializate prin cota de 
participare determină tipul de relaţii care există între societăţile grupului. În funcţie de cota de 
participare, legăturile creează două forme de relaţii: relaţii de filiaţie care apar atunci când o 
societate deține mai mult de 50% din capitalul unei alte societăţi şi relații de participare simplă 
atunci când o societate deţine între 10-50% din capitalul altei societăți. 

Trebuie făcută precizarea că nu întotdeauna procentul de capital deținut (relevat de 
valoarea nominală a titlurilor deţinute) corespunde întocmai conceptului de putere a societății- 
mamă asupra societăţii deținute dată de dreptul de vot. Decalajele care pot apărea între acestea 
două se datorează existenței unor acțiuni cu drept de vot multiplu (dublu), a unor acțiuni private 
de dreptul de vot precum şi a existenţei unor certificate care dau drept la vot. 

În orice caz, controlul sau influența semnificativă au la bază anumite legături financiare 
stabilite între societatea mamă şi societăţile la care sunt deținute participaţi. Acestea pot avea 
multiple forme, fapt care a impus clasificarea lor. Astfel, putem întâlni” legături directe, 


legături indirecte, legături radiale, legături circulare sau legături reciproce. 


* E, de La Villeguerin, Dictionnaire de la comptabilité, Ed. Les Villegusrin Editions, Paris, 1989, pag. 89. 
5 L, Malciu, N. Feleagă — Reglementare şi practici de consolidare a conturilor — Din orele astrale ale Europei 
contabile, Ed. CECCAR, Bucureşti, 2004, pag. 26-36. 

Legăturile directe apar atunci când, de exemplu, o societate M deţine direct acţiuni ale 
unei societăți A din cadrul aceluiaşi grup. 


Schematic, legăturile directe pot fi reprezentate ca în figura 1.1: 


Figura 1.1. Legătura directă între două societăţi 


La rândul lor, legăturile directe pot fi”: legături de dependenţă totală sau legături de 
dependență parțială. 

Legăturile de dependenţă totală apar atunci când societatea mamă M deţine în întregime 
drepturile de vot sau desemnează în totalitate membrii consiliului de administraţie ai societății A. 

Legăturile de dependență parțială iau naştere în situaţia în care societatea M deţine doar o 
parte din drepturile de vot ale societăţii A sau desemnează numai o parte a membrilor consiliului 
de administraţie. 

Legăturile indirecte, denumite şi legături de tip piramidal, sunt întâlnite atunci când, de 
exemplu, societatea mamă M deţine o participaţie în filiala A, iar aceasta, la rândul ei, deține 
acţiuni ale unei alte societăţi B. Între societăţile M şi B se formează o legătură indirectă prin 
intermediul societății A. Lanţul acestor participații poate continua în cascadă, în cadrul aceluiaşi 
grup existând posibilitatea regăsirii mai multor lanţuri de participaţi. 

În figura 1.2. este reprezentată schematic legătura indirectă între societatea M şi B, prin 


intermediul legăturii care există între societățile M şi A. 


Figura 1.2. Legătura indirectă între societatea M şi B 


În cazul unor grupuri, aceste legături indirecte pot căpăta un aspect radial (arbore) atunci 
când societatea M este înconjurată de mai multe filiale A, B, C, etc. şi acestea au la rândul lor 


subfiliale. Acest tip de legătură, prezentat în figura 1.3., este denumit în literatura de specialitate 


Œw 

Figura 1.3. Legătura arborescentă 


legătură arborescentă: 


5 FI. Scorţescu, Societăţile de grup, Ed. Junimea, Iaşi, 2005, pag. 58. 


36 


CAPITOLUL 1 — Concepte fundamentale privind consolidarea conturilor 


Aşa cum rezultă din reprezentarea grafică, societatea M deţine participații directe în 
întreprinderile aflate pe primul nivel, care, la rândul lor dețin participații directe în societățile 
aflate pe nivelul următor care sunt legate indirect de societatea M. Astfel, putem concluziona 
faptul că legătura arborescentă constă în combinarea legăturilor directe corespunzătoare primului 
nivel de participare cu legăturile indirecte deţinute pe nivelurile următoare. 

Legăturile reciproce sunt determinate de participaţii ale unei societăţi M la societatea A, 


care la rândul ei are participaţii la societatea M. În figura 1.4. este prezentat un exemplu de 


Figura 1.4. Legătura reciprocă 


legătură reciprocă. 


Legea nr. 31/1990% privind societăţile comerciale republicată abordează la articolul 103 
aliniatul (1) problematica legăturilor reciproce şi a participațiilor încrucişate. Conform acestui 
articol o societatea nu poate dobândi propriile sale acțiuni, fie direct, fie prin persoane care 
acționează în nume propriu, dar pe seama acestei societăți, în afara situației în care adunarea 
generală extraordinară a acţionarilor hotărăşte altfel, cu respectarea dispozițiilor care urmează: 

=  Autorizând dobândirea, adunarea generală extraordinară va stabili, în principal, 
modalitățile de dobândire, numărul maxim de acțiuni ce urmează a fi dobândite, 
contravaloarea lor minimă şi maximă şi perioada efectuării operațiunii, care nu va putea 
depăşi 18 luni de la data publicării hotărârii adunării generale în Monitorul Oficial al 

României, Partea a IV-a. 

= Valoarea acțiunilor proprii, dobândite de societate, inclusiv a acelor aflate în portofoliul 
său, nu poate depăşi 10% din capitalul social subscris. 

= Se pot dobândi numai acţiuni integral liberate şi numai în cazul în care capitalul social 
subscris este integral vărsat. 

= Plata acţiunilor astfel dobândite se va face numai din beneficiile distribuite şi din rezervele 
disponibile ale societăţii, cu excepţia rezervelor legale, înscrise în ultimul bilanţ contabil 
aprobat. Dacă acțiunile dobândite vor fi contabilizate în activul bilanţului, se va trece, la 
pasiv, o rezervă indisponibilă de aceeaşi valoare, care va fi menținută până la cesiunea sau 
la anularea acestor acţiuni. 

= În raportul de gestiune care însoţeşte bilanţul contabil se vor arăta: motivele care au 
determinat dobândirea de acțiuni proprii, numărul, valoarea nominală, contravaloarea 
acțiunilor dobândite şi fracțiunea de capital social pe care ele o reprezintă. 

Acţiunile proprii dobândite cu încălcarea dispoziţiilor articolului 103 vor fi înstrăinate în 
termen de cel mult un an de la data subscerierii lor, în modul stabilit de adunarea generală 
extraordinară. Acțiunile care nu au fost înstrăinate în acest termen vor fi anulate, societatea fiind 


obligată să reducă corespunzător capitalul social. 


54 *** Legea 31/1990 privind societăţile comerciale republicată în Monitorul Oficial nr. 1066/17.11.2004. 

Legăturile circulare apar în situaţia în care se formează o buclă de legături, cuprinzând 
mai multe societăți, care porneşte de la societatea mamă M şi care se închide la aceeaşi societate. 
În literatura de specialitate unii autori consideră legăturile circulare ca fiind o formă particulară a 
legăturii de tip reciproc prin care oricare societate a lanţului este legată de o altă societate în mod 


direct şi indirect prin intermediul unei alte societăți. Acest tip de legătură poate fi reprezentat 


2 
eT 


Figura 1.5. Legătura de tip circular 


grafic ca în figura 1.5. 


În definirea grupurilor de societăți şi a conceptelor de control sau de influență se face 
apel la noțiunea de filială. În termeni juridici, filiala reprezintă acea societate a cărui capital este 
deţinut în procent mai mare de 50% de către altă societate. În acest context legătura de afiliație 
este determinată strict din punct de vedere financiar. În practică însă, câteodată, noțiunii de filială 
i se dă un conţinut mult mai larg, care conduce la apariția mai multor praguri în legăturile de 
participaţie. 

În situaţia în care participaţiile sunt inferioare procentului de 50%, ele nu sunt suficiente 
pentru a crea o legătură de afiliație, dar, câteodată sunt suficiente pentru a domina acea societate, 
dacă alți acționari nu deţin o cotă superioară de capital. 

Participaţia reprezintă fracția de capital, cuprinsă între 10 şi 50%, deținută într-o altă 
societate. Ca şi în cazul filialelor, criteriul este pur financiar. 

În cazul în care participaţia este de 50%, iar restul acţiunilor sunt foarte dispersate, 
societatea participantă va deţine controlul absolut. Deţinerea unei fracții mai mici de 10% nu 
constituie participaţie. În cazul societăţilor cotate la bursă, deținerea unei cote procentuale de 8- 
9% permite uneori de a avea o influenţă asupra deciziilor de ansamblu, tot aşa cum deținerea 
unei cote de 15-20% din capitalul unei societăți poate fi insuficientă pentru exercitarea unei 
influenţe asupra societăţii. 

O schemă a grupului economic” pune în evidenţă societăţile componente şi legăturile 
care se stabilesc între acestea (gradul de dependență), ținând cont şi de gradul de participare, 
direct sau indirect, al societății mamă în celelalte societăți ale grupului aşa cum rezultă din figura 
1.6. 

Societatea mamă exercită asupra celorlalte societăți din grup un anumit control sau 
influență. 

În terminologia contabilă internaţională şi în limbajul de consolidare controlul este dat de 


puterea de a conduce politicile privind exploatarea şi finanţarea unei întreprinderi, astfel încât să 


5N. Feleagă - Contabilitate aprofundată, Editura Economica, Bucureşti, 1996, pag. 67. 

se obțină avantaje din activităţile sale”. Semnificaţia termenului”” de control diferă însă de la un 
sistem contabil la altul. Astfel, în contabilitatea franceză controlul este privit ca o verificare, în 
timp ce în contabilitatea anglo-saxonă, termenului de control îi este asociată semnificația de 


putere, stăpânire. 


CONTURI 
CONSOLIDATE 


SOCIETATE MAMĂ 
E 


CONTRACȚIE | 


SUCURSALE 


SOCIETATE ASOCIATĂ 20 — 50% E. 
SOCIETATE MULTIGRUP 
SUBPRELUCRARE 0 % în afara 
grupului 


Figura 1.6. Structura grupului şi legăturile între societăți 


Controlul apare ca rezultat al legăturilor de dependenţă al societăţilor controlate față de 
societatea mamă. La rândul lor, legăturile de dependenţă, în funcție de gradul lor de intensitate, 
pot fi: 

e legături care exprimă o apartenență totală la societatea mamă, cum apare în cazul 

sucursalelor; 

e legături care exprimă o dependență de drept, specifică societăților aflate sub control 

exclusiv (cazul filialelor); 

e o legătură juridică, reprezentată de participaţiile deţinute la societățile asociate; 

e o legătură economică, în baza unui contract de concesiune, subprelucrare, sau a unei 

simple legături comerciale; în acest caz societățile sunt excluse de la consolidare. 

Modalităţile de control prin care societatea mamă ține celelalte societăți sub dependență 


sunt următoarele: control exclusiv, control concomitent (comun) şi influență semnificativă. 


5 B, Raffournier — Les Normes Comptables Internationales (IFRS/ IAS), 2e edition, Ed. Economica, Paris, 2005, 
IAS 27 Etats financiers consolides et individuels, pag. 245-247. 

5 L. Malciu, N. Feleagă — Reglementare şi practici de consolidare a conturilor — Din orele astrale ale Europei 
contabile-, Ed. CECCAR, Bucureşti, 2004, pag.21. 

Controlul exclusiv reprezintă puterea unei societăți de a elabora politicile financiare şi 
operaționale ale unei întreprinderi în scopul de a obține anumite avantaje legate de activitatea sa. 
Se apreciază că" această formă de control survine în una din situaţiile de mai jos: 

e Societatea mamă deține în mod direct sau indirect drepturile de vot în cadrul unei alte 

societăţi; 

e Societatea mamă desemnează pe parcursul a două exerciții succesive majoritatea 
membrilor echipei manageriale, a direcțiunii sau a organelor de control şi 
supraveghere ale unei întreprinderi. Această situaţie apare atunci când societatea 
consolidantă deţine în mod direct sau indirect peste 40% din drepturile de vot şi nu 
există un alt asociat sau acţionar care să dețină mai mult. 

e Societatea exercită o influență dominantă asupra unei alte întreprinderi în 
conformitate cu prevederile unui contract sau a unor clauze statutare, în situația în 
care societatea dominantă este acționar sau asociat în acea întreprindere. 

Noţiunea de control exclusiv include controlul de drept, controlul de fapt şi controlul 

statutar sau contractual. 

Controlul de drept apare atunci când o societate deține, direct sau indirect, majoritatea 
dreptului de vot într-o altă întreprindere, respectiv mai mult de 50% din drepturile de vot din 
adunarea generală a acţionarilor. Această situație îi permite să desemneze organele de 
administrare, conducere şi control ale societăţii supravegheate. 

Controlul exclusiv contractual sau statutar are loc atunci când o întreprindere are dreptul 
de a exercita o influență dominantă asupra alteia, în virtutea unui contract sau a unei clauze 
contractuale (statutare). 

Controlul exclusiv de fapt” intervine atunci când întreprinderea consolidantă a desemnat 
pe parcursul a două exerciţii succesive membrii echipei de conducere a societăţii controlate. În 
această situație conducerea şi controlul activităţii este asigurat de către reprezentaţi ai 
întreprinderii consolidante care partajează interesele acesteia. Se apreciază că acest tip de control 
poate interveni şi atunci când grupul deţine peste 40% din drepturile de vot şi nu există un alt 
acționar care să posede o fracțiune de drepturi de vot mai mare. 

O situaţie aparte a controlului de fapt apare atunci când grupul deţine 40% din acțiunile 
unei societăți, 20% sunt deţinute de către conducere şi se poate demonstra faptul că nu există un 
alt acționar care să poată desemna prin majoritate de voturi organele de administraţie, conducere 
şi control ale societăţii. În această situaţie grupul exercită un control majoritar de fapt. 

Controlul de fapt reprezintă o situaţie particulară în care, ca urmare a dispersiei 
capitalului în rândul publicului, o societate poate exercita un control efectiv asupra alteia fără 
însă a deține majoritatea drepturilor de vot. 

Directiva a VII a CEE“ privind consolidarea conturilor lasă la latitudinea ţărilor 


europene posibilitatea integrării controlului de fapt în controlul exclusiv. În acest sens, normele 


58 J, Montier — Techniques de Consolidation, Ed. Economica, Paris, 1995, pag. 40. 

® F, Colinet, Pratique des Comptes Consolidés, 3émè Edition, Ed. Dunod, Paris, 2001, pag. 50-54. 

6 Directiva a VII a — 83/349/EEC — în Ordinul nr. 1.775 din 29 noiembrie 2004 privind unele reglementări în 
domeniul contabilităţii, publicat in Monitorul Oficial nr. 27 din 10 ianuarie 2005. 

contabile britanice se aliniază celor americane recunoscând numai controlul de drept care apare 
atunci când societatea mamă deţine majoritatea drepturilor de vot ale filialei. 

Norma contabilă internaţională IAS 27“ recunoaşte atât controlul de drept cât şi cel de 
fapt, impunând însă anumite restricții legate de durata deţinerii majorităţii drepturilor de vot în 
cadrul Consiliului de Administraţie sau a altor organe de conducere similare. 

Normele privind consolidarea conturilor din România, inspirate din Directiva a VII şi din 
normele contabile internaţionale precizează că societatea mamă exercită control asupra unei alte 
societăţi (filiale) atunci când se află în una din situaţiile de mai jos”: 

a) deține majoritatea drepturilor de vot ale acţionarilor sau asociaţilor într-o altă entitate, 
denumită filială; 

b) este acționar sau asociat al unei entități şi majoritatea membrilor organelor de 
administraţie, conducere şi de supraveghere ale entității în cauză (filială) care au 
îndeplinit aceste funcţii în cursul exerciţiului financiar, în cursul exerciţiului financiar 
precedent şi până în momentul întocmirii situațiilor financiare anuale consolidate, au fost 
numiți doar ca rezultat al exercitării drepturilor sale de vot; 

c) este acționar sau asociat al unei filiale şi deţine singur controlul asupra majorității 
drepturilor de vot ale acţionarilor sau asociaților acelei filiale, ca urmare a unui acord 
încheiat cu alți acționari sau asociați; 

d) este acționar sau asociat al unei filiale şi are dreptul de a exercita o influență dominantă 
asupra acelei filiale, în temeiul unui contract încheiat cu entitatea în cauză sau al unei 
clauze din actul constitutiv sau statut, dacă legislația aplicabilă filialei permite astfel de 
contracte sau clauze; 

e) societatea-mama deţine puterea de a exercita sau exercită efectiv, o influență dominantă 
sau control asupra unei filiale; 

f) este acționar sau asociat al unei filiale şi are dreptul de a numi sau revoca majoritatea 
membrilor organelor de administrație, conducere şi de supraveghere ale acelei filiale. 

De asemenea, o societate mai are statut de filială dacă este o filială a unei alte filiale a 
societăţii-mamă. 

În cazul în care o altă filială sau o altă persoană acţionează în numele unei societăți- 
mamă, drepturile de vot şi dreptul de a numi sau de a revoca ale acesteia trebuie adăugate la cele 
ale societății-mamă în momentul calculării procentului de control. 

Controlul concomitent (comun) există în situația în care un număr limitat de acționari 
sau asociați partajează controlul unei întreprinderi, iar deciziile care se iau sunt rezultatul 
acordului lor comun. Astfel de control se întâlneşte în cazul societăților multigrup, societăţi care 


fac parte din mai multe grupuri. 


SIR. Petriş, I. C. Istrate, D. Budugan, I. Georgescu, Ghid pentru înțelegerea şi aplicarea Standardelor Internaționale 
de Contabilitate, IAS 27 “Situaţii financiare consolidate şi contabilizarea investițiilor în filiale”, Ed. CECCAR, 
Bucureşti, 2004, pag. 47. 

*** Ordinul nr. 1752 din 17.11.2005 pentru aprobarea reglementărilor contabile conforme cu directivele 
europene, publicat în Monitorul Oficial nr. 1080 din 30.11.2005 — Reglementare conformă cu Directiva a VII-a a 
CEE, Cap.2, art.3. 

Pentru exercitarea unui control de acest tip trebuie îndeplinite două condiţii, şi anume: 


partajarea puterii (controlului) şi existenţa unui număr limitat de acţionari sau asociați. 


Denumirea de “concomitent”(comun) semnifică faptul că nici una dintre societăți nu poate, în 


mod singular, să exercite controlul, exclusiv. 


Astfel, noțiunea de control concomitent se bazează pe trei elemente complementare“: 


Partajarea controlului presupune că nu există nici un asociat sau acționar în măsură să 
exercite de unul singur un control preponderent; 

Numărul de asociaţi sau acţionari trebuie să fie limitat şi să permită astfel 
concluzionarea unui acord; 

Noţiunea de „exploatare în comun” impune ca activitatea să fie semnificativă şi să 


facă obiectul unei administrări colegiale. 


In cazul controlului concomitent se impun câteva precizări: 


Nu este necesar ca toți acţionarii sau asociaţii întreprinderii în cauză să se implice în 
acest tip de control. Unii dintre acţionarii minoritari se pot rezuma la simpla deţinere 
de acțiuni. 

Controlul concomitent exclude orice formă de control exclusiv exercitată de oricare 
dintre acționari. 

Exploatarea în comun trebuie să se reflecte în modalitatea de funcționare şi 
organizare a societăţii. 

Între acţionari trebuie să existe un acord oficial care să reglementeze intenția 
acţionarilor de a recurge la conducerea şi controlul colectiv al societăţii controlate. 
Acest acord poate îmbrăca forma unei convenții sau a unei înţelegeri scrise între 
acționari. Norma contabilă internaţională IAS 31% prevede în articolul 9 încheierea 
unei înțelegeri contractuale care să facă distincția între participațiile ce presupun 
control comun şi investiţiile în entități asociate, demonstrând astfel existența 
controlului comun. Această înțelegere trebuie să prevadă dispoziţii clare referitoare la 
durata, activitatea, modalitatea de numire a membrilor organelor de conducere, 
repartiţia între acționari a rezultatelor societăţii. Această înţelegere trebuie să excludă 
controlul unilateral al unui participant iar deciziile de importanță majoră trebuie luate 
cu participarea tuturor membrilor. De asemeni, paragrafele 11 şi 12 ale acestei norme 
prevăd că desemnarea unuia din asociaţi la conducerea societății nu poate să atragă 
controlul exclusiv din partea acestuia întrucât persoana desemnată trebuie să 
acționeze în baza mandatului acordat de ceilalți asociaţi. 

Nu există nici o restricție legată de paritate sau număr de acțiuni deţinute de către 


participanți. 


6 F, Colinet, Pratique des Comptes Consolides, 3eme Edition, Ed. Dunod, Paris, 2001, pag. 55-56. 
6t IAS 31 — Interese în asocierile în participaţie, în Standarde Internaționale de Raportare Financiară (IFRSsTM), 
Editura CECCAR, Bucureşti, 2005, pag.1272-1273. 

În România controlul comun a fost definit ca fiind o „înţelegere contractuală de împărţire 
a puterii de decizie la o asociere în participaţie între un număr limitat de acţionari sau asociaţi, în 
baza unui acord încheiat între aceştia”. 

Influenţa semnificativă 

IAS 28 a definit în cadrul paragrafului 3 influența semnificativă sau notabilă ca fiind 
„autoritatea unei societăți de a participa la luarea deciziilor de politică financiară şi operațională 
a întreprinderii asociate, dar nu şi de a controla aceste politici”. După revizuirea acestui 
standard în 2004 influența semnificativă reprezintă „puterea de a participa la luarea deciziilor de 
politică financiară şi operaţională a entității în care s-a investit, dar fără a avea control sau 
control comun asupra acestor politici.” 

O societate poate să îşi exercite influența semnificativă în diferite moduri“, cele mai 
frecvent întâlnite fiind: reprezentarea în consiliul de administraţie al societăţii sau în alte organe 
de conducere, participarea la elaborarea politicii firmei, încheierea unor tranzacții semnificative 
între firmă şi investitor, implicarea în schimburi de personal de execuţie sau managerial, 
dependența faţă de anumite informaţii sau tehnologii deţinute de către investitor. 

Se apreciază că influența semnificativă intervine în situația în care o societate deține în 
mod direct sau indirect 20% sau mai mult din numărul de voturi ale întreprinderii în care a 
investit. 

Noţiunea de influență semnificativă nu trebuie însă judecată exclusiv prin prisma 
fracțiunii din capitalul social întrucât deținerea a 20% din drepturile de vot nu constituie decât o 
prezumție a puterii. Pe de altă parte însă, deținerea unui procentaj a drepturilor de vot inferior 
valorii de 20% însoţită de o putere efectivă poate face dovada unei influenţe semnificative şi 
determină includerea acelei societăţi în perimetrul de consolidare. 

În situaţia în care investitorul, deşi deţine peste 20% din numărul de voturi, el se află în 
imposibilitatea de a exercita o influenţă asupra deciziilor financiare sau referitoare la gestiunea 
întreprinderii, şi poate dovedi acest fapt, acesta nu va include în perimetrul de consolidare 
întreprinderea în cauză”. 

FASB numărul 35 precizează că prezumția potrivit căreia un acţionar deține cel puţin 
20% din drepturile de vot nu exercită o influență semnificativă asupra societății emitente trebuie 


să aibă la bază o serie de fapte. In lipsa acestor fapte, prezumția de influență notabilă rămâne 


65 *** Ordinul nr. 772 al Ministrului Finanţelor din 2 iunie 2000 de aprobare a Normelor privind consolidarea 
conturilor, publicat în Monitorul Oficial nr. 374/11.08.2000, abrogat o dată cu apariția Ordinului nr. 1752 al 
Ministerului Finanţelor Publice din 17.11.2005 pentru aprobarea reglementărilor contabile conforme cu directivele 
europene, publicat în Monitorul Oficial nr. 1080/30.1 1.2005. 

SR. Petriş, I. Florea, C. Istrate, L. Beţianu, Ghid pentru înţelegerea şi aplicarea Standardelor Internaţionale de 
Contabilitate, IAS 28 “Contabilitatea investiţiilor în întreprinderile asociate”, Ed. CECCAR, Bucureşti, 2004, pag. 
15. 

67 IAS 28 — Investiţii în entităţile asociate, în Standarde Internaţionale de Raportare Financiară (IFRSSTM), Editura 
CECCAR, Bucureşti, 2005, pag.1253. 

“ B, Raffournier — Les Normes Comptables Internationales (IFRS/ IAS), 2e edition, Ed. Economica, Paris, 2005, 
IAS 28 Participations dans des entreprises associés, pag. 268-280. 

© E, de La Villegusrin, Dictionnaire de la comptabilité, Ed. Les Villeguerin Editions, Paris, 1989, pag. 645. 

valabilă. O societate se află deci în imposibilitatea de a exercita o influență semnificativă chiar 
dacă deţine peste 20% din drepturile de vot dacă”: 

e Societatea emitentă de acțiuni manifestă un comportament ostil caracterizat prin 
reclamaţii la autoritățile locale, litigii etc; 

e Între cele două societăţi există o convenţie prin care se precizează faptul că societatea 
care deţine titluri abandonează o parte semnificativă din drepturile pe care i le conferă 
calitatea de acționar; 

e Societatea emitentă este controlată de un grup mic de acționari care neglijează 
punctele de vedere ale celorlalți acționari; 

e Societatea care deţine titluri a eşuat în tentativa de a obţine informaţiile necesare 
pentru aplicarea metodei de punere în echivalență. 

Rezultă deci că influența semnificativă trebuie apreciată analizând puterea efectivă 
exercitată în cadrul societăţii în baza participaţiei deținute. Influenţa semnificativă se poate 
traduce astfel prin legătura durabilă existentă între investitor şi societate care se materializează 
printr-o participare şi implicare activă a investitorului în procesul decizional. Influenţa 
semnificativă se manifestă în principal în două forme: reprezentarea în organismele de conducere 
sau control ale societăţii sau participarea la deciziile strategice ale societății prin acordul, 
intervenţia sau chiar opoziţia față de anumite decizii referitoare la gestiunea întreprinderii în 
cauză. 

Societăţile asupra cărora societatea mamă exercită o influență semnificativă sunt 
denumite societăţi asociate grupului. Schematic, cele trei tipuri de control pot fi prezentate ca în 


figura 1.7."!: 


CONTROL 
CONCOMITENT 
(COMUN) 


CONTROL 
EXCLUSIV 


Centru de 
decizie 


Centru de 
decizie 


Grup A 


Grup B 


INFLUENȚĂ 
SEMNIFICATIVĂ 


Figura 1.7. Forme de control exercitate asupra societăţilor din grup 


7 M. Săcărin , Contabilitatea grupurilor multinaționale, Ed. Economica, Bucureşti, 2001, pag. 33. 
7! N. Feleagă, (coordonator), Contabilitate aprofundată, Editura Economică, Bucureşti, 1996, pag. 263. 

1.2.2. Procentajul de control şi procentajul de interes 


Formarea unui ansamblu consolidat rezultă direct din studierea celor trei modalităţi de 
control definite anterior. Fie el exclusiv, concomitent sau influență notabilă, controlul se bazează 
pe punerea în evidenţă a unei legături de dependenţă dintre două societăţi. Această legătură poate 
fi şi contractuală, dar în primul rând este determinată de deținerea drepturilor de vot care permit 
exercitarea controlului, ceea ce implică utilizarea unui instrument care să permită comensurarea 
puterii. Măsura puterii este dată de procentajul de control. Aprecierea puterii nu trebuie însă 
confundată cu dependenţa financiară care rezultă din deținerea unei fracțiuni din capitalul unei 
societăți, dependenţă care este relevată de un alt instrument şi anume procentajul de interes. 

Procentajul de control deţinut de o societate este elementul central al operaţiunilor de 
consolidare întrucât acesta permite întocmirea listei întreprinderilor reținute în perimetrul de 
consolidare şi determină utilizarea unei metode de consolidare. 

Procentajul de control exprimă legătura de dependenţă, directă sau indirectă, dintre 
societatea mamă şi o altă societate”. El se exprimă în procente din drepturile de vot deținute de 
societatea mamă în altă societate şi determină, în consecință, o relaţie de putere. Acest procentaj 
este egal procentului de capital deţinut, dacă toate acţiunile care dau mărimea capitalului au 
acelaşi drept de vot. 

Acest procentaj se calculează ca sumă a ansamblului drepturilor de vot deţinute direct sau 
indirect de către societățile aflate sub controlul exclusiv al societăţii consolidante (societatea 
mamă). 

Rezultă că un control exclusiv se exprimă printr-un lanţ de deținere, direct sau indirect, a 
unor drepturi de vot mai mari sau egale cu 50%. Totuşi, dacă mărimea acestor drepturi este 
inferioară pragului de 50% şi societatea respectivă este asimilată unei filiale (control de fapt), s-a 
convenit că procentajul drepturilor de vot poate fi considerat superior valorii de 50%, deci lanţul 
de control nu se întrerupe. 

Pentru calculul procentajului de control trebuie ţinut seama de numărul de voturi şi nu de 
numărul de acţiuni deţinute de societatea mamă, deoarece în practică pot fi întâlnite diverse 
situații care creează decalaje între cele două noțiuni. Astfel, există acțiuni ordinare, care au un 
singur drept de vot, acţiuni cu dividend prioritar, care nu au însă drept de vot, certificate cu drept 
de vot şi acţiuni cu drept de vot dublu sau multiplu. 

Pentru a ilustra decalajele care pot apărea, facem apel la următoarele exemple: 

e Fie o societate M care deține 40% din acțiunile unei societăți F, al cărei capital este 
constituit în procent de 20% din acţiuni cu dividend prioritar, fără drept de vot. Toate 
acţiunile deţinute de M au dreptul la un vot. În acest caz procentajul de control se 
determină după cum urmează: 

40 


C = —— = 50% 
100 — 20 


? J, Montier, G. Scognamiglio, Techniques de Consolidation, Ed. Economica, Paris, 1995, pag . 46. 

e Societatea M deține 40% din capitalul F, iar acţiunile deținute sunt singurele care au 
drept dublu de vot. Procentajul de control se calculează astfel: 

gac. 

80 +60 


Demersul care conduce la calculul procentajului de control constă deci în a determina 


= 57% 


procentul drepturilor de vot ataşate fiecărei participații, urmat apoi de examinarea tipurilor de 
legături care unesc societatea mamă cu celelalte societăți. 

Procentajul de control permite stabilirea structurii ansamblului consolidat prin 
identificarea tuturor societăților aflate sub control exclusiv, conjugat (concomitent) sau sub 
influență notabilă. Totodată, procentajul de control serveşte şi la determinarea unei anumite 
metode de consolidare, aşa cum se prezintă în tabelul următor: 


Tabelul 1.2. 
Determinarea metodei de consolidare pe baza procentajului de control 
Tip de control | Metoda de consolidare 
Control exclusiv (CE) Integrarea globală (IG) 
Control conjugat (CC) Integrarea proporțională (IP) 
Influență semnificativă (IS) Punerea în echivalență (PE) 


Procentajul de interes exprimă “fracțiunea de capital deţinută, direct sau indirect de către 
societatea mamă în fiecare societate a grupului”'5. Altfel spus, dacă procentajul de control 
exprimă puterea exercitată de către societatea mamă, procentajul de interes arată implicarea 
financiară prin cota parte din patrimoniul fiecărei societăți consolidate deținută de societatea 
mamă. 

Procentajul de interes se calculează însumând produsele procentajelor de capital deţinute, 
direct sau indirect, de societatea mamă în societăţile consolidate. Calculul procentajului de 
interes se realizează în trei etape: 

- identificarea tipului de legătură care uneşte societatea mamă cu fiecare societate 

consolidată; 

- înmulţirea procentajelor de deținere a capitalului la fiecare societate din cadrul acestei 

reţele; 

- însumarea produselor calculate anterior. 

Ca şi în cazul procentajului de control, şi pentru determinarea procentajului de interes 
este necesară analiza tipurilor de legături stabilite între societatea mamă şi fiecare societate 
membră a ansamblului consolidat. 

Procentajul de interes permite calcularea drepturilor societății mamă în fiecare societate, 
în vederea repartizării capitalurilor proprii şi a rezultatelor între interesele grupului şi exterior 
(acţionarii minoritari). Utilizarea procentajului de interes intervine în diferite faze de integrare, 


eliminare sau repartiție. 


7? L, Malciu, Contabilitate aprofundată, Editura Economică, Bucureşti, 2000, pag. 113-114. 

Diferența de natură şi de utilizare a noţiunilor de procentaj de control şi procentaj de 
interes poate fi rezumată în tabelul următor: 


Tabelul 1.3. 
Procentajul de control versus procentajul de interes 


Noţiune Natură Rolul 
, E - Permite definirea perimetrului de 
Procentaj de control Expresia puterii consolidare (lista societăților care fac 
(drepturi de vot) parte din ansamblul consolidat) 


- Permite alegerea metodei de consolidare 
Instrument de punere în practică a 


Expresia tehnicilor de consolidare: 
dependenței - integrarea conturilor 
Procentaj de interes financiare eg T ; 
(pare partela - eliminarea operațiunilor reciproce 
p capital) - repartizarea capitalurilor proprii şi a 


rezultatului între interesele grupului şi 
minoritari 


Determinarea practică a noţiunilor prezentate anterior este relativ simplă, însă trebuie 


totuşi făcute câteva precizări legate de modalitatea de calcul a celor doi indicatori. 

Astfel, procentajul de control se determină ca sumă a drepturilor de vot deţinute direct 
sau indirect de către societățile aflate sub controlul exclusiv al societății mamă. Trebuie reţinut 
însă faptul că, în situația unui control indirect, nu trebuie reținute decât drepturile de vot ale 
filialelor pentru care nu există o ruptură de control (procentaj de control < 50%). Drepturile de 
vot ale filialelor situate în aval de ruptura de control nu sunt reţinute pentru calculul 
procentajului de control. 

Procentajul de interes se calculează ca sumă a produselor procentajelor de capital 
deţinute direct sau indirect de societatea mamă în societăţile consolidate. În acest caz nu se pune 
problema lanţului de control, toate sumele determinate fiind reţinute pentru calcul, indiferent de 
metoda de consolidare utilizată. 

Pentru a scoate în evidență modalitatea determinării celor două tipuri de procentaje, în 


funcție de legăturile existente între societăţi, prezentăm în continuare câteva exemple. 


e Legături simple directe 

În cazul legăturilor directe procentajul de control poate fi determinat imediat, fiind egal 
cu procentajul deţinerii directe de către societatea-mamă a unei părți din capitalul altei societăți. 
Pentru acest tip de legături procentajul de interes este egal cu procentajul de control. 

În exemplul următor societatea-mamă M deţine direct 95% din capitalul societăţii A 
(societate controlată exclusiv), 30% din capitalul societăţii B (o investiţie într-o întreprindere 
asociată) şi 35% din capitalul societăţii C (o societate controlată în comun cu societățile X şi Y), 


situație prezentată sinoptic în diagrama de mai jos. 

În acest caz, procentajele de control (PC) şi procentajele de interes (PI) ale societății- 
mamă M în societățile din cadrul grupului sunt cele din tabelul următor: 
Tabelul 1.4. 


Exemplu de calcul al procentajelor de control şi de interes 
în cazul legăturilor simple directe 


Societatea | PC | PI 
M 100 % 
A 95 % 
B 30% 
C 35% 


e Legături Simple directe şi indirecte 

În cazul legăturilor indirecte, prin intermediul unor alte societăți controlate de societatea- 
mamă, procentajul de control se determină prin însumarea tuturor procentajelor deținute indirect 
de societatea-mamă în capitalul entității pe care o vizează, dacă societatea prin intermediul căreia 
se stabileşte legătura indirectă este sub controlul exclusiv al societăţii mamă. Procentajul de 


control aferent legăturilor indirecte se cumulează cu procentajul de control aferent legăturilor 


directe. 


În exemplul următor societatea-mamă M deţine direct 75% din capitalul societății A, 
28% din capitalul societăţii B, 55% din capitalul societății C şi 10% din capitalul societăţii D. În 
afara participaţiilor directe, societatea M are participaţii indirecte în societățile B (prin 
intermediul societăţii A), D (prin intermediul societăţilor A şi B) şi E (prin intermediul societății 
C). Diagrama următoare prezintă sinoptic legăturile directe şi indirecte ale societății-mamă cu 


societățile A, B, C, D, E şi procentajele ataşate acestor legături. 


În acest caz, procentajele de control (PC) şi procentajele de interes (PI) ale societății- 
mamă M în societățile din cadrul grupului sunt cele din tabelul următor: 
Tabelul 1.5. 


Exemplu de calcul al procentajelor de control şi de interes 
în cazul legăturilor simple directe şi indirecte 


Societatea | PC | PI 
M 100 % 100 % 
A 715% 
B 62 % (a) 53,5% (b) 
c 55% 
D 61% (c) 42,23 % (d) 
E 32 %(e) 17,6 % (£) 


(a) 28% (direct) + 34 % (indirect prin A) = 62 % 
Procentajul legăturii indirecte prin A a fost reținut deoarece A este controlată exclusiv. 

(b) 28 % + (75 % * 34%) = 53,5% 

(c) 10 % (direct) + 23 % (indirect prin A) + 28 % (indirect prin B) = 61 % 

Procentajul legăturii indirecte prin A a fost reținut deoarece A este controlată exclusiv. 
Procentajul legăturii indirecte prin B a fost reţinut deoarece B este controlată exclusiv. 
(d) 10 % + (75% * 34% * 28 %) + (28 % * 28 %) + (75 % * 23 %) = 42,23 % 

(e) 32% (indirect prin C) 

Procentajul legăturii indirecte prin C a fost reţinut deoarece C este controlată exclusiv. 
(£) 55 % * 32 % = 17,6% 


e Legături simple, cu ruptura lanțului de control 

Ruptura lanţului de control apare în cazul unor legături indirecte prin intermediul unor 
societăți care nu sunt controlate exclusiv de societatea-mamă. 

În exemplul următor societatea M deţine direct o participaţie de 40% în societatea A şi 
15% în societatea B. Prin intermediul societății A, societatea M are o legătură indirectă cu 
societatea B, însă procentajul ataşat acestei legături nu poate fi luat în calculul procentajului de 
control total al lui M asupra lui B (indiferent de mărimea sa) deoarece societatea A nu este 
controlată exclusiv de societatea M. Procentajul ataşat acestei legături indirecte va fi totuşi 
utilizat în calculul procentajului de interes al societății M în societatea B. Diagrama următoare 
prezintă sinoptic legăturile directe şi indirecte ale societăţii M cu societăţile A şi B, sugerând 
faptul că la nivelul societății A intervine o ruptură a lanţului de control indirect care leagă 


societățile M şi B. 


În acest caz, procentajele de control (PC) şi procentajele de interes (PI) ale societății- 
mamă M în societățile din cadrul grupului sunt cele din tabelul următor: 


Tabelul 1.6. 
Exemplu de calcul al procentajelor de control şi de interes 
în cazul unor rupturi ale lanţului de control 
Societatea | PC | PI 


(a) (40% * 60%) + 15% =39% 

Se observă că procentajul de control al lui M în B este de numai 15%, deşi procentajul 
ataşat legăturii indirecte a lui M în B, prin intermediul lui A, este de 60%. Această ultimă 
legătură nu a fost luată în calcul deoarece A nu este sub controlul exclusiv al lui M. În cazul 
determinării procentajului de interes nu s-a ținut seama de ruptura legăturii de control intervenită 


între societatea M şi B prin intermediul lui A. 


e Legături circulare şi reciproce 
Legăturile circulare între filialele unui grup ridică unele dificultăți la calculul 


procentajului de interes. În astfel de situaţii procentajul de interes al grupului în societăţile 

implicate în legătura circulară nu se va calcula în raport cu un procentaj de 100% ci se va 
diminua baza de calcul cu procentajul înregistrat pe bucla respectivă. 

Deoarece legăturile reciproce sunt un caz particular al legăturilor circulare, în care bucla 
se rezumă doar la două societăţi, determinarea procentajului de control se va face în acelaşi mod 
ca şi în cazul legăturilor circulare. 

În exemplul următor societatea-mamă M deţine o participaţie directă de 70% în capitalul 
societăţii A, care este integrată într-o buclă (legătură circulară) cu societăţile B şi C (A deține 
50% din capitalul lui B; B deţine 30% din capitalul lui C; C deţine 10% din capitalul lui A), aşa 


cum rezultă din diagrama următoare. 


În această situaţie, baza de determinare a procentajului de interes (100%) trebuie 
diminuată cu procentajul de interes ataşat buclei formată din societățile A, B şi C 
(50%0%*30%*10%). 

Procentajele de control (PC) şi procentajele de interes (PI) ale societăţii-mamă M în 
societățile din cadrul grupului sunt cele din tabelul următor: 


Tabelul 1.7. 
Exemplu de calcul al procentajelor de control şi de interes 
în cazul unor legături reciproce 


Societatea PC PI 
M 100 % 
A 70% 

B 35,6% (b) 
C 10,7 % (c) 


(a) Controlul exercitat de C asupra lui A nu a fost luat în considerare deoarece există ruptură de control 
între C şi A, societatea C nefiind controlată exclusiv. 
(b) 70% * 50% = 35,6% 

1 = (30% * 10% * 50%) 


(c) 70% * 50% * 30% = 10,7 % 
1 — (10% * 50% * 30%) 


e Legături circulare, cu participarea unei filiale în capitalul societății mamă 

Un caz particular şi atipic al legăturilor circulare îl reprezintă cel în care o societate a 
grupului deţine participaţii în capitalul societăţii-mamă. Această situație poartă numele de 
autocontrol, referindu-se la deținerea de către o societate, prin intermediul uneia sau mai multor 
alte societăţi, a propriilor sale acţiuni sau drepturi de vot. Având în vedere că noţiunea de grup se 


referă numai la drepturile de vot deținute de societatea-mamă în celelalte societăți, în legislația 

internațională autocontrolul este reglementat prin interzicerea folosirii drepturilor de vot ataşate 
acțiunilor de autocontrol, acestea fiind excluse din calculul procentajelor de interes. 

Exemplul următor prezintă situaţia în care societatea-mamă M deține 70% din capitalul 
societăţii A, care deţine 50% din capitalul societăţii B şi care la rândul ei deține 10% din 


capitalul societății-mamă M (acțiuni de autocontrol în cadrul grupului). 


10% 


Pentru a determina procentajul de interes în această situație, vom porni de la premisa că 
societatea mamă este deținută în procent de 90% (100% - 10% reprezentând procentul de 
participare al filialei la capitalul societăţii mamă) de o societate fictivă X care reprezintă grupul. 
Societatea fictivă X nu va fi consolidată însă calculul procentajelor de control şi de interes ale 


grupului se vor realiza având ca bază societatea X. 


10% 


Procentajele de control (PC) şi procentajele de interes (PI) ale grupului X în societățile 
din cadrul grupului (inclusiv în societatea-mamă M) sunt cele din tabelul următor: 


Tabelul 1.8. 
Exemplu de calcul al procentajelor de control şi de interes 
în cazul unor legături reciproce cu autocontrol al societăţii-mamă 
Societatea | PC | PI 


90 % (a) 93,26 % (b) 


(a) Procentajul de control al grupului în societatea-mamă M este 90% deoarece nu sunt luate în considerare 
acțiunile de autocontrol pe care le deţine societatea B în societatea M. 


(b) 90% = 93,26% 
12(70%* 50% *10%) 


(c) 90%*70% = 65,28% 
1-(50%*10%*70%) 


(d) 90% * 70% * 50% = 32,64 % 
1 — (10% * 70% * 50%) 

1.3. Consolidarea conturilor — consecinţă a apariţiei grupurilor 

Necesităţile de informare ale unei largi categorii de utilizatori nu se mai puteau rezuma în 
contextul existenței grupurilor de societăţi doar la situaţiile financiare individuale ale acestora. 
Ca răspuns la această cerință, contabilitatea şi-a orientat preocupările în direcția dezvoltării unui 
sistem informațional care să permită obţinerea unei imagini de ansamblu a grupurilor. Astfel, 
această nouă provocare a contabilităţii a dat naştere la apariția şi dezvoltarea consolidării 


conturilor 


1.3.1. Definiţia, obiectivele şi principiile consolidării 


Consolidarea conturilor este ”o tehnică şi/sau un procedeu al contabilităţii care permite 
stabilirea şi prezentarea unică a conturilor reprezentative ale activităţii globale şi a situației unui 
ansamblu de societăţi între care există un interes comun (sau care depind de acelaşi centru de 
decizie) dar care dispun fiecare de personalitate juridică”. Consolidarea permite prezentarea 
situațiilor financiare, respectiv a bilanţului contabil şi a contului de rezultate a societăţilor care 
alcătuiesc grupul, ca şi când ar fi doar o singură întreprindere. 

În domeniul contabil, a consolida înseamnă a substitui suma titlurilor de participare care 
figurează în bilanţul unei întreprinderi, cu partea din capitalurile proprii ale întreprinderii 
emițătoare, deținută de întreprinderea consolidantă, inclusiv cu cota parte din rezultatul 
exerciţiului financiar care corespunde acestor titluri. 

Prezenţa mai multor persoane juridice în interiorul aceluiaşi grup presupune existenţa tot 
asupra entității economice şi financiare pe care o constituie grupul . 

În numeroase grupuri, societatea mamă este efectiv o societate de tip holding care nu 
exercită nici o activitate industrială sau comercială. Bilanţul său este constituit, în marea lui 
majoritate, fie din imobilizări financiare cum sunt titlurile de participare care permit exercitarea 
unui control sau a unei influenţe asupra altor societăți, fie din împrumuturi acordate 
întreprinderilor din grup. 

Conturile societății mamă reflectă în acest caz doar participaţiile înregistrate sau 
dividendele pe care le-a primit şi pe care le-a înscris în contul de profit şi pierdere. Prin urmare, 
conturile sunt incapabile de a da o imagine reală a puterii economice, financiare sau industriale a 
grupului, deoarece ele nu redau natura şi importanța elementelor de activ şi pasiv ale societăților 
care formează grupul, caracteristicile activităţii din exploatare a acestora, cum ar fi de exemplu 
cifra de afaceri şi cheltuielile, inclusiv nivelul rezultatelor lor. 

Ca urmare a celor de mai sus, în virtutea statutului juridic pe care îl au societățile unui 
grup, ele stabilesc şi prezintă conturi anuale, respectiv bilanţ, cont de profit şi pierdere şi anexe, 
dar ele nu pot reda imaginea completă şi fidelă asupra situaţiei reale a patrimoniului grupului. 

Pentru a înlătura aceste lipsuri se procedează la consolidarea conturilor urmărindu-se ca 


obiectiv principal furnizarea unei imagini fidele asupra patrimoniului şi situației financiare în 


1A: Lefebvre, Memento Pratique Comptable, Editions Francis Lefevre, Paris, 1990, pag. 1135. 

ceea ce priveşte rezultatul ansamblului consolidat constituit de întreprinderile cuprinse în 
perimetrul de consolidare. 

Din cele prezentate, rezultă că obiectivul consolidării este “de a prezenta poziția 
financiară, performanţele şi evoluţia poziției financiare a entităților cuprinse în grup ca şi cum ar 
fi vorba de o singură întreprindere *”. 

Documentele consolidate trebuie să respecte principiile contabilităţii generale, în special 
principiul prudenţei, principiul permanenţei metodelor şi intangibilității bilanţului, respectiv să 
respecte caracteristicile calitative ale informațiilor furnizate prin situaţiile financiare. 

Principiul continuității activităţii are aplicabilitate directă în evaluările grupului care sunt 
realizate pornindu-se de la această premisă. În cazul în care continuitatea activităţii este incertă, 
se impune ca anumite elemente de activ să fie evaluate în situațiile financiare consolidate la 
valoarea venală sau la valoarea realizabilă€. Ipoteza asupra continuității activităţii vizează în 
special structuri mari ale Situaţiilor Financiare cum ar fi cele reprezentate de active imobilizate 
(fabrici, întreprinderi, sau în caz extrem întregul grup). 

Consecințele aplicării acestui principiu pe ansamblul grupului sunt uneori diferite de cele 
care decurg în cazul conturilor individuale ale societăţilor grupului. Astfel, grupul poate decide 
asupra lichidării unei întreprinderi, caz în care se va utiliza o valoare de lichidare a tuturor 
activelor respectivei entităţi. În această situaţie, dacă se estimează înregistrarea unor pierderi 
aferente lichidării, se impune constituirea de provizioane încă din momentul luării deciziei de 
lichidare. Pe de altă parte, elementele de activ achiziţionate de o altă societate a grupului trebuie 
evaluate la sfârşitul exerciţiului la valoarea lor realizabilă. 

Principiul permanenţei metodelor prevede că şi în cazul conturilor consolidate, metodele 
de evaluare şi de prezentare a acestora trebuie să fie aceleaşi de al un exerciţiu la altul. 
Schimbările metodelor şi regulilor de evaluare şi de prezentare a informaţiilor nu sunt permise 
decât în cazul în care circumstanţele mediului le justifică”. Totodată, consecințele modificării 
metodelor de evaluare trebuie să fie cuantificate şi menţionate în notele explicative la situațiile 
financiare. 

Comparabilitatea conturilor prevede ca situaţiile financiare ale unui grup să poată fi 
comparate de utilizatorii lor în timp sau în raport cu ale altui grup. În situaţia în care grupul 
recurge la schimbarea metodelor de evaluare comparațiile între diferite exerciții financiare se vor 
realiza utilizându-se una dintre cele două metode de comparaţie: metoda retrospectivă şi metoda 
prospectivă. 

Metoda comparării retrospective presupune compararea exerciţiului în curs cu exercițiul 
precedent pe baza vechilor metode de evaluare. Metoda comparării prospective presupune 


compararea exerciţiului în curs cu exercițiul precedent utilizându-se noile metode de evaluare. 


7 L. Malciu, N. Feleagă, Reglementare şi practici de consolidare a conturilor — Din orele astrale ale Europei 
contabile, Ed. CECCAR, Bucureşti, 2004, pag. 12. 

75 Valoarea realizabilă este definită Cadrul General al IASB ca fiind “valoarea în numerar sau echivalent al 
numerarului care poate fi obținută în prezent prin vânzarea normală a activelor. (Standarde Internaţionale de 
Contabilitate 2002, pag.68). 

7 G. Langlois, M. Friederich, A. Burlaud , Comptabilité approfondie, Ed. Foucher, Paris, 2001, pag. 28-32. 

Principiul independenţei exerciţiilor, aplicabil grupurilor de societăţi, are în vedere 
înregistrarea veniturilor şi a cheltuielilor în perioada la care ele se referă. Acelaşi tratament îl vor 
avea şi veniturile şi cheltuielile apărute ca urmare a unor operaţiuni reciproce între societățile din 
cadrul grupului. 

Principiul prudenţei trebuie respectat şi de cei care elaborează situaţii financiare 
consolidate, având în vedere anumite incertitudini care în mod inevitabil planează asupra multor 
evenimente şi circumstanțe (încasarea unor creanţe îndoielnice ale grupului, durata de utilizare 
probabilă a utilajelor şi echipamentelor, etc.). Astfel de incertitudini sunt recunoscute prin 
prezentarea naturii şi valorii lor, dar şi prin exercitarea prudenţei în întocmirea situațiilor 
financiare consolidate. Prudenţa se va manifesta printr-un grad de precauţie utilizat în exercitarea 
raționamentelor necesare pentru estimările în condiţii de incertitudine, astfel încât activele şi 
veniturile să nu fie supraevaluate, iar datoriile şi cheltuielile să nu fie subevaluate. 

Principiul importanței relative (a pragului de semnificaţie) prevede că orice element care 
are o valoare semnificativă trebuie prezentat distinct şi în cadrul situaţiilor financiare 
consolidate, în timp ce elementele cu valori nesemnificative care au aceeaşi natură sau cu funcții 
similare trebuie însumate, nefiind necesară prezentarea lor separată. 

Principiul intangibilității stabileşte că bilanţul de deschidere al unui exerciţiu trebuie să 
corespundă cu bilanţul de închidere al exerciţiului precedent, cu excepția corecțiilor impuse de 
aplicarea IAS 8. În consolidare acest principiu prezintă anumite particularităţi, ca urmare a 


faptului că aplicarea sa presupune: 


respectarea conturilor individuale ale întreprinderilor consolidate şi elaborarea unor 
conturi intermediare; 

- toate operațiunile de modificare reflectate în conturile ce pot fi integrate în consolidare 
fac obiectul unor înregistrări într-un sistem contabil coerent; 

- toate înregistrările de consolidare vor fi reflectate într-un sistem analog celui utilizat de 
contabilitatea generală; 

- soldurile conturilor utilizate în reflectarea operațiilor de consolidare vor fi sistematic 
reluate de la un exercițiu financiar la altul pentru conturile de bilanţ, cu excepția 
înregistrărilor prin care se elimină operațiunile reciproce. 

Modul cum se respectă principiul intangibilităţii este pus în evidență prin intermediul a 
două tablouri, elaborate pornind de la contabilitatea de consolidare, şi anume: tabloul de 
finanţare care justifică trecerea bilanţului consolidat de la exerciţiul precedent la exerciţiul de 
referință şi tabloul variaţiei capitalurilor proprii care explică mişcările intervenite în cadrul 
acestora de la un exercițiu la altul. 

Importanţa acestui principiu în consolidare îşi găseşte reflectarea şi în obligativitatea 
păstrării intangibilităţii capitalurilor proprii ale grupului de la un exercițiu financiar la altul. 
Acest principiu trebuie verificat şi respectat mai ales în cazul în care lista întreprinderilor incluse 


în perimetrul de consolidare diferă de la un an la altul. 


54 


CAPITOLUL 1 — Concepte fundamentale privind consolidarea conturilor 


1.3.2. Istoricul bazelor juridice de reglementare a consolidării conturilor 


Consolidarea conturilor a apărut ca urmare a dezvoltării grupurilor de societăți şi, implicit 
a accentuării nevoii de informaţii financiare referitoare la acestea. 

În Statele Unite ale Americii se regăsesc cele mai vechi preocupări în domeniul 
consolidării conturilor. Economia americană, caracterizată printr-o dezvoltarea puternică a 
societăților şi expansiunea lor în lume, manifestarea fenomenului de concentrare economică, 
existența unei puternice pieţe financiare şi finanțarea dominantă a întreprinderilor prin 
intermediul instituţiilor financiare, dar şi motive legate de presiunea şi cerinţele crescute ale 
utilizatorilor de informaţii contabile, existența unei profesii contabile dezvoltate şi a unei 
cercetări intense în acest domeniu, au constituit cauzele principale care au dus la apariția 
consolidării conturilor în Statele Unite. 

Apariţia în anul 1832 a primei societăţi americane de tip holding’? a făcut posibilă 
publicarea în 1891 a primelor situaţii financiare consolidate, în ciuda faptului că, la acea 
perioadă nu exista nici o reglementare în domeniu. Preocuparea continuă a acţionarilor, a 
managerilor grupului, a analiştilor financiari, a mediului bursier, a băncilor şi sindicatelor de a 
obține o imagine de ansamblu asupra poziției financiare şi performanţelor unui grup de societăți 
(ca şi cum ar fi vorba de o singură întreprindere) a determinat numeroase societăți să includă în 
raportările lor situaţiile financiare consolidate. 

Crearea în anul 1897 a primei organizaţii profesionale a profesioniştilor contabili, 
American Institute of Certified Public Accountants? (AICPA) a determinat intensificarea 
preocupărilor pentru normalizarea contabilă şi oferirea unor informaţii financiare cât mai reale şi 
complete asupra grupurilor de societăţi. 

Astfel, lucrările primului congres internațional de contabilitate organizat de către 
American Institute of Certified Public Accountants în anul 1904 la Saint Louis au evidențiat 
insuficiența informaţiilor oferite de conturile individuale publicate de societățile de tip holding 
recomandând profesioniştilor contabili întocmirea situațiilor consolidate. Ca urmare, începând cu 
anul 1910 cele mai importante societăți au înlocuit conturile individuale cu situaţii financiare 
consolidate. 

Crahul Bursei din New York a scos în evidenţă deficitul grav de informaţii în domeniul 
financiar, impunând introducerea unei proceduri formalizate în domeniul normalizării şi a unor 
standarde severe de calitate a informaţiei contabile. Astfel, în anul 1934 este înființată Comisia 
Valorilor Mobiliare (SEC - Securities and Exchange Commission), organism guvernamental, 
independent, având funcția de control asupra comerțului cu valori mobiliare. Principala misiune 
a Comisia Valorilor Mobiliare o reprezenta punerea în aplicarea a legilor federale “Securities 
Act” emise în 1933 şi „Securities Exchange Act” din 1934 prin care s-a impus obligativitatea 


întocmirii situațiilor financiare consolidate. 


“5 Institute of Chartered Accountants in England and Walles - Groups Accounts, London, 1975. 
7? American Institute of Certified Public Accountants este institutul american al profesioniştilor contabili, însărcinat 
cu definirea cadrului practic şi teoretic al profesiei contabile. 

În anul 1959 Securities and Exchange Commission publică prima normă “Accounting 
Research Bulletins” (ARB 51) care conţine reglementări exprese la contabilizarea regrupărilor de 
activități (business combinations), tratându-se deja perimetrul de consolidare, tehnica generală 
de consolidare, interesele minoritare şi regimul dividendelor. 

În anul 1973 a fost înființat Consiliul de Norme Contabile şi Financiare (Financial 
Accounting Standards Board — FASB), ca un organism independent care a primit întreaga 
autoritate pentru stabilirea regulilor contabile generale şi de prezentare a situațiilor financiare. 
Până în prezent, un număr de peste 100 de norme (SFAS — Statement of Financial Accounting 
Standards — cunoscute sub sigla FAS) au fost publicate, înlocuindu-le pe cele emise de ARB şi 
APB (Accounting Principles Board). În materie de consolidare, cea mai cunoscută normă emisă 
de Financial Accounting Standards Board este FAS 94 „Consolidation of all majority-owned 
subsidiaries”, emisă în octombrie 1987, care a fost concepută ca un amendament al ARB 
numărul 51, încercându-se eliminarea multitudinii de excepţii de la consolidare prevăzute în 
ARB 51 în principal datorită eterogenității grupurilor. 

În același timp, Financial Accounting Standards Board a dezvoltat un cadru conceptual 
formalizat, prin publicarea Statement of Financial Accounting Concepts (SFAC) care defineşte 
un ansamblu coerent de principii şi convenţii pe care trebuie să se bazeze normele contabile 
emise de FASB, inclusiv cele privind consolidarea conturilor. 

În prezent, în baza acordului de la Norwalk din 18.09.2002 încheiat cu IASB, Financial 
Accounting Standards Board are în vedere dezvoltarea unor standarde contabile compatibile cu 
cele internaționale, care să poată fi utilizate în raportarea financiară atât internă (pe teritoriul 
Statelor Unite) cât şi externă. 

În Marea Britanie, în anul 1922 se publică primele conturi consolidate, de către 
societatea Nobel Industries Limited. Apoi, în anul 1939, bursa din Londra a emis o dispoziţie 
care a introdus obligativitatea întocmirii de conturi consolidate din partea societăţilor cotate. În 
aceeaşi perioadă apare şi recomandarea, din partea profesioniştilor contabili, în favoarea stabilirii 
conturilor consolidate. În anul 1944 apare prima normă SSAP (Statements of Standards 
Accounting Practice), respectiv norma numărul 14, privind consolidarea. Începând cu anul 1948, 
prin “Companies Act” publicarea conturilor consolidate devine obligatorie. 

În Germania, în anul 1967, pentru societăţile de capital publicarea conturilor consolidate 
este obligatorie, iar din anul 1968 această obligativitate revine şi societăților cu răspundere 
limitată. 

În Franța, publicarea primelor conturi consolidate are loc abia în anul 1966. În anul 1968 
apare prima recomandare a Consiliului Naţional al Contabilităţii (CNC), iar începând cu anul 
1985 consolidarea devine obligatorie. În anul următor au fost emise Decretul din 17 februarie şi 
“Metodologia privind conturile consolidate” a Consiliului Naţional al Contabilității, pusă în 
aplicare prin ordin ministerial. Tot referitor la normele de reglementare a consolidării sunt 


amintite şi recomandările Comisiei Operaţiunilor de Bursă (COB). 

Pe plan european, Tratatul de la Roma, semnat la 25.03.1957, prin care se instituia 
Comunitatea Economică Europeană, prevedea, printre altele şi misiunea Consiliului acestei 
comunități de a proceda la o apropiere a legislaţiilor naţionale, inclusiv cu privire la contabilitate. 

Armonizarea cadrului juridic şi uniformizarea condiţiilor de funcționare a societăților 
statelor membre se bazează pe articolul 54 din tratat, care vizează asigurarea unor garanții 
identice societăților statelor membre şi protejarea intereselor asociaţilor, precum şi a terţilor. 

Pentru a răspunde acestui obiectiv, în materie de conturi consolidate, Consiliul 
Comunităţii Europene a adoptat la data de 18.07.1983 Directiva a VII-a cu privire la conturile 
consolidate. Această directivă, dominată în cea mai mare parte de practica şi doctrina anglo- 
saxonă, vizează întreprinderile care sunt obligate să prezinte conturi consolidate, cazurile de 
scutire sau eliminare a unor societăți din perimetrul de consolidare, modalitățile de întocmire a 
conturilor consolidate, elementele care trebuie cuprinse în raportul de gestiune consolidat, 
controlul (auditul) conturilor consolidate, publicarea acestora, etc. Conform acestui act normativ, 
toate întreprinderile care posedă una sau mai multe filiale trebuie să stabilească conturi 
consolidate şi un raport de gestiune asupra grupului, oriunde ar fi sediul filialelor. Totuşi, 
anumite filiale trebuie sau pot fi excluse din perimetrul de consolidare atunci când una sau mai 
multe întreprinderi cuprinse în consolidare au o activitate atât de diferită încât includerea lor în 
perimetru ar fi contrară furnizării imaginii fidele sau când sunt prezentate restricţii severe şi 
durabile ale drepturilor societății mamă privind patrimoniul şi gestiunea acesteia, atunci când 
informaţiile necesare pentru stabilirea conturilor consolidate nu pot fi obținute la timp sau cu 
cheltuieli prea mari sau când acțiunile sau părțile sociale ale acestor întreprinderi sunt obținute 
de societatea mamă cu scopul revânzării ulterioare. 

Pe plan internaţional, unul dintre organismele care se ocupă de normalizarea 
Accounting Standards Board (Consiliul Internaţional pentru Standarde Contabile), care începând 
din 01.04.2001 a fost desemnat de IASCF - International Accounting Standards Commitee 
Foundation (Comitetul Internaţional pentru Standarde Contabile) să emită standarde contabile, 
denumite IFRS — International Financial Reporting Standards. 

International Accounting Standards Commitee a luat ființă la 29 iunie 1973, în baza unui 
acord încheiat între organismele profesionale ale contabililor din nouă ţări, acord care a avut 
drept obiective principale elaborarea şi publicarea, în interesul public, a standardelor de 
contabilitate care servesc ca bază în prezentarea situaţiilor financiare, promovarea, la nivel 
mondial, a acceptării şi respectării acestora, precum şi desfăşurarea unei activități în direcția 
îmbunătățirii şi armonizării reglementărilor, a standardelor de contabilitate şi a procedurilor 
aferente prezentării situaţiilor financiare. În acest sens, activitatea IASC s-a concretizat în planul 
normalizării contabilităţii prin elaborarea unor standarde — IAS (Internaţional Accounting 
Standard). Ulterior, activitatea IASC de normalizare a contabilităţii a fost transferată unei 
componente a sa, International Accounting Standards Board (IASB). 

Standardele emise până în prezent au condus la progrese remarcabile atât în ceea ce 


priveşte îmbunătățirea, cât şi armonizarea raportării financiare la nivel mondial, putând fi 

utilizate ca fundament al reglementărilor contabile naționale în multe țări, ca tratament 
internațional de bază de către anumite ţări care îşi îmbunătăţesc propriile reglementări, de către 
bursele de valori, de organisme supranaţionale (cum ar fi Comisia Europeană) sau de societăţile 
aflate într-o continuă creştere. 

Dintre standardele care privesc consolidarea conturilor, LAS 27 intitulat inițial “Situaţiile 
financiare consolidate şi contabilitatea investițiilor în filiale” a fost adoptat de IASC în iunie 
1988 şi a fost publicat în aprilie 1989. În 1994 acest standard a fost reformulat. IAS 27 
înlocuieşte un standard mai vechi şi anume IAS 3 “Situaţiile financiare consolidate” (1977), mai 
puțin partea privind contabilizarea participaţiilor în întreprinderile asociate. IAS 27 vizează 
întocmirea şi prezentarea situaţiilor financiare consolidate pentru un grup de întreprinderi aflate 
sub controlul unei societăți mamă şi are aplicabilitate şi pentru contabilitatea investițiilor în 
filiale din situațiile financiare separate ale unei societăți mamă. Acest standard internațional a 
intrat în vigoare pentru situaţiile financiare aferente perioadelor începând de la 01.01.1990. După 
revizuirea sa şi includerea amendamentelor până la 31.12.2004, apărute o dată cu IFRS, IAS 27 a 
fost republicat sub denumirea „Situaţii financiare consolidate şi individuale”.5 

Un alt standard, ZAS 28 denumit inițial “Contabilitatea investiţiilor în întreprinderile 
asociate”, a fost adoptat de IASC în noiembrie 1988. El a fost reformulat în noiembrie 1994, însă 
textul aprobat inițial nu a suferit modificări substanțiale, doar anumiţi termeni fiind înlocuiţi, în 
scopul alinierii la practica IASC. 

În iulie 1998, paragrafele 23 şi 24 din IAS 28 au fost revizuite pentru a putea fi conforme 
cu IAS 36 “Deprecierea activelor”. Textul revizuit a intrat în vigoare cu începere de la 
01.07.1999. 

Acest standard prevede că în cazul conturilor consolidate, o investiţie într-o întreprindere 
asociată trebuie să fie contabilizată în conturile consolidate prin metoda punerii în echivalență, 
cu excepția cazului în care această investiție este clasificată ca fiind deţinută în vederea unei 
cedări în viitorul apropiat (în conformitate cu IFRS 5), caz în care ea trebuie să fie contabilizată 
pe baza metodei cost. Un investitor trebuie să renunţe la utilizarea metodei punerii în echivalență 
în următoarele situaţii: 

- Când el renunţă la a avea o influență semnificativă într-o întreprindere asociată dar 
păstrează, în întregime sau parțial, participaţia sa; 

- când utilizarea acestei metode nu este cea mai indicată, în cazurile în care 
întreprinderea funcționează sub restricţii pe termen lung, care deteriorează semnificativ 
capacitatea ei de transferare a fondurilor către investitor. 

Ca informaţii trebuie furnizate lista şi descrierea întreprinderilor asociate semnificative, 
cu procentul de capital şi procentul drepturilor de vot, precum şi metodele folosite pentru 
contabilizarea participațiilor. Participaţiile în întreprinderile asociate trebuie să fie incluse în 


activele pe termen lung şi să figureze în bilanţ. Partea investitorului în rezultatele acestor 


5 Consiliul pentru Standarde Internaţionale de Contabilitate, Standarde Internaţionale de Raportare Financiară 
(IFRS™) inclusiv Standarde Internaţionale de Contabilitate (IAS"") şi Interpretări la 1 ianuarie 2005, Ed. CECCAR, 
Bucureşti, 2005: IAS 27 — Situaţii financiare consolidate şi individuale, pag. 1191. 

participații trebuie să figureze în contul de rezultate. Partea investitorului în elementele 
excepționale sau provenind din perioadele anterioare trebuie menţionată separat. 

După revizuirea sa şi includerea amendamentelor până la 31.12.2004, apărute o dată cu 
IFRS, LAS 28 a fost republicat sub denumirea „Investiţii în entităţile asociate”.*! 

Standardele IASC au fost interpretate în Comitetul Permanent pentru Interpretarea 
Standardelor (SIC), actualmente IFRIC. De o astfel de interpretare beneficiază şi IAS 28, cu 
referire la SIC 3 “Eliminarea profiturilor şi a pierderilor nerealizate din tranzacţiile cu 
întreprinderile asociate”, în care se prevede că atunci când o societate asociată este contabilizată 
folosind metoda punerii în echivalență, profiturile şi pierderile nerealizate rezultate din 
tranzacţiile în amonte şi în aval dintre un investitor (sau filialele sale consolidate) şi asociaţi 
trebuie eliminate în măsura interesului investitorului în întreprinderea asociată. Pierderile 
nerealizate nu ar trebui eliminate în măsura în care tranzacţia prevede evidenţa unei deprecieri a 
activului transferat. 

Actualmente, în baza acordului încheiat cu normalizatorul american (FASB), IASB s-a 
implicat în elaborarea de standarde care să asigure convergenţa contabilă la nivel mondial, 
inteligibilitatea, transparența şi comparabilitatea informațiilor furnizate prin intermediul 
situaţiilor financiare pentru toţi utilizatorii. În acest sens, IASB cooperează cu normalizatorii 
naționali, în special pentru eliminarea diferenţelor din diferitele sisteme contabile şi în final 
pentru convergenţa contabilă. De altfel, foarte multe din statele lumii au optat pentru însuşirea 
IAS-IFRS. Până la aplicarea globală a acestor standarde trebuie eliminate însă diferenţele care 
există între IFRS şi US GAAP (standardele americane). În domeniul combinărilor de 


întreprinderi şi al consolidării conturilor aceste diferenţe sunt prezentate în tabelul 1.9. 


Tabelul 1.9. 
Comparaţie între IFRS şi US GAAP privind interese în instrumente financiare, 
combinări de întreprinderi şi situaţii financiare consolidate 


Tratamentul IFRS Tratamentul US GAAP 


Punerea în comun (uniunea) conform unui set limitat de a i i 
Puneri în comun acum interzise; cercetarea şi 


condiţii, dar există un proiect de eliminare pe ordinea de A i i A i 
BE p p dezvoltarea în cadrul procesului trebuie cheltuite; reguli 


zi; cercetare şi dezvoltare în cadrul procesului i 4 REER a 
ai ta A ; ; ; de consolidare efectiv bazate pe criteriul majorității de 
capitalizate şi amortizate; reguli de consolidare bazate detinere i 


pe criteriul de control. 


Datoria de restructurare poate să nu fie recunoscută ca 
parte a procesului de alocare a prețului de achiziție, ci 
numai cheltuită când apare mai târziu. 


Datoria de restructurare poate fi recunoscută ca parte a 
procesului de alocare a prețului de achiziționare. 


Activele şi datoriile contingente dobândite într-o 
combinare de întreprinderi sunt recunoscute la valoarea 
justă. 


Activele şi datoriile contingente dobândite într-o 


combinare de întreprinderi nu sunt recunoscute. 


Proces de cercetare şi dezvoltare achiziționat capitalizat 
şi amortizat. 


Proces de cercetare şi dezvoltare achiziționat cheltuit 
imediat după alocarea prețului de achiziționare. 


Fond comercial capitalizat şi amortizat, în general peste 
20 de ani; totuşi, IASB poate adopta abordarea US 
GAAP. 


Fond comercial capitalizat, testat anual 


depreciere, dar neamortizat. 


pentru 


Partea minorității din activele nete poate fi evaluată fie 
la valoarea justă la data achiziţionării, fie pe bază 


Partea minorității din activele nete evaluată la valoarea 
justă la data achiziţionării. 


8l Consiliul pentru Standarde Internaționale de Contabilitate, Standarde Internaţionale de Raportare Financiară 
(IFRS™) inclusiv Standarde Internaţionale de Contabilitate (IAS™) şi Interpretări la 1 ianuarie 2005, Ed. CECCAR, 
Bucureşti, 2005: IAS 28 — Investiții în entitățile asociate, pag. 1219. 

Tratamentul IFRS 


Tratamentul US GAAP 


istorică (reportat). 


„O privire înapoi” de un an pentru alocarea prețului de 
achiziționare (rezoluția  contingentelor dinainte de 


„O privire înapoi” de un an pentru alocarea preţului de 
achiziționare (rezoluția  contingentelor dinainte de 
achiziționare ş.a.). 


achiziționare ş.a.). 

Păstrarea fondului comercial ca „rezervă” pentru orice 
datorie estimată care rezultă din achiziționare, pierderi 
viitoare etc.; sold de înregistrat ca un contra-activ şi 
amortizat pe durata de utilizare a activelor nemonetare 
dobândite, cu stocul nevândut înregistrat imediat la 
venituri. 


Alocarea fondului comercial negativ pe bază pro rata la 
valorile contabile ale unor active nefinanciare dobândite, 
cu orice depăşire recunoscută ca un câştig extraordinar. 


Nu s-a identificat contabilizarea combinărilor de 
întreprinderi la controlul comun. 


Compensare contingentă estimată la data achiziţionării, 
ajustată ulterior după necesitate. 


Utilizarea punerii în comun a intereselor contabilizării 
combinărilor de întreprinderi la controlul comun. 


Consolidare solicitată numai dacă nu există control într- 
un interval de douăsprezece luni; fără excludere pentru 
operațiuni neomogene; atunci când se aplică excluderea 
pentru lipsa temporară a controlului, contul filialelor la 
valoarea justă. 


Consolidarea filialelor deţinute în majoritate solicitată 
numai dacă nu este exercitat controlul de către 
societatea-mamă (exceptarea anterioară pentru controlul 
temporar eliminată de SFAS 144; fără excludere pentru 
operațiuni neomogene. 


Fondul comercial trebuie amortizat în douăzeci de ani. 


Fondul comercial nu mai este amortizat, fiind supus unui 
test anual de depreciere. 


Entităţile cu scop special trebuie consolidate atunci când 
controlul  societății-mamă este prezent în mod 
substanţial; conform IFRS, nu există QSPE definit 


Conform Interpretării 46, „entitățile de interes variabil” 
trebuie să fie consolidate de beneficiarul primar; „SPE 
calificate” continuă în afara contabilizării. 


Concept mai larg al controlului în raport cu cel conform 
US GAAP. 


Se solicită majoritatea deţinerii drepturilor de vot. 


IFRS 3 solicită ca în situaţiile financiare „numai ale 
societății-mamă”, investiţia în filiale, entitățile în care s- 
a investit în capitalurile proprii şi asocierile în 
participaţie să fie prezente la cost sau conform regulilor 
pentru investițiile în titlurile de valoare. 


Nu există legi promulgate care să guverneze situaţiile 
financiare „numai ale societăţii-mamă. 


IFRS 3 solicită ca interesele minoritare să fie incluse la 
capitalurile proprii. 


Interesele minoritare din filiala consolidată pot fi 
prezentate la datorii, la capitalurile proprii sau într-o 
categorie specială 


Politicile contabile ale filialelor, la sfârşitul anului, 
trebuie să fie conforme cu cele ale societăţii-mamă sau, 
în caz contrar, trebuie să se menţioneze acest lucru în 
situaţiile financiare. 


Nu există nici o cerință specială privind conformarea 
politicilor contabile, la sfârşitul anului, între societatea- 
mamă şi filiale. 


Sursa: Barry Epstein, Abbas Mirza, Wiley IFRS 2005: Interpretarea şi aplicarea standardelor internaţionale de contabilitate şi raportare 
financiară, Ed. BMT Publishing House, Bucureşti, 2005, pag. 1129-1130 


În România problema normalizării contabilităţii este abordată foarte accentuat, în 
vederea înscrierii sistemului de contabilitate românesc în sfera internațională. Evoluţia 
contabilităţii româneşti este astfel strâns legată de dezvoltările în domeniu care au loc la nivel 
european şi internațional. 

În contextul aplicării unui sistem contabil de tip continental, inspirat după sistemul 
francez de contabilitate, în ţara noastră au fost adoptate o serie de acte normative care vizează 
alinierea sistemului contabil şi a profesiei contabile la practica şi standardele internaţionale. 
Discutăm astfel despre Legea contabilităţii nr.82/1991, Hotărârea de Guvern nr.704/1993 pentru 
aprobarea Regulamentului de aplicare a Legii contabilităţii, Ordonanţa de Guvern nr.65/1994 
privind organizarea activităţii de expertiză contabilă şi a contabililor autorizaţi — aprobată prin 
Legea nr.42/1995, etc. Prin aceste acte normative s-a urmărit alinierea legislaţiei în domeniu la 
normele internaționale sau europene, cum ar fi Directivele a IV-a şi a VIII-a ale Comunităţii 


Europene. 

Tot în vederea dezvoltării sistemului contabil românesc, în octombrie 1999 a fost emis 
Ordinul nr.403 al Ministrului de Finanţe, pentru aprobarea Reglementărilor contabile armonizate 
cu Directiva a IV-a a Comunităţii Economice Europene şi cu Standardele Internaţionale de 
Contabilitate, care a fost ulterior abrogat şi înlocuit cu Ordinul nr.94/29.01.2001. 

Problema consolidării a apărut în mod explicit în Ordinul 94/2001 pentru aprobarea 
reglementărilor contabile armonizate cu Directiva a IV-a a Comunităţii Economice Europene şi 
cu Standardele Internaţionale de Contabilitate prin completarea adusă de Ordinul nr.1827/2003 
privind modificarea şi completarea unor reglementări în domeniul contabilităţii. Ulterior, aceste 
acte normative au fost abrogate prin apariția Ordinului 1752 din 17.11.2005 pentru aprobarea 
reglementărilor contabile conforme cu directivele europene, publicat în Monitorul Oficial nr. 
1080 din 30.11.2005 — Reglementari conforme cu Directiva a VII-a a CEE. 

Este important de menţionat şi faptul că în anul 2000 au apărut pentru prima dată 
publicate în limba română “Standardele Internaţionale de Contabilitate 2000” ale IASC, care “nu 
sunt doar un exerciţiu teoretic, publicarea şi utilizarea lor fiind un factor de stimulare a 
economiei româneşti”. 

În domeniul consolidării conturilor, pentru alinierea la Directiva a VII-a a CEE şi la IAS, 
în data de 2 iunie 2000 a fost aprobat Ordinul Ministrului de Finanţe nr.772/2000 de aprobare a 
Normelor privind consolidarea conturilor, primul standard național privind consolidarea. 

În acest act normativ au fost reglementate o serie de precizări cu privire la obligativitatea 
întocmirii conturilor consolidate, la condiţiile pentru elaborarea conturilor consolidate, metodele 
şi procedeele de consolidare, auditarea şi publicarea conturilor consolidate. 

Normele naţionale privind consolidarea conturilor cuprinse în acest ordin au fost 
structurate în opt capitole. 

În primul capitol au fost precizate grupurile de societăţi care intrau sub incidenţa acestui 
act normativ şi anume grupurile a căror societate consolidantă este o persoană juridică română. 
Totodată, ordinul a stabilit obligativitatea de a întocmi conturi consolidate pentru toate societăţile 
care exercită, direct sau indirect, orice formă de control asupra uneia sau mai multor societăți. 

În acest capitol au fost prezentate şi definite o serie de noţiuni generale“, de termeni şi 
expresii specifici domeniului, cum ar fi: 

- Grupul - ansamblu de societăţi format din societatea care consolidează - persoana 
juridică română (consolidantă) - şi filialele acesteia - societăţi române şi străine; 

- Societate mamă - societate care are una sau mai multe filiale; 

- Filiala - societate aflată sub controlul altei societăţi (cunoscute ca societate-mamă); 

- Control - puterea de a conduce politicile financiare şi operaţionale ale unei 
întreprinderi pentru a obţine beneficii din activitatea ei. În sensul prezentelor norme, 


controlul are semnificația controlului exclusiv; 


82 *** Standardele Internaţionale de contabilitate 2000, Editura Economică, Bucureşti, 2000, pag. 9. 

5*** Ordinul Ministrului Finanţelor nr. 772/02.06.2000 de aprobare a Normelor privind consolidarea conturilor, 
Publicat în Monitorul Oficial nr. 374/11.08.2000, Anexa 1 — Norme privind consolidarea conturilor, Capitolul 1 — 
Dispoziţii generale. 

Control comun - înțelegere contractuală de împărțire a puterii de decizie la o asociere 
în participaţie, între un număr limitat de acționari sau asociaţi, în virtutea unui acord 
între aceştia; 

Influență semnificativă - dreptul de a participa direct sau indirect la politica financiară 
şi operaţională a unei societăţi, dar fără a exercita control exclusiv sau comun asupra 
acesteia; 

Combinarea de întreprinderi - gruparea unor întreprinderi separate, într-o singură 
entitate economică prin fuzionare sau prin obținerea controlului asupra activelor nete şi 
exploatărilor altei întreprinderi; 

Achiziție - combinare de întreprinderi în care una dintre ele, cea care achiziționează, 
obține controlul asupra activelor nete şi activităţii unei alte întreprinderi, cea care este 
achiziționată, în schimbul transferării activelor, asumării datoriilor sau emisiunii de 
acțiuni; 

Data achiziției - data la care se transferă cumpărătorului controlul activelor nete şi al 
operaţiunilor; 

Consolidare - tehnica care permite realizarea conturilor unice pentru un grup de 
societăți independente cu personalitate juridică şi care depind, din punct de vedere 
financiar, de un centru de decizie comun; 

Conturi consolidate - conturi ce prezintă activele, datoriile, poziția financiară şi 
rezultatele unui grup, ca şi cum acesta ar forma o singură entitate; 

Perimetru de consolidare - ansamblu de consolidat format din societatea consolidantă 
şi societățile consolidabile, respectiv societăţile asupra cărora societatea consolidantă 
deține în mod direct sau indirect un control exclusiv, un control comun sau o influență 
semnificativă; 

Întreprindere asociată - societate în care investitorul are o influență semnificativă şi 
care nu este nici filială nici asociere în participaţie a investitorului. În mod normal, 
aceasta este evidenţiată prin deținerea de către investitor a 20% până la 50% din 
acțiunile cu drept de vot ale întreprinderii asociate; 

Metoda punerii în echivalență - metoda de contabilizare şi raportare prin care investiția 
(un interes într-o întreprindere asociată) este înregistrată inițial la costul de achiziţie şi 
ajustată ulterior cu variațiile post-achiziţie ale părții investitorului din activele nete ale 
întreprinderii asociate. Contul de profit şi pierderi reflectă partea investitorului din 
rezultatul operaţiunilor societății în care acesta deţine o influenţă semnificativă; 
Consolidarea proporțională - metodă de contabilizare şi raportare prin care partea unui 
asociat în fiecare dintre activele, datoriile, veniturile şi cheltuielile unei entităţi 
controlate în comun este combinată linie cu linie cu elemente similare din situațiile 
financiare ale asociatului sau raportată ca elemente separate în situațiile financiare ale 


acestuia; 

- Interes minoritar - partea din rezultatele nete ale activităților şi activelor nete ale unei 
filiale, atribuibilă participaţiilor care nu sunt deținute, direct sau indirect, prin filiale de 
către societatea-mamă; 

- Interese de participare - drepturi în capitalul altor întreprinderi, reprezentate sau 
nereprezentate de titluri, care sunt destinate să contribuie la activitatea societăţii. 
Interesele de participare cuprind investițiile în întreprinderile asociate şi investiţiile 
strategice. O participare de 10% sau mai mare, dar nu mai mult de 20%, se presupune 
că este o investiție strategică, dacă nu se demonstrează contrariul; 

- Valoarea justă - sumă la care poate fi tranzacţionat un activ sau decontată o datorie, de 
bunăvoie, între părți aflate în cunoştinţă de cauză, în cadrul unei tranzacții în care 
preţul este determinat obiectiv. 

În următorul capitol au fost stabilite criteriile“* pe care trebuia să le îndeplinească o 
societate pentru a întocmi şi elabora conturile consolidate. Astfel, consolidarea se putea realiza în 
cazul în care un grup depăşea, în toate exercițiile financiare, nivelurile de mai jos la două dintre 
următoarele trei criterii: 

= cifra de afaceri agregată de 9,6 milioane euro; 
= totalul activelor să fie de minim 4,8 milioane euro; 
= societatea să dispună de un număr mediu de salariaţi de 250. 

Totodată, în acest capitol au fost precizate şi o serie de excepţii, cu privire la criteriile de 
mai sus. 

O primă categorie de excepţii se referă la grupurile care trebuie să elaboreze conturi 
consolidate, indiferent de mărimea lor, în cazul în care una sau mai multe societăţi ale grupului 
sunt: o societate ale cărei valori mobiliare au fost admise la cota oficială a Bursei de valori din 
România sau dintr-un stat membru al Uniunii Europene; o instituție autorizată prin legea 
bancară; sau o societate care desfăşoară activitate de asigurare. 

Dacă la sfârşitul exerciţiului financiar o societate aparţine categoriei "societate mamă" şi 
îndeplineşte criteriile de mărime, administratorii acesteia trebuie să elaboreze, pe lângă situaţiile 
financiare anuale individuale şi situaţii financiare consolidate. 

De asemeni, o societate care deține investiţii strategice în capitalul altei societăți poate 
proceda la elaborarea conturilor consolidate dacă: exercită o influență dominantă asupra acesteia; 
sau societatea-mamă şi filiala sa sunt conduse/administrate pe o bază comună de societatea- 
mamă. 

Precizăm că în țara noastră doar un număr mic de agenți economici îndeplinesc condițiile 
de mai sus, privind obligaţia de a întocmi şi prezenta conturi consolidate, dar se preconizează o 


creştere a acestora ca urmare a implicării marilor societăți de investiții, în dezvoltarea 


51 Criteriile de mărime privind consolidarea au fost reluate în OMF 1752/2005 prevăzându-se, conform Directivei a 
VII-a a CEE că o societate-mamă este scutită de la întocmirea situaţiilor financiare anuale consolidate dacă, la data 
bilanţului consolidat, societățile comerciale care urmează să fie consolidate nu depăşesc împreună, pe baza celor mai 
recente situaţii financiare anuale ale acestora, limitele a două dintre următoarele 3 criterii: 

- total active: 17.520.000 euro; 

- cifră de afaceri netă: 35.040.000 euro; 

- număr mediu de salariaţi în cursul exerciţiului financiar: 250. 

economico-financiară a firmelor mici şi mijlocii, cu accent principal în achiziționarea pachetului 
majoritar de acţiuni. Această implicare le asigură societăților cumpărătoare a titlurilor de valoare 
un control asupra societăților emitente. 

În cel de-al treilea capitol au fost prezentate etapele procesului de consolidare şi 
conținutul conturilor consolidate. 

În conformitate cu prevederile ordinului, etapele procesului de consolidare sunt: (1) 
determinarea perimetrului de consolidare; (2) stabilirea metodelor de consolidare; (3) retratarea 
conturilor individuale anuale ale societăților de consolidat, prealabil consolidării lor, pentru a le 
face conforme cu metodele de evaluare reținute în conturile consolidate; (4) omogenizarea 
prezentării conturilor individuale ale societăților de consolidat; (5) ajustarea conturilor reciproce; 
(6) conversia conturilor societăților străine ce vor fi consolidate; (7) cumulul conturilor 
individuale retratate convertite; (8) eliminarea efectelor tranzacţiilor dintre societăţile din cadrul 
grupului, a dividendelor intragrup, a provizioanelor pentru depreciere şi a provizioanelor pentru 
riscuri şi cheltuieli legate de societățile consolidate; (9) eliminarea incidenţei înregistrărilor 
efectuate pentru aplicarea legislației fiscale, legate de amortizări derogatorii, provizioane 
reglementate, subvenţii pentru investiţii; (10) eliminarea titlurilor de participare şi a capitalurilor 
proprii ale societăților consolidate şi (11) elaborarea conturilor consolidate. 

Conturile consolidate cuprind bilanţul consolidat, contul de profit şi pierderi consolidat, 
precum şi notele la acestea. 

Bilanţul consolidat şi contul de profit şi pierderi consolidat trebuie să cuprindă toate 
informațiile reflectate de situaţiile financiare anuale ale societăților incluse în procesul de 
consolidare. 

În elaborarea bilanţului consolidat şi a contului de profit şi pierderi consolidat trebuie 
luate în considerare toate diferenţele, apărute în procesul de consolidare, între cheltuiala cu 
impozitul pe profit pentru exercițiul financiar curent şi pentru cele anterioare şi valoarea 
impozitului plătit sau de plată aferent acelor exerciţii, în cazul în care există posibilitatea apariţiei 
unei modificări a cheltuielii cu impozitul, în viitorul previzibil, pentru una dintre societățile 
incluse în procesul de consolidare. 

În capitolul patru din actul normativ menţionat mai sus au fost precizate metodele şi 
procedeele de consolidare a conturilor, şi anume consolidarea conturilor se poate face prin 
integrare globală, prin integrare proporțională sau prin punere în echivalență, după eventuale 
retratări pentru a le armoniza cu principiile şi regulile de consolidare. 

Tratarea pe larg a acestor metode şi procedee de consolidare a conturilor este abordată în 
capitolul următor al prezentei lucrări. 

O altă problemă abordată pentru prima dată de O.M.F.nr.772 din 2000 a fost reprezentată 
de obligativitatea administratorilor unei societăţi mamă de a elabora un raport de gestiune 
consolidat, pentru fiecare exerciţiu financiar, care să prezinte o fidelă trecere în revistă a 
evoluţiei activității grupului pe parcursul exerciţiului financiar, precum şi poziția financiară a 
acestuia la sfârşitul exerciţiului financiar. Acest raport trebuie să cuprindă cel puţin următoarele 


informaţii: 

- detalii ale tuturor evenimentelor importante apărute după încheierea exerciţiului 
financiar la care se referă conturile consolidate şi care au afectat societatea-mamă sau 
filialele sale; 

- o estimare a evoluţiei previzibile a grupului; 

- o prezentare a activităţilor grupului în domeniul cercetării şi dezvoltării (dacă există o 
astfel de preocupare); 

- numărul şi valoarea nominală ale tuturor acțiunilor societăţii-mamă, deținute de acea 
societate, de filialele acesteia sau de o persoană care acţionează în nume propriu, dar în 
contul acelor societăți. 

Implicit, o societate care elaborează conturi consolidate trebuie să procedeze la auditarea 
acestora, conform reglementărilor referitoare la audit, de către persoane autorizate să efectueze 
această procedură. 

În cazul conturilor consolidate, în raportul lor auditorii trebuie să se pronunţe asupra 
elaborării corespunzătoare, în opinia acestora, a respectivelor conturi, în concordanță cu normele 
în vigoare şi, în mod special, asupra furnizării unei imagini fidele şi corecte a activităţii grupului 
la sfârşitul exerciţiului financiar. 

Auditorii trebuie să aprecieze dacă informaţiile furnizate prin raportul de gestiune 
consolidat, pentru exerciţiul financiar la care se referă conturile consolidate, corespund cu aceste 
conturi. În situaţia în care în opinia auditorilor informaţiile nu corespund, acest fapt va fi precizat 
în raport. Elemente detaliate ale procesului de auditare a situațiilor financiare consolidate sunt 
prezentate în capitolele 3 şi 4 ale prezentei lucrări. 

În capitolul şapte al Ordinul Ministrului de Finanţe nr.772/2000 s-a făcut referire la 
obligația publicării conturilor consolidate. Astfel, conturile consolidate, precum şi raportul de 
gestiune consolidat şi raportul auditorilor, referitor la conturile consolidate, trebuie publicate de 
societatea care elaborează respectivele conturi consolidate. 

O societate care trebuie să elaboreze conturi consolidate pentru un exercițiu financiar nu 
îşi va publica situaţiile financiare individuale pentru respectivul exerciţiu fără a publica, totodată, 
şi conturile consolidate. 

În ultimul capitol a fost prezentat formatul conturilor consolidate, care este în general 
asemănător cu cel prevăzut de lege pentru conturile individuale, însă care cuprinde ca informaţii 
semnificative referiri la anumite elemente ale consolidării. 

Apariţia Ordinului 1752 din 17.11.2005 pentru aprobarea reglementărilor contabile 
conforme cu directivele europene — Reglementari conforme cu Directiva a VII-a a UE, publicat 
în Monitorul Oficial nr. 1080 din 30.11.2005 a reprezentat tranziția de la sistemul național 
(iniţiat prin OMF 772/2000) la Directivele UE în contextul preaderării României la structurile şi 
legislația europeană. Deşi prevederile OMF 772/2000 au fost abrogate prin OMF 1752/2005, 
conceptele de bază ale normalizării consolidării conturilor nu diferă în mod fundamental de cele 
stipulate iniţial. În acest context, structura şi formatul bilanţului şi al contului de profit şi pierderi 
consolidat aşa cum rezultă din OMF 1752/2005 se prezintă ca în Tabelele 1.10. şi 1.11. astfel: 

Tabelul 1.10. 
BILANTUL CONSOLIDAT 


A. ACTIVE IMOBILIZATE 


I. IMOBILIZĂRI NECORPORALE 


1. Cheltuieli de constituire 


2. Cheltuieli de dezvoltare 


3. Concesiuni, brevete, licenţe, mărci comerciale, drepturi şi active similare, dacă acestea au fost achiziţionate 
cu titlu oneros, şi alte imobilizări necorporale 


4. Fond comercial pozitiv 


5. Avansuri şi imobilizări necorporale în curs de execuţie 


II. IMOBILIZARI CORPORALE 


1. Terenuri şi construcții 


2. Instalaţii tehnice şi maşini 


3. Alte instalaţii, utilaje şi mobilier 


4. Avansuri şi imobilizări corporale în curs de execuţie 


III. IMOBILIZĂRI FINANCIARE 


1. Acţiuni deţinute la entităţi afiliate neincluse în consolidare 


2. Împrumuturi acordate entităţilor afiliate neincluse în consolidare 


3. Interese de participare deţinute la entităţi neincluse în consolidare 


4. Împrumuturi acordate entităţilor de care compania este legată în virtutea intereselor de participare 


5. Investiţii deţinute ca imobilizări 


6. Alte împrumuturi 


IV. TITLURI PUSE ÎN ECHIVALENTĂ 


B. ACTIVE CIRCULANTE 


I. Stocuri 


1. Materii prime şi materiale consumabile 


2. Producţia în curs de execuţie 


3. Produse finite şi mărfuri 


4. Avansuri pentru cumpărări de stocuri 


II. Creanţe (Sumele care urmează a fi încasate după o perioada mai mare de un an trebuie prezentate separat 
pentru fiecare element) 


1. Creanţe comerciale 


2. Sume de încasat de la entităţile afiliate neincluse în consolidare 


3. Sume de încasat de la entităţile de care compania este legată în virtutea intereselor de participare 


4. Alte creanţe 


5. Capital subscris şi nevărsat 


III. Investiţii pe termen scurt 


1. Acţiuni deţinute la entităţi afiliate neincluse în consolidare 


2. Alte investiţii pe termen scurt 


IV. Casa şi conturi la bănci 


C. CHELTUIELI ÎN AVANS 


D. DATORII: SUMELE CARE TREBUIE PLĂTITE ÎNTR-O PERIOADĂ DE PANA LA UN AN 


1. Împrumuturi din emisiunea de obligaţiuni, prezentându-se separat împrumuturile din emisiunea de 
obligaţiuni convertibile 


2. Sume datorate instituţiilor de credit 


3. Avansuri încasate în contul comenzilor 


4. Datorii comerciale — furnizori 


5. Efecte de comerţ de plătit 


6. Sume datorate entităţilor afiliate neincluse în consolidare 


7. Sume datorate entităţilor de care compania este legată în virtutea intereselor de participare 


8. Alte datorii, inclusiv datoriile fiscale şi datoriile privind asigurările sociale 


E. ACTIVE CIRCULANTE NETE/DATORII CURENTE NETE 


F. TOTAL ACTIVE MINUS DATORII CURENTE 


G. DATORII: SUMELE CARE TREBUIE PLĂTITE ÎNTR-O PERIOADĂ MAI MARE DE UN AN 


1. Împrumuturi din emisiunea de obligaţiuni, prezentându-se separat împrumuturile din emisiunea de 
obligaţiuni convertibile 


2. Sume datorate instituţiilor de credit 


3. Avansuri încasate în contul comenzilor 


4. Datorii comerciale — furnizori 


5. Efecte de comerţ de plătit 

5. Sume datorate entităţilor afiliate neincluse în consolidare 


7. Sume datorate entităţilor de care compania este legată în virtutea intereselor de participare 


8. Alte datorii, inclusiv datoriile fiscale şi datoriile privind asigurările sociale 


H. PROVIZIOANE 


1. Provizioane pentru pensii şi obligaţii similare 


2. Provizioane pentru impozite 


3. Alte provizioane 


I. Venituri în avans 


1. Subvenţii pentru investiții 


2. Venituri înregistrate în avans 


3. Fond comercial negativ 


J. Capital şi rezerve 


I. Capital subscris 


1. Capital subscris vărsat 


2. Capital subscris nevărsat 


II. Prime de capital 


III. Rezerve din reevaluare 


IV. Rezerve 


1. Rezerve legale 


2. Rezerve statutare sau contractuale 


3. Rezerve de valoare justă 


4. Rezerve reprezentând surplusul realizat din rezerve din reevaluare 


5. Alte rezerve 


Acţiuni proprii 


V. REZERVE DIN CONVERSIE 


VI. PROFITUL SAU PIERDEREA REPORTAT(Ă) 


VII. PROFITUL SAU PIERDEREA EXERCIȚIULUI FINANCIAR aferent(ă) societăţii-mamă 


Repartizarea profitului 


VIII. INTERESE MINORITARE 


1. Profitul sau pierderea exerciţiului financiar aferent(ă) intereselor minoritare 


2. Alte capitaluri proprii 


Tabelul 1.11. 
CONTUL DE PROFIT ȘI PIERDERE CONSOLIDAT 


1. Cifra de afaceri netă 


2. Variația stocurilor de produse finite şi a producţiei în curs de execuţie 


3. Producţia realizată pentru scopuri proprii şi capitalizată 


4. Alte venituri din exploatare 


5. a) Cheltuieli cu materiile prime şi materialele consumabile 


b) Alte cheltuieli externe 


6. Cheltuieli cu personalul: 


a) Salarii şi indemnizaţii 


b) Cheltuieli cu asigurările sociale, cu indicarea distinctă a celor referitoare la pensii 


7. a) Ajustări de valoare privind imobilizările corporale şi imobilizările necorporale 


b) Ajustări de valoare privind activele circulante, în cazul în care acestea depăşesc suma ajustărilor de valoare 
care sunt normale 


8. Alte cheltuieli de exploatare 


Profitul sau pierderea din exploatare 


9. Venituri din interese de participare 


10. Venituri din alte investiţii şi împrumuturi care fac parte din activele imobilizate 


11. Alte dobânzi de încasat şi venituri similare 


12. Ajustări de valoare privind imobilizările financiare şi investiţiile deţinute ca active circulante 


13. Dobânzi de plătit şi cheltuieli similare 


14. Profitul sau pierderea din activitatea curentă 


15. Venituri extraordinare 


16. Cheltuieli extraordinare 


17. Profitul sau pierderea din activitatea extraordinară 


18. Impozitul pe profit 


19. Alte impozite neprezentate la elementele de mai sus 

20. Profitul sau pierderea exerciţiului financiar aferent(ă) entităţilor integrate 


21. Profitul sau pierderea exerciţiului financiar aferent(ă) întreprinderilor asociate 


22. Profitul sau pierderea exerciţiului financiar aferent(ă) societăţii-mamă 


23. Profitul sau pierderea exerciţiului financiar aferent(ă) intereselor minoritare 


1.3.3. Utilitatea şi limitele conturilor consolidate 


Obiectivul principal al conturilor consolidate este acela de a furniza o informație utilă 
luării unor decizii economice. 

Conturile consolidate au două obiective strâns legate între ele, şi anume: sunt un element 
indispensabil pentru informarea internă a grupului (adică un instrument de gestiune) şi reprezintă 
un instrument foarte util pentru informarea externă a terţilor. 

Privind primul obiectiv, în viziunea unor autori,’ consolidarea conturilor prezintă 
utilitate în gestionarea grupurilor de societăți întrucât înlesneşte gestiunea societăților de grup, 
aduce îmbunătățiri privind cunoaşterea grupului şi facilitează definirea marilor opţiuni la nivelul 
grupului. 

1. Consolidarea conturilor înlesneşte gestiunea societăţilor de grup oferind 
conducătorilor societății mamă documente financiare stabilite după aceleaşi principii, ceea ce 
permite o îmbunătăţire a gestiunii filialelor prin: o descentralizare a activităţii care înlesneşte 
dialogul într-un limbaj comun, stabilirea de elemente previzionale pe baze normalizate, controlul 
la nivelul societății-mamă asupra bazei de documente şi diagnosticul pe bază de informaţii certe. 

Deoarece grupul desfăşoară numeroase activităţi, care sunt de cele mai multe ori 
dispersate, efectuarea sintezei la nivelul serviciului de consolidare din cadrul grupului este 
adeseori delicată, ceea ce impune realizarea procedurii consolidării printr-un circuit de 
informație normalizat, reglementat şi controlabil. Pentru depăşirea unor astfel de dificultăți, 
societatea-mamă trebuie să fixeze obiectivele ce revin fiecărei societăți din cadrul grupului, 
prevederile stabilite de comun acord fiind evaluate în termeni omogeni, să evalueze 
performanţele societăților, să le compare între ele şi să efectueze sub-consolidări pe ramuri de 
activități. 

2. Consolidarea conturilor aduce îmbunătăţiri privind cunoaşterea grupului oferind 
o imagine de ansamblu asupra rezultatelor grupului şi a societăților acestuia. 

Organizarea consolidării conturilor trebuie să permită obținerea de analize specifice, în 
special privind: tabloul de finanțare consolidat; rezultatele pe ramuri de activităţi, putând astfel 
să evidențieze contribuția fiecărei ramuri, la rentabilitatea globală a grupului; compararea 
raportului la nivelul fiecărei ramuri între rezultatul obţinut şi mijloacele utilizate (resurse); 
compararea rezultatelor obținute în diferite zone geografice în care îşi desfăşoară activitatea 
societățile grupului.. 

În final, de o manieră mai globală, conturile consolidate şi documentele care rezultă din 


consolidare permit conducerii grupului să perceapă mai bine: evoluţia grupului, pornind de la 


35 N. Feleagă, (coordonator), Contabilitate aprofundată, Editura Economica, Bucureşti, 1996 şi V. Munteanu, 
Contabilitatea şi consolidarea conturilor anuale la societățile de grup, Editura Lucman Serv, Bucureşti, 1997. 

cifra de afaceri, profitul, investiţiile, dezvoltarea pe ramuri de activităţi sau pe zone geografice; 
situația financiară a grupului; şi rentabilitatea globală a grupului în raport cu alte grupuri. 

3. Consolidarea conturilor facilitează definirea marilor opţiuni la nivelul grupului 
oferind informaţii indispensabile fundamentării strategiei grupului. 

Documentele de sinteză consolidate permit obţinerea conturilor consolidate previzionale, 
şi anume: informații privind activitățile de bază previzionale, tabloul de finanţare consolidat 
previzional, calculul capacităților de autofinanţare consolidate previzionale, toate acestea 
permiţând conducerii grupului următoarele: definirea şi cifrarea celor mai importante opțiuni ale 
grupului; permanenta căutare a celor mai bune finanţări; repartizarea rațională a resurselor 


disponibile; dialogul cu societăţile din cadrul grupului. 


Având în vedere cel de-al doilea obiectiv, şi anume cel de informare externă a terţilor, 
precizăm că utilitatea conturilor consolidate, în materie de informație externă, se concepe prin 
înțelesul de insuficiență a conturilor individuale ale societății-mamă şi dificultățile de 
interpretare când aceste conturi sunt simplu suprapuse conturilor societăților din cadrul grupului. 

Insuficienţa conturilor individuale ale societății-mamă - conturile societății-mamă, în 
mod individual, nu pot să informeze corect cititorii şi utilizatorii situațiilor financiare în ceea ce 
priveşte componenţa activelor din cadrul grupului sau a rezultatelor reale. 

Conturile consolidate permit evitarea acestor inconveniente şi furnizarea, în acest sens, de 
informații extrem de utile. 

Conturile consolidate permit a se prezenta: pe de o parte, o informaţie de ansamblu 
studiată în mod deosebit prin evaluări cu caracter pur fiscal şi pe de altă parte, informaţii de care 
au nevoie analiştii situaţiilor financiare. 

Conturile consolidate prezintă o importanță deosebită pentru a largă categorie de 
utilizatori ai informaţiilor contabile oferindu-le posibilitatea evaluării situaţiei financiare a 
grupului şi a fundamentării deciziilor strategice. 

Astfel, pentru finanțatori (bănci sau fonduri de investiţii), conturile consolidate permit 
cunoaşterea modului de adaptare a volumului de credite, în funcţie de nevoile reale şi 
posibilitățile de rambursare a grupului, precum şi o primă apreciere a riscurilor la care se expun. 
În situaţia în care finantatorul este chiar societatea-mamă, conturile consolidate indică puterea 
financiară a grupului. Totodată, dacă împrumutul este acordat de către o altă societate din cadrul 
grupului, informaţiile cuprinse în conturile consolidate permit aprecierea privind susținerea 
financiară a grupului în caz de faliment. 

Asociaţii găsesc în conturile consolidate rezultatul net al ansamblului economic constituit 
de grup, capacitatea de autofinanțare, elemente care dau posibilitatea aprecierii reale a 
potențialului valoric al acestuia. 

Analiştii financiari pot aprecia, pe baza informaţiilor din conturile consolidate, în mod 


diferit, ratele privind rentabilitatea, capacitatea de investire, volumul afacerilor. 

În ceea ce priveşte alți utilizatori, în special salariaţii, clienții, furnizorii şi alte persoane 
care vin în contact cu grupul, aceştia pot găsi în conturile consolidate elemente privind 
dimensiunea şi importanţa grupului, puterea şi potențialul său economico-financiar. 

Concluzionând cele de mai sus şi având în vedere definiţia grupului şi relaţiile dintre 
întreprinderile din cadrul acestuia, reiese în evidență necesitatea şi utilitatea efectuării 
consolidării şi prezentării conturilor consolidate. 

Necesitatea şi utilitatea întocmirii şi prezentării situaţiilor financiare consolidate ale unei 
societăți mamă derivă din luarea în considerare a cel puțin două puncte de vedere: 

Din punct de vedere al datelor contabile situațiile financiare consolidate oferă o 
imagine reală şi corectă despre poziția financiară, performanțele şi modificările poziției 
financiare ale grupului. 

Astfel, conturile consolidate pun în valoare întregul patrimoniul şi bunurile controlate a 
cărui responsabilitate o are grupul. Acestea pot fi reprezentate de uzine, bunuri imobiliare, 
materiale sau chiar active financiare, iar prezentarea lor la nivelul grupului prin intermediul 
situațiilor financiare consolidate este mult mai edificatoare decât titlurile întreprinderilor 
consolidate menţionate în activul imobilizat al societăţii consolidante. 

Situaţiile financiare consolidate prezintă toate creanțele şi datoriile față de terțe persoane 
exterioare grupului care au incidenţă asupra întreprinderilor consolidate, iar în bilanţul societății 
mamă sunt evidenţiate împrumuturile către celelalte întreprinderi din cadrul grupului. În 
situaţiile financiare consolidate creanţele şi datoriile interne din cadrul grupului sunt eliminate, 
fiind prezentate numai creanțele şi datoriile reale faţă de terți, astfel că în acest mod se poate 
constata adevărata stare de fapt a datoriilor grupului față de creanţierii externi. 

Cu ajutorul situaţiilor financiare consolidate se poate cuantifica mai uşor cifra de afaceri 
realizată de către grup. Acest lucru este valabil şi pentru rezultatele grupului dat fiind unul dintre 
rolurile conturilor consolidate de a pune în relief cota-parte din rezultatele exerciţiului a fiecărei 
societăți care este atribuită grupului, fie că aceste rezultate sunt distribuite, fie că ele sunt 
menținute în rezervă. 

Din punct de vedere al gestiunii grupului, în situaţia în care grupul a achiziționat 
titlurile unei alte societăți consolidate la un preţ mai mare decât valoarea activului net al 
respectivei societăţi, conturile consolidate prevăd amortizarea diferenţei de achiziţie a titlurilor. 
Rezultatele grupului trebuie să permită amortizarea acestei diferențe de achiziţie, în caz contrar 
viitorul grupului ar putea fi pus în dificultate. 

Invers, dacă o creştere externă realizată prin achiziţia unor societăţi este reuşită, conturile 


consolidate permit observarea efectelor de pârghie ce pot reprezenta gestiunea grupului în cauză. 


Concluzionând, contabilitatea consolidată devine un mijloc util de informare a 
utilizatorilor interni şi externi, oferind date privind situația patrimonială, financiară şi a 
rezultatelor unui grup, dar reprezintă în acelaşi timp şi un mijloc de gestiune care permite 


măsurarea rezultatelor grupului şi analiza rentabilităţii, în funcţie de diferite criterii. 

Conturile consolidate au ca punct de pornire conturile sociale ale întreprinderilor reținute 
în perimetrul de consolidare. Pentru a se ajunge însă la întocmirea conturilor consolidate este 
necesară derularea unui întreg proces de consolidare care constă în parcurgerea mai multor etape, 
care din punct de vedere teoretic (după unii autori5%), dar şi în baza reglementărilor pe plan 
mondial şi naţional, se prezintă sintetic astfel: 

a) determinarea perimetrului de consolidare, care presupune stabilirea organigramei 
ansamblului de consolidat (ținând cont de excepţiile cu privire la includerea sau 
excluderea unor societăţi) şi calcularea procentului de control şi a procentului de 
interes; 

b) stabilirea metodelor de consolidare; 

c) retratarea conturilor individuale anuale ale societăţilor de consolidat, prealabil 
consolidării lor, pentru a le face conforme cu metodele de evaluare reținute în 
conturile consolidate; 

d) omogenizarea prezentării conturilor individuale ale societăților de consolidat; 

e) ajustarea conturilor reciproce - pentru a elimina din conturile consolidate operațiile 
reciproce este necesar ca societățile consolidate să prezinte conturi perfect reciproce, 
de aceea este necesară ajustarea lor; 

f) conversia conturilor societăţilor străine ce vor fi consolidate; 

g) cumulul conturilor individuale retratate convertite ce presupune deschiderea 
contabilităţii consolidate prin preluarea în totalitate a conturilor retratate, de la 
societatea-mamă, filiale şi subfiliale, integrate global, şi preluarea conturilor 
societăților integrate proporțional, corespunzător procentului de interes. Nu se vor 
prelua în contabilitatea consolidată conturile societăților puse în echivalență, ci se vor 
întocmi un jurnal de înregistrări şi un jurnal cartea mare pentru a reflecta operaţiile de 
consolidare; 

h) eliminarea efectelor tranzacţiilor dintre societățile din cadrul grupului, a dividendelor 
intragrup, a provizioanelor pentru depreciere şi a provizioanelor pentru riscuri şi 
cheltuieli legate de societăţile consolidate; 

i) eliminarea incidenţei înregistrărilor efectuate pentru aplicarea legislației fiscale, 


legate de amortizări derogatorii, provizioane reglementate, subvenţii pentru investiţii; 


5 M. Traşcă, C. Iacob, Contabilitatea societăților de grup, Editura Tribuna Economică, Bucureşti, 1996, pag. 38-39; 
M. Săcărin, Contabilitatea grupurilor multinaționale, Editura Economică, Bucureşti, 2001, pag. 125-128; 
L. Malciu, N. Feleagă, Reglementări şi practici de consolidare a conturilor — din orele astrale ale Europei 
contabile, Editura CECCAR, Bucureşti, 2004, pag. 111-115. 

j) eliminarea titlurilor de participare şi a capitalurilor proprii ale societăților consolidate; 

k) elaborarea situațiilor financiare consolidate - se vor completa conturile consolidate, 
având în vedere formatul prevăzut de legislaţia în vigoare, care vor fi prezentate 
pentru informare conducătorilor grupului, partenerilor de afaceri şi altor persoane 
interesate de grupul respectiv. 

La aceste etape se pot adăuga o serie de operațiuni care au drept scop pregătirea 
procesului de consolidare şi care constau în determinarea procedurilor contabile şi a celor de 
control intern, ce presupun fixarea unui plan contabil de consolidare, stabilirea unor metode de 
evaluare omogene, fixarea datei de închidere a conturilor (identice pentru toate societățile 
consolidabile), definirea regulilor de consolidare, întocmirea calendarului lucrărilor de 
consolidare. Sintetic, etapele procesului de consolidare sunt redate în figura 2.1. 

Situaţiile financiare consolidate pot face obiectul unei analize economice şi financiare pe 
baza căreia se calculează unii indicatori necesari în derularea activității grupului şi informarea 
utilizatorilor externi. De asemenea, aceste situaţii financiare consolidate vor face obiectul unei 


verificări independente în cadrul procesului de audit al grupului. 


2.1. Perimetrul de consolidare 

Perimetrul de consolidare al unui grup defineşte societăţile pentru care conturile 
individuale trebuie incluse în situaţiile financiare ale grupului.*” 

Din punct de vedere practic, delimitarea perimetrului de consolidare porneşte de la 
trasarea organigramei grupului, în care este cuprins ansamblul societăţilor între care sunt stabilite 
legături juridice, indiferent de mărimea participațiilor care le leagă (procentajul deţinerii titlurilor 
de capital de la una la alta). 

În vederea definitivării perimetrului de consolidare, pentru fiecare societate cuprinsă în 
organigramă trebuie colectate o serie de informații care vizează în primul rând mărimea 
capitalului social şi numărul total al titlurilor de capital emise. În acest context se impune a se 
face o distincție între diversele categorii de titluri de capital, cum ar fi acțiunile cu drept de vot 
multiplu sau acțiunile cu dividend prioritar, fără drept de vot. Pentru fiecare dintre aceste 
categorii se va avea în vedere determinarea numărului de titluri deținute de fiecare societate a 
grupului, calculându-se şi numărul drepturilor de vot la care dă dreptul participația. 

Procedura colectării de informaţii cu privire la perimetrul de consolidare urmăreşte apoi 
identificarea componenței şi a structurii organelor de reprezentare sau de conducere ale 
societăţilor controlate (consiliu de administraţie, direcţiune, consiliu de supraveghere, etc.). În 
mod particular se va acorda o atenție deosebită persoanelor care reprezintă direct sau indirect 
grupul în aceste organe. Acest demers contribuie la stabilirea gradului de control sau influență 
“de fapt” exercitate asupra fiecărei societăţi din perimetru. 

Pentru completarea informaţiilor despre societățile incluse în perimetrul de consolidare, 
în vederea raportării la anumite criterii de mărime stabilite, trebuie stabilită şi importanţa acestor 


societăți prin intermediul mărimii totalului bilanţului, a cifrei de afaceri a numărului de angajați, 


SG. Langlois, M. Friederich, A. Burlaud, Comptabilite approfondie, Ed. Focher, Paris, 2001, pag. 375. 


T2 


CAPITOLUL 2 — Procesul de consolidare a conturilor. Metode şi tehnici de consolidare. 


etc. Alte informații acumulate în această perioadă vor viza data constituirii societăților, obiectul 
lor de activitate, sediul social sau amplasamentul, data închiderii exerciţiului, moneda (devizele) 


în care sunt întocmite situaţiile financiare individuale, auditorii. 


Determinarea perimetrului de consolidare şi 


alegerea metodei de consolidare 


Societatea 


şi Societăţi integrate global Societăţi integrate proporțional Societăţi puse în echivalență 
mamă 


Conturile Conturile Conturile Conturile Conturile Conturile Conturile Conturile Conturile Conturile 
societății societății societății societății societății societății societății societății societății societății 
M SC1 SC2 SCn Al A2 An 


e  Omogenizarea conturilor 

e  Retratări— pentru a avea metode identice 
FI, e Conversie — pentru a avea o monedă unică 
Operaţiuni de 
preconsolidare 


Conturile Conturile Conturile Conturile Conturile Conturile Conturile Conturile Conturile Conturile 
societății societății societății societății societății societății societății societății societății societății 
M FI F2 Fn SC1 SC2 SCn Al A2 An 


e  Cumularea conturilor 
e Totalitatea conturilor societății-mamă şi a societăților 
integrate global 
Cota-parte a conturilor societăților integrate 
proporțional 


Balanța conturilor cumulate retratate 


Operațiuni de 


conso idare Eliminarea conturilor şi operațiunilor reciproce 
Eliminarea rezultatelor reciproce 
Substituirea titlurilor de participare deținute de societatea-mamă 
cu fracțiunea capitalurilor proprii ale societăților consolidate 
cărora le corespunde 
Repartizarea rezervelor şi a rezultatelor filialelor între interesele 
societăţii-mamă şi interesele minoritarilor pentru societățile 
integrate global 
Balanța conturilor consolidate 
Întocmirea 
documentelor 
de sinteză 
consolidate 


Situațiile financiare consolidate 


Figura 2.1. Etapele procesului de consolidare" 


In urma obținerii tuturor informațiilor anterioare, pentru fiecare societate se poate 


determina tipul de control exercitat (control exclusiv, control comun, influență semnificativă sau 


38 Adaptat după D. Boussard, J.Y. Eglem, ş.a. Les mécanismes comptables de l’entreprise, Ed. Montchrestien, Paris, 
1990, pag. 507. 

absenţa controlului), fiind posibil astfel trasarea unui perimetru de consolidare provizoriu, din 
care vor fi eliminate societățile care fac obiectul scutirilor şi/sau excluderilor. 

Societate este scutită de a elabora situații financiare consolidate atunci când ea însăşi este 
o filială şi societatea de care aparţine este înfiinţată în conformitate cu legea română sau cu legea 
unui stat membru al Uniunii Europene, în următoarele cazuri: 

e societatea este filială deţinută în totalitate de societatea-mamă; 

e  societatea-mamă deţine 90% sau mai mult din acţiunile societăţii scutite, iar restul 

acţionarilor sau asociaţilor au fost de acord cu scutirea; 

e  societatea-mamă deţine 50% sau mai mult din acţiunile societății şi nu s-a solicitat 
acesteia elaborarea de situaţii financiare consolidate, de un grup de acționari care 
deţin pe total 10% în cazul societăților pe acţiuni, al societăților în comandită pe 
acțiuni şi al societăților cu răspundere limitată sau 20% în cazul altor tipuri de 
societăţi. 

Scutirea de la obligația consolidării conturilor se realizează în baza unei solicitări faţă de 
autoritățile administrative, care trebuie formulată cu minimum 6 luni înainte de încheierea 
exerciţiului financiar. Scutirea este însă condiționată de îndeplinirea următoarelor condiții: 

e societatea scutită este inclusă în situaţiile financiare consolidate ale unui grup mai 
mare, întocmite la aceeaşi dată sau la o dată anterioară, în acelaşi exerciţiu financiar, 
de către o societate-mamă constituită în conformitate cu legea română sau cu legea 
unui stat membru al Uniunii Europene; 

e situațiile financiare consolidate şi raportul de gestiune consolidat sunt întocmite şi 
auditate în conformitate cu prevederile legale; 

e societatea scutită prezintă în notele la situaţiile sale financiare anuale numele şi sediul 
societăţii-mamă care elaborează situaţiile financiare consolidate; 

e societatea prezintă în notele la situațiile sale financiare anuale faptul că este scutită de 
a elabora şi de a prezenta situaţii financiare consolidate şi raport de gestiune 
consolidat. 

Scutirea nu se aplică însă societăţilor ale căror valori mobiliare sunt cotate la Bursa de 
valori din România sau dintr-un stat membru al Uniunii Europene. De asemenea, în cazul în care 
elaborarea de situații financiare consolidate este impusă de o reglementare legala în scopul 
informării angajaţilor sau a reprezentanților acestora sau datorită solicitării unei autorități 
administrative sau juridice (ce va utiliza aceste informaţii pentru scopurile sale), nu se poate 
aplica scutirea de la elaborarea situaţiilor financiare consolidate. 

O filială poate fi exclusă de la consolidare în cazul în care includerea sa nu este 
semnificativă pentru scopul oferirii unei imagini fidele şi corecte. În ceea ce priveşte însă 
excluderea a două sau mai multe societăţi, aceasta se poate realiza numai dacă, luate împreună, 
importanţa acestora nu este semnificativă. În vederea determinării acestui aspect, fiecare grup 
trebuie să-şi fixeze a priori şi de o manieră obiectivă un prag de semnificație (ponderea sau 
greutatea specifică a societăţilor în cadrul grupului) exprimat în valori absolute sau în valori 


relative prin raportarea la diverse elemente fundamentale cum ar fi totalul bilanţului, mărimea 

capitalurilor proprii, cifra de afaceri, numărul de angajaţi, valoarea adăugată. Aplicarea acestui 
prag de semnificație trebuie făcută întâi întreprindere cu întreprindere iar apoi global, pentru a se 
asigura că ansamblul întreprinderilor ce pot fi excluse nu depăşesc pragul de semnificație. 

Nu este necesar ca o societate să fie inclusă în situaţiile financiare consolidate în situația 
în care: 

e restricții severe pe termen lung împiedică exercitarea drepturilor societății-mamă 

asupra activelor sau conducerii societății de consolidat; 

e informațiile necesare în vederea elaborării situaţiilor financiare consolidate se pot 

obține numai cu costuri sau întârzieri nejustificate; 

e acțiunile deținute la acea societate sunt păstrate numai în scopul revânzării. 

De asemenea, în cazul în care activitățile uneia sau mai multor societăţi sunt atât de 
diferite de cele ale altor societăți care trebuie incluse în procesul de consolidare, încât includerea 
lor ar fi incompatibilă cu obligaţia de a furniza o imagine fidelă şi corectă, respectivele societăți 
vor fi excluse de la consolidare. Această prevedere nu se aplică dacă societățile care trebuie 
consolidate desfăşoară activități în sectoare diferite (industrie, comerţ, servicii) sau desfăşoară 
activităţi industriale ori comerciale cu produse diferite sau furnizează servicii diferite. În aceste 
cazuri, în notele la situaţiile financiare consolidate trebuie prezentate informații despre activitatea 
sectorială. 

Indiferent de situaţia care a generat excluderile, motivul pentru care aceste societăţi sunt 
excluse de la consolidare trebuie menţionat în notele la situațiile financiare anuale ale societății- 
mamă, însă situațiile financiare ale societăţilor excluse trebuie ataşate la situaţiile financiare 
consolidate sau trebuie puse la dispoziţie, la cerere, acţionarilor. Filialele care sunt exclus din 
perimetrul de consolidare trebuie contabilizate în conformitate cu referențialul IAS 39 — 
Instrumente financiare, recunoaştere şi evaluare. 

În urma realizării excluderilor se poate determina perimetrul de consolidare definitiv. 
Acesta corespunde ansamblului societăților grupului care vor fi consolidate, fiind diferit de 
organigrama grupului în măsura în care anumite societăţi nu trebuie sau nu pot fi consolidate. 

Sub o formă sintetică, regulile privind determinarea perimetrului de consolidare, în 
conformitate cu referențialul internațional IAS 27 sunt prezentate în figura 2.2. 

Fiecărei societăți inclusă în perimetru i se va asocia o anumită metodă de consolidare 
(globală, proporţională sau punere în echivalență) şi procentajul de interes al societății 
consolidante. 

Fixarea perimetrului de consolidare nu trebuie privită ca o operaţiune statică, care nu suferă 
transformări în timp. Dinamica acestui fenomen este determinată de faptul că societăţile din 
perimetru pot achiziționa sau ceda titluri de capital ale altor societăți, fapt care generează noi intrări 
în perimetru, ieşiri din acesta sau schimbarea metodelor de consolidare. 

Data primei consolidări corespunde datei la care întreprinderea consolidantă trebuie să 
integreze în contul său de profit şi pierdere rezultatul întreprinderii-filială, activele şi datoriile 


identificabile achiziționate şi diferenţa de achiziţie pozitivă sau negativă. 

Intrarea unei întreprinderi în perimetrul de consolidare este efectivă fie la data achiziţiei 
titlurilor de către întreprinderea consolidantă, fie la data preluării controlului sau a influenței 
semnificative, dacă achiziția a avut loc în mai multe tranşe, fie la data prevăzută prin contract, 
dacă acesta prevede transferul controlului la o dată diferită de cea la care a avut loc transferul 


titlurilor. 

Figura 2.2. Regulile de includere în perimetrul de consolidare? 


Faptul că un contract comportă o clauză de retroactivitate nu este suficient pentru a 
considera transferul controlului la o dată diferită de cea referitoare la transferul titlurilor. 

În mod normal, data de intrare este data preluării controlului. Se presupune că ea coincide 
cu data transferului de titluri. Pentru a putea elimina această prezumție, este necesar ca transferul 
controlului să fie prevăzut, din punct de vedere contractual, la o dată diferită de cea referitoare la 
transferul titlurilor. 

O întreprindere iese din perimetrul de consolidare la data pierderii controlului sau a 


influenţei semnificative. 


5 L, Malciu, N. Feleagă, Reglementări şi practici de consolidare a conturilor — din orele astrale ale Europei 
contabile, Editura CECCAR, Bucureşti, 2004, pag 41. 

În caz de cesiune, transferul controlului sau al influentei semnificative este, în general, 
concomitent cu transferul drepturilor de vot aferente titlurilor. Astfel, chiar dacă acordurile de 
cesiune ale unei întreprinderi integrate au intervenit la data închiderii unui exercițiu, 
întreprinderea care cedează titlurile continuă să consolideze entitatea în cauză deoarece ea deţine 
în continuare controlul. Totuşi, întreprinderea controlată poate să fie exclusă din perimetrul de 
consolidare în cazuri excepționale, în care transferul controlului este efectuat înaintea transferului 
titlurilor, ca urmare a unui contract între părțile care intervin înaintea datei de închidere a 
conturilor. În astfel de cazuri, întreprinderea vânzătoare trebuie să poată justifica, prin elemente de 
fapt, că pierderea controlului este efectivă înaintea transferului drepturilor de vot. 

Cesiunea temporară, fără pierdere de control, a titlurilor întreprinderilor consolidate, 
urmată de răscumpărarea lor într-un interval scurt de timp, nu trebuie să aibă consecințe asupra 
întocmirii conturilor consolidate la închiderea exerciţiului. 

În caz de pierdere a controlului fără cesiune (de exemplu, ca urmare a unor restricţii 
severe şi durabile), ieşirea din perimetrul de consolidare este concomitentă cu faptul generator al 
pierderii de control. 

Determinarea perimetrului de consolidare şi stabilirea metodelor de consolidare ce se vor 
aplica societăţilor cuprinse în acesta creează premisa continuării procesului de consolidare în 


vederea omogenizării conturilor. 


2.2. Omogenizarea şi retratarea conturilor 

Operațiunile din cadrul procesului de consolidare se înscriu deseori într-un cadru juridic 
şi contabil neuniform şi/sau internaţional. Este frecventă situația în care un grup să fie compus 
din societăţi care au fiecare activităţi economice şi/sau implantări geografice diverse. În vederea 
obținerii unei imagini standardizate şi pertinente a acestui ansamblu economic, sursele de 
informaţii contabile trebuie să facă obiectul unui adevărat filtraj, printr-o suită de operațiuni care 
în mod generic au fost denumite “de omogenizare”. 

De regulă conturile consolidate nu pot fi obținute prin cumularea directă a conturilor 
individuale ale întreprinderilor ce formează perimetrul de consolidare, deoarece conturile 
individuale pot fi întocmite după norme diferite, în funcție de aria geografică în care activează 
societățile ce vor fi consolidate. De asemenea, conturile individuale sunt întocmite cu respectarea 
unor reglementări juridice şi fiscale, diferite de cele aplicabile în procesul de consolidare. 

Din aceste motive, normele privind consolidarea conturilor fixează un principiu de bază 
al consolidării, şi anume omogenizarea. 

Acest principiu nu se limitează numai la asigurarea unui limbaj contabil comun pentru 
conturile individuale, ci presupune şi efectuarea unor operaţiuni de retratare sau reclasare a 
materiei contabile care au drept scop principal aplicarea unor metode de evaluare omogene în 


sau stez0l 
procesul consolidării. 


% J. Montier, G. Scognamiglo, Techniques de consolidation, Ed. Economica, Paris, 1995, pag. 97. 
” G. Langlois, M. Friederich, A. Burlaud, Comptabilité approfondie, Ed. Foucher, Paris, 2001, pag. 392. 

Omogenizarea vizează elementele de Activ şi Pasiv ale bilanţului, posturile de venituri şi 
cheltuieli, informațiile conținute în note, cu alte cuvinte toate situaţiile financiare specifice unei 
societăţi. 

Acest proces nu se face la întâmplare ci în baza unui plan contabil de consolidare, în care 
pentru grupul avut în vedere sunt reținute regulile şi metodele cele mai adecvate, pentru ca în 
baza lor să se obţină o imaginea fidelă a poziției financiare, a performanţelor şi a modificărilor 
poziției financiare a acestuia. 

Dacă o întreprindere membră a grupului utilizează în tratarea unor operaţiuni metode 
contabile diferite de cele reținute prin planul contabil de consolidare, trebuie aduse ajustările 
necesare pentru obţinerea omogenizării urmărite. Totuşi, dacă elementele respective sunt 
nesemnificative în raport cu mărimea grupului, sau dacă costul de obținere a datelor omogenizate 
este prea mare față de efectele obținute, se poate renunța la ajustările amintite anterior. Astfel se 
observă o punere în practică a principiului importanţei relative. 

Procesul de omogenizare poate atinge următoarele aspecte: omogenizarea temporală, 
omogenizarea evaluărilor, omogenizarea în vederea eliminărilor şi omogenizarea în vederea 


agregării. 


2.2.1. Omogenizarea temporală 


Omogenizarea temporală vizează includerea în procesul de consolidare a unor informaţii 
financiare întocmite pentru aceeaşi dată de referință. Situațiile financiare consolidate ale unui 
grup de societăţi se întocmesc şi se publică anual iar ca regulă generală acestea sunt stabilite la 
aceeaşi dată de închidere şi pentru aceeaşi perioadă ca şi situațiile financiare anuale ale societăţii 
mamă. 

Ca excepție de la regula generală, situaţiile financiare consolidate pot fi întocmite şi la o 
dată diferită, în baza unor derogări. Astfel de situaţii trebuie însă justificate în notele explicative 
la situaţiile financiare, fiind impuse de raţiuni tehnice care cer o dată diferită de întocmire, cum 
ar fi”: 

e societatea mamă îşi încheie registrele sale după ce filialele de producție au făcut 
acelaşi lucru, pentru a putea ține cont la întocmirea situațiilor financiare consolidate şi 
de rezultatele respectivelor filiale; 

e întreprinderile din perimetrul grupului au o activitate sezonieră şi foarte diversificată; 

e reglementările naționale impun, la o societate situată în străinătate, o altă dată de 
închidere a conturilor. 

În legislația europeană şi internațională se prevede că dacă data de închidere a 

exerciţiului unei întreprinderi cuprinse în consolidare este anterioară cu mai mult de trei luni 


datei de închidere a conturilor consolidate, acestea se întocmesc pe baza unor conturi provizorii. 


EN: Munteanu, A. Turcan, Grupurile de societăți — consolidarea contabilă, Editura Economică, Bucureşti, 1998, 
pag. 122. 

Aceste conturi se stabilesc în aceleaşi condiţii ca şi conturile anuale ale societăților 
cuprinse în consolidare. Ele se întocmesc pe baza inventarului şi cuprind obligatoriu informaţii 
privind variaţia stocurilor (şi dacă suma aferentă este sau nu semnificativă), amortizările şi 
provizioanele, ajustări ale conturilor reciproce între societățile consolidate, calculul impozitului 
pe profit. 

Societatea mamă poate consolida în mod direct conturile anuale stabilite la o dată 
anterioară celei privind conturile consolidate, cu condiția obligatorie de aplicare a procedurii 
retratărilor necesare, a eliminării conturilor reciproce intra-grup şi asigurării că acest decalaj de 
dată nu este de natură să denatureze imaginea fidelă a conturilor grupului. 

Trebuie subliniată şi situaţia inversă, aceea de a se admite ca data de închidere a 
conturilor individuale ale unei întreprinderi cuprinsă în consolidare să fie posterioară datei de 
închidere a conturilor consolidate. O asemenea posibilitate ar fi contrară principiilor ce 
guvernează stabilirea conturilor consolidate şi în special principiului potrivit căruia la închiderea 
conturilor consolidate să fie recunoscute şi operate numai rezultatele înregistrate şi prezentate la 


acea dată. 


2.2.2. Omogenizarea evaluărilor 


Conturile consolidate se stabilesc pe baza principiilor şi regulilor de evaluare specifice 
contabilităţii generale, deci sunt aceleaşi ca şi în cazul conturilor individuale. 

Există însă ajustări indispensabile rezultate din caracteristicile proprii ale conturilor 
consolidate, în raport cu cele anuale. Sub rezerva menționării şi Justificării lor în anexe, 
societatea consolidantă poate utiliza alte reguli de evaluare, fixate şi destinate întocmirii corecte 
a conturilor consolidate. 

Dacă între regulile de evaluare, aplicabile conturilor individuale şi cele aplicate pentru 
conturile consolidate apar divergențe, se vor efectua retratări asupra conturilor individuale. 
Astfel, retratările vor permite ca printr-o suită de înregistrări să se aplice pentru o întreprindere a 
grupului metodele de evaluare ale grupului în locul metodelor de evaluare reţinute în conturile 
individuale.” 

Unele dintre metodele şi regulile de evaluare complementare, opționale, specifice 
consolidării sunt următoarele”: 

Metoda costului istoric indexat: conturile consolidate pot fi stabilite pe baza monedei 
naționale, cu puterea ei de cumpărare, la închiderea exerciţiului. Toate elementele inițial 
reflectate fie într-o altă monedă, fie în moneda naţională, dar cu o putere de cumpărare diferită, 
sunt convertite în unitate monetară comună. Această metodă a fost dezvoltată în mod deosebit în 
SUA şi Marea Britanie. 

Problema cea mai delicată a acestei metode de evaluare constă în alegerea indicelui 


reprezentativ privind evoluția nivelului general al prețurilor, şi ca urmare a faptului că nu există 


% F, Colinet, Pratique des comptes consolides, 3-e edition, Ed. Dunod, Paris, 2001, pag. 87. 
” M. Traşcă, C. Iacob, Contabilitatea societăților de grup, Editura Tribuna Economică, Bucureşti, 1996, pag. 103. 

un indice sintetic care să reflecte efectele deprecierii monetare, se recurge de regulă la utilizarea 
unor indici medii. 

Aplicarea acestei metode presupune recalcularea profitului contabil în raport de influenţa 
inflației care îl va diminua, diferenţa reintegrându-se în capitalul social în scopul menţinerii 
acestuia. 

Metoda valorii de înlocuire: imobilizările corporale amortizabile şi stocurile pot fi 
înscrise la valoarea lor de înlocuire la închiderea exerciţiului. Această metodă, sub rezerva 
dificultăților practice de aplicare, prezintă interes în anumite sectoare de activitate. Este cazul 
întreprinderilor cu ciclu foarte lung de investire (care au fost supuse inflației din anii anteriori) şi 
a întreprinderilor supuse variațiilor de preţ importante privind cumpărările de mărfuri. 

Metoda LIFO: contrar primelor două metode menţionate, opțiunea pentru această metodă 
nu poate fi aplicată ansamblului de stocuri privind grupul, dar poate fi limitată la anumite 
categorii din acestea, pe baza localizării geografice sau a ramurii de activitate specifică. 

Includerea cheltuielilor financiare în costul stocurilor: dobânzile capitalurilor 
împrumutate, pentru finanțarea producției unui element de activ circulant, pot fi incluse în costul 
acestuia numai pentru perioada de fabricaţie aferentă. 

Cu privire la bunurile de care societatea dispune prin contract de locaţie (sau în 
leasing): 

e este permisă înregistrarea acestora în activul bilanţului purtând valoarea stipulată în 

contract sau la valoarea reală a bunului, în absenţa indicării valorii în contract; 

e este permisă contabilizarea acestor bunuri în contrapartidă (în Pasiv) cu obligația 

financiară corespondentă; 

e este permisă afectarea contului de profit şi pierdere cu cota de amortizare a bunului 

respectiv, aceasta fiind considerată o cheltuială financiară curentă. 

Diferenţele de conversie: sunt aferente operaţiunilor înregistrate în devize în cazul 
existenţei de filiale sau sub-filiale în străinătate. 

Apare posibilitatea înscrierii în contul de profit şi pierdere consolidat. Profiturile 
(plusvalorile latente) pot fi reţinute, contrar dispoziţiilor contabile generale pentru conturile 
individuale, care prevăd că numai pierderile latente trebuie reţinute (constituindu-se provizioane 


în acest sens). 


2.2.3. Omogenizarea în vederea eliminărilor 


Principiul fundamental al consolidării porneşte de la premisa că un grup este o entitate 
unică. Astfel rezultă necesitatea eliminării înregistrărilor din conturile societăților care fac parte 
din grup şi care privesc tranzacții reciproce, generatoare sau nu de rezultate financiare, precum şi 
a dividendelor distribuite în interiorul grupului. 

Atunci când au loc operaţiuni între unităţile grupului, mai întâi trebuie asigurată o 
omogenizare a acestora, care constă în acest caz în confruntarea şi punerea de acord a mărimilor 


înscrise în conturile partenerilor. 

Acest demers apare necesar pentru că uneori tranzacţiile apar în contabilitatea unei 
societăți, fără a fi reflectate în mod corespunzător şi în contabilitatea celeilalte părți. De 
asemenea, înscrierea în conturile părților s-ar putea să se prezinte la niveluri diferite. 

În principiu, atunci când operaţiunea internă grupului apare înscrisă numai în conturile 
uneia din societăți, sau când sumele sunt diferite, omogenizarea însemnă punerea de acord a 
mărimilor şi înscrierea în contabilitatea părții în care tranzacţia nu a fost operată. 

După această primă grupă de omogenizări, se pot efectiv realiza eliminările. După natura 
lor, eliminările pot fi: eliminării patrimoniale, eliminări financiare, eliminări economice şi 
eliminări fiscale. 

Eliminările de natură patrimonială se referă la eliminările privind titlurile de participare 
din bilanţul societății dominante, în contrapartidă cu capitalurile proprii ale societăților 
dependente. 

Înainte de a se efectua această eliminare, este necesară efectuarea unei retratări a 
diferenţelor de consolidare a titlurilor de participare. 

Dacă costul de cumpărare este egal cu cota-parte la care ele dau dreptul societății 
consolidate, atunci nu se pune problema diferențelor de consolidare. Acest caz este foarte rar, 
deoarece, în practică, costul de cumpărare a titlurilor este superior cotei-părţi la care ele dau 
dreptul acționarului în capitalurile proprii ale societății emitente. 

În practica consolidării, diferenţa care se constată între costul de achiziţie a titlurilor unei 
societăţi care intră în consolidare şi partea societății deținătoare în capitalurile sale proprii poartă 
denumirea de diferența primei consolidări , care poate îmbrăca următoarele forme: 

e diferenţe de evaluare - ce au ca origine reevaluarea elementelor identificabile, cum ar 
fi terenurile, imobilizările corporale sau necorporale. Aceste diferențe se determină 
prin compararea costului istoric cu valoarea reevaluată a anumitor bunuri ce aparțin 
societăţii la consolidare. 

e diferenţe de achiziţie - apar ca sold pozitiv sau negativ fără a afecta un element precis 
al bilanţului. Se determină ca diferență între valoarea de achiziție şi valoarea 
reevaluată. 

Diferenţele de evaluare, în principiu pozitive, reprezintă existenţa unei plusvalori latente 
în bilanţul filialei, ceea ce explică un supliment de preţ în raport cu valorile contabile. Ele vor 
corecta post cu post conturile de activ şi de pasiv vizate şi nu ansamblul global al activului sau 
pasivului. 

Diferenţele de achiziție, dacă sunt pozitive, reprezintă prime de achiziţie a titlurilor, în 
raport cu diversitatea elementelor vizate nu au prevăzute durate de amortizare şi prin urmare se 
vor cuprinde în imobilizări corporale, iar dacă sunt negative, se pot considera ca un provizion 
pentru risc. 

Eliminările de natură financiară privesc conturile reciproce care apar în documentele 
anuale ale societăților grupului, sub forma creanţelor la o societate şi a datoriilor la cealaltă, a 
veniturilor la o societate şi a cheltuielilor la alta, fără a avea vreo influenţă asupra rezultatului la 


nivelul grupului. 

Eliminările de natură economică se referă cu deosebire la operaţiunile care generează 
rezultate la una sau alta din societățile grupului, ca urmare a tranzacţiilor interne dintre acestea. 
Asemenea tranzacții pot privi: cesiunile de imobilizări, vânzările de produse între unitățile 
grupului, provizioanele interne, cheltuielile de constituire şi dividendele interne. 

Cesiunile de imobilizări se referă la cedările de mijloace fixe sau alte imobilizări între 
societățile grupului. O asemenea eliminare apare atunci când prețul de vânzare este mai mare sau 
mai mic decât valoarea netă contabilă, cazuri în care se înregistrează profituri, respectiv pierderi 
interne grupului. 

Vânzările de produse între unităţile grupului: problema eliminării apare în cazul în care 
produsele sau mărfurile vândute de o unitate din grup alteia au generat pentru prima un rezultat. 
Acesta trebuie eliminat având în vedere faptul că produsele au circulat între cele două unități, în 
cadrul grupului, eliminarea impunându-se indiferent dacă ele sunt stocate ori au fost consumate 
sau vândute. 

Provizioanele interne sunt provizioanele înregistrate în cadrul grupului şi care se referă la 
deprecieri reversibile ale unor creanţe generate de operațiuni reciproce în cadrul grupului trebuie 
eliminate, deoarece în urma consolidării acestea devin fără obiect. 

Cheltuielile de constituire cuprind cheltuielile de înfiinţare, precum şi cheltuielile cu 
creşterea capitalului, ele vizând în general cheltuielile destinate să asigure realizarea structurii 
Juridice a societăților şi funcţionarea acestora. La nivelul conturilor consolidate, societățile, deşi 
entități independente, dispar. Prin urmare, cheltuielile de constituire trebuie retrase şi asimilate 
cheltuielilor exerciţiului în curs în care au fost înregistrate, ceea ce înseamnă că vor afecta 
rezultatul. 

Dividendele interne reprezintă dividendele primite în cursul exerciţiului curent de către o 
societate consolidantă de la o altă societate consolidată şi care au fost deja cuprinse în profitul 
realizat de societatea respectivă în exercițiul precedent. Ele se regăsesc în rezultatul consolidat al 
exerciţiului precedent şi pentru a se evita dubla utilizare a acestui venit, ca urmare a menținerii 
aceleiaşi sume în rezultatul consolidat timp de două exerciții consecutive, se impune eliminarea 
lor din rezultatul consolidat al exerciţiului curent. 

Eliminările de natură fiscală vizează în special: subvenţiile pentru investiții, 
provizioanele reglementate şi amortizarea. 

Subvenţiile pentru investiţii sunt susceptibile la două interpretări, şi anume: 

e înscrierea în conturile individuale a subvenţiilor pentru investiţii printre capitaluri, 
este o rezultantă a reglementărilor fiscale. În consecință, în consolidare trebuie să se 
asigure adevărata lor natură, şi, deci, aceste subvenţii trebuie transferate în conturile 
de regularizare a profitului, au deci caracter de credit. 

e înscrierea în conturile individuale a subvenţiilor pentru investiţii în cadrul 
capitalurilor proprii este o rezultantă a prevederilor regulilor contabile identice 
regulilor fiscale şi care trebuie să se menţină în consolidare. 

Provizioanele reglementate corespund unui avantaj fiscal şi au un caracter de rezervă. În 


acest context, provizioanele reglementate (specifice doar în ţările în care legislațiile naționale le 

prevăd) create în cursul exerciţiului sunt eliminate din rezultat, iar cele care au fost constituite 
anterior vor fi virate la rezerve. 

Amortizarea - în cazul în care societățile din perimetrul de consolidate nu practică acelaşi 
sistem de amortizare, pentru armonizarea metodelor de evaluare cel mai adesea se reține calculul 
linear. Amortizările excedentare practicate de societăţi trebuie recalculate, ceea ce antrenează o 
modificare a rezervelor sau amortizărilor derogatorii şi o modificare a rezultatului anului pentru 


cheltuielile exerciţiului. 


2.2.4. Omogenizarea în vederea agregării 


Aceasta presupune efectuarea reclasificărilor necesare, atunci când structurile conturilor 
anuale ale unei societăţi a grupului nu coincide cu structurile conturilor anuale ale societății 
dominante, deci aducerea lor la un numitor comun din punct de vedere al conținutului. 

Prin agregare “înţelegem cumularea posturilor înscrise în conturile anuale individuale, 
după ce s-au realizat celelalte omogenizări prezentate anterior. Această cumulare poate fi 
integrală sau proporțională, după cum relaţiile dintre societatea dominantă şi filiale se încadrează 
în controlul exclusiv sau controlul conjugat””. 

Pentru elaborarea bilanţului şi a contului de rezultate consolidat este necesar ca acestea să 
aibă la bază aceeaşi structură sau clasificare omogenă a elementelor componente. Principalele 
dificultăți apar în cazul societăţilor străine care au legislații şi reglementări diferite şi care nu au 
adoptat acelaşi plan de conturi sau care utilizează referenţiale contabile diferite”. 

În ceea ce priveşte formatul de prezentare al situaţiilor financiare, nu există un cadru 
rigid, dar indiferent de forma în care se redactează ele trebuie să conțină o serie de informaţii 
specifice consolidării. 

De asemenea, trebuie să existe posibilitatea cumulării elementelor constitutive ale 
bilanţului şi contului de rezultate în condiţiile în care conturile sunt prezentate în monede 
diverse, fiind necesară conversia elementelor monetare şi neminetare. 

Pentru conturile de bilanţ, elementele monetare se convertesc la cursul devizelor existent 
la data închiderii exerciţiului, cu excepția anumitor elemente care au la bază cursul devizelor 
existent la data intrării. 

Pentru contul de rezultate se procedează astfel: elementele care se înregistrează la 
sfârşitul anului se convertesc la cursul existent la data închiderii exerciţiului, iar pentru 
elementele înregistrate în cursul perioadei, fie că se păstrează cursul existent la data intrării, fie 
că se ia în considerare un curs mediu. 

Armonizarea clasificărilor constituie una din condițiile realizării unui stadiu financiar 


omogen la nivelul ansamblului consolidat. 


% M. Ristea, C.G. Dumitru, Contabilitate aprofundată, Editura Lucman Serv, Bucureşti, 2001, pag. 142-144. 
% IAS/IFRS, Directiva a 7-a a CEE sau reglementări naţionale specifice. 

2.3. Contabilizarea operaţiunilor de omogenizare şi de retratare 

Operațiunile de retratare şi omogenizare prealabile consolidării pot afecta sau nu 
rezultatele şi capitalurile proprii ale societăţilor cuprinse în perimetrul de consolidare. O parte 
din aceste operaţiuni, în special reclasificările, nu antrenează modificări în structura capitalurilor 
entităților consolidate şi în acest context nu necesită tratamente contabile speciale. Cealaltă 
categorie, generată de necesitatea armonizării metodelor contabile, de eliminarea evaluărilor de 
origine fiscală sau de schimbarea unor referenţiale contabile la nivelul conturilor consolidate, 
impune tratamente contabile specifice. 

În situaţia în care modificările efectuate în procesul consolidării afectează capitalurile 
proprii ale societăților, tratamentul contabil aplicat vizează corectarea rezervelor pentru fluxurile 
contabile aferente exerciţiilor anterioare, respectiv corectarea rezultatului exerciţiului în care are 
loc consolidarea pentru fluxurile contabile aferente acestui exerciţiu. În schimb dacă modificările 
nu afectează capitalurile proprii, tratamentul contabil prevede o simplă corectare a două elemente 
bilanţiere sau a două elemente din contul de profit şi pierdere. 

O altă problemă legată de contabilizarea operațiunilor de retratare o reprezintă 
recunoaşterea şi calculul impozitelor amânate, ținând cont şi de prevederile IAS 12 — “Impozitul 
pe profit”. Retratările conduc în general la rectificarea sumei rezultatului exerciţiului curent sau a 
exerciţiilor anterioare, antrenând în consecință o ajustare a cheltuielii cu impozitul pe profit. 
Totuşi, cum aceste ajustări nu modifică suma impozitelor exigibile, în bilanţul consolidat va 
apărea un impozit amânat.” 

Impozitul amânat reprezintă valoarea impozitelor asupra rezultatului plătibile sau 
recuperabile în perioadele contabile viitoare, în ceea ce priveşte diferențele temporare, reportul 
pierderilor fiscale neutilizate şi reportul de credite de impozit neutilizate. 

Diferenţele temporare sunt diferenţele între valoarea contabilă a unui activ sau a unui 
pasiv (datorii) şi valoarea fiscală a acestora. Aceste diferențe vor fi absorbite în viitor de 
diferenţe de sens opus între rezultatul contabil şi rezultatul fiscal." 

Baza fiscală a unui activ sau a unei datorii este valoarea atribuită acestui activ sau acestei 
datorii în scopuri fiscale. Ea este determinată plecând de la declarațiile fiscale individuale ale 
entității incluse în perimetrul de consolidare sau de la declaraţiile grupului fiscal, în cazul în care 
se aplică un regim de integrare fiscală. 

Baza fiscală a unui activ reprezintă valoarea ce va fi dedusă în scopuri fiscale din 
beneficiile economice pe care le va genera întreprinderea atunci când va recupera valoarea 
contabilă a activului. Dacă aceste beneficii economice nu sunt impozabile, baza fiscală a 
activului este egală cu valoarea sa contabilă. 

Baza fiscală a unei datorii este valoarea sa contabilă diminuată cu orice sume ce vor fi 


deduse, în scopuri fiscale, în contul acestei datorii. In cazul veniturilor în avans, baza fiscală este 


"TB. Caspar, G. Enselme, Manuel de comptabilité approfondie et revision, 3-e edition, Ed. Litec, Paris, 2000, pag. 
485. 
% G. Langlois, M. Friederich, A. Burlaud, Comptabilité approfondie, Ed. Foucher, Paris, 2001, pag. 395. 

egală cu valoarea contabilă a veniturilor în avans diminuată cu valoarea veniturilor ce nu vor fi 
impozabile în perioadele următoare. 

Atunci când valoarea contabilă a unui activ este mai mare decât baza sa fiscală, rezultă o 
diferență temporară impozabilă, deoarece beneficiile economice generate de recuperarea 
activului, adică beneficiile economice impozabile, depăşesc valoarea ce va fi permisă sub forma 
deducerilor în scopuri fiscale. Invers, dacă valoarea contabilă a unui activ este mai mică decât 
baza sa fiscală, diferența temporară este deductibilă. 

Valoarea contabilă a unei datorii va fi decontată în perioadele următoare prin intermediul 
unei ieşiri de resurse ce încorporează beneficii economice. Când resursele ies din întreprindere, o 
parte sau totalitatea valorii lor este deductibilă din profitul impozabil al exerciţiilor respective. 
Diferenţele favorabile ce apar între valoarea contabilă a datoriilor şi baza fiscală a acestora sunt 
deductibile. Eventualele diferente nefavorabile între valoarea contabilă şi baza de impozitare a 
datoriilor sunt considerate impozabile. 

O datorie privind impozitul amânat trebuie să fie recunoscută pentru toate diferenţele 
temporare impozabile, exceptând situaţia în care datoria de impozit amânat este generată de 
contabilizarea inițială a unui activ sau a unei datorii, în cadrul unei tranzacții care nu este o 
grupare de întreprinderi si nu afectează nici beneficiul contabil, nici beneficiul impozabil, la data 
tranzacţiei. 

O creanţă privind impozitul amânat trebuie să fie recunoscută pentru toate diferenţele 
temporare deductibile, în limita în care este probabil ca un beneficiu impozabil, asupra căruia vor 
putea să fie imputate aceste diferente temporare deductibile, să fie disponibil, exceptând situația 
în care activul de impozit amânat este generat de contabilizarea iniţială a unui activ sau a unei 
datorii, în cadrul unei tranzacţii care nu este o grupare de întreprinderi şi nu afectează nici 
beneficiul contabil, nici beneficiul impozabil, la data tranzacţiei. 

Datoriile şi creanţele privind impozitul amânat se determină prin multiplicarea 
diferențelor temporare cu cotele de impozit ce se aşteaptă a fi aplicate în perioadele în care 
activul va fi realizat sau datoria va fi decontată, pe baza cotelor de impozit adoptate sau cvasi- 
adoptate până la închiderea exerciţiului curent. 

Din punct de vedere practic, retratările prealabile consolidării se realizează diferit, în 
funcţie de maniera de consolidare utilizată: pe bază de solduri sau pe bază de fluxuri.” 

Consolidarea pe bază de solduri utilizează datele din situațiile financiare individuale ale 
societăților consolidate de la sfârşitul fiecărui exerciţiu. Aceste date sunt cumulate, retratate şi 
ajustate ținând cont de elementele exerciţiului curent şi de cele ale exerciţiilor anterioare. 

Consolidarea pe bază de fluxuri presupune întocmirea situaţiilor financiare consolidate la 
nivelul fiecărui exercițiu, preluarea soldurilor la deschiderea exerciţiului următor şi constatarea 
operaţiilor contabile din cursul exerciţiului. În acest caz, incidenţa retratării asupra exerciţiilor 
precedente este deja constatată în soldurile de la deschiderea exerciţiului, motiv pentru care trebuie 


înregistrată doar incidența retratărilor aferente exerciţiului curent. 


% L, Malciu, N. Feleagă, Reglementări şi practici de consolidare a conturilor — din orele astrale ale Europei 
contabile, Editura CECCAR, Bucureşti, 2004, pag. 71. 


85 


CAPITOLUL 2 — Procesul de consolidare a conturilor. Metode şi tehnici de consolidare. 


2.3.1. Contabilizarea operaţiunilor de armonizare a metodelor contabile 


Obiectivul consolidării vizează obținerea unei imagini fidele asupra unui grup de societăți 
ca şi cum acestea ar forma o singură entitate financiară. În această situaţie, pentru a putea 
prezenta informaţii omogene, ținând cont şi de principiul permanenţei metodelor, grupul trebuie 
să-şi stabilească anumite metode (de amortizare, de evaluare a stocurilor, de înregistrare 
contabilă, etc.) care sunt de regulă cele adoptate de societatea-mamă pentru prezentarea 
conturilor sale individuale. Se are în vedere că diferitele entități ale grupului, datorită autonomiei 
lor, şi-au stabilit propriile metode contabile care nu coincid întotdeauna cu cele reţinute de 
societatea-mamă. Se impune astfel o retratare a informaţiilor contabile furnizate de societățile 


din perimetrul de consolidare pentru a le face uniforme. 


2.3.1.1. Omogenizarea metodelor şi/sau a perioadei de amortizare 


La nivelul conturilor individuale, societăţile din cadrul unui grup, ţinând cont de anumite 
particularităţi economice care le diferenţiază, sau de prevederile legislațiilor naționale specifice 
privind amortizarea activelor imobilizate, pot opta pentru alegerea unor metode sau perioade 


1%. La nivelul situaţiilor financiare 


diferite de amortizare aferente aceleiaşi categorii de active 
consolidate, având în vedere o prezentare omogenă a informaţiilor care să nu contravină unei 
abordări economice reale, se poate impune o retratare a informațiilor conţinute în situațiile 
financiare individuale ale societăților consolidate, aşa cum rezultă din exemplul următor: 

Exemplul 1 

O filială a grupului utilizează (din rațiuni fiscale) pentru amortizarea unui utilaj metoda 
accelerată, în timp ce la nivelul grupului este reținută metoda liniară. Presupunând o valoare de 
înregistrare (cost de achiziţie) de 5.000 u.m. la începutul exerciţiului N şi o durată normală de 


utilizare de 5 ani (reţinută identic şi de filială şi la nivelul grupului), rezultă următoarele: 


Filială Grup Diferente Diferențe 

(amortizare accelerată) (amortizare liniară) i cumulate 
N 2.500 1.000 1.500 1.500 
N+1 625 1.000 -375 1.125 
N+2 625 1.000 -375 750 
N+3 625 1.000 -375 375 
N+4 625 1.000 -375 0 

TOTAL 5.000 5.000 0 - 


Retratarea amortizării în anul N presupune diminuarea amortizării înregistrată de filială 
cu diferența de 1.500 u.m. pentru a o aduce la nivelul amortizării calculate la nivelul impus de 
grup. Deoarece fluxul analizat generat de amortizare vizează doar exercițiul N, retratarea va 


afecta numai rezultatul exerciţiului curent, sub forma următoarelor înregistrări contabile: 


100 În țara noastră, conform Legii nr. 15/1994 privind amortizarea capitalului imobilizat în active corporale şi 
necorporale, republicată în Monitorul Oficial nr. 242/31.05.1999, agenții economici pot utiliza trei regimuri de 
amortizare: liniar, accelerat sau degresiv. 

De asemenea, în baza prevederilor HG nr. 2139/2004 pentru aprobarea Catalogului privind clasificarea şi duratele 
normale de funcționare a mijloacelor fixe, publicată în Monitorul Oficial nr. 46/13.01.2005, duratele normale de 
amortizare ale unor categorii de active imobilizate sunt stabilite ca interval de timp, ceea ce permite diferitelor 
întreprinderi alegerea unor alte perioade de amortizare. 

Amortizări privind ___ Cheltuieli de exploatare privind 
f PEGI = i E it 1.500 
imobilizările corporale amortizarea imobilizărilor 
Cheltuieli de exploatare privind z Rezultat 1.500 
amortizarea imobilizărilor 


Majorarea rezultatului generează o diferență temporară impozabilă de 1.500 u.m., 


respectiv o datorie de impozit amânat în sumă de 1.500 x 16%! = 240 u.m. 


Cheltuieli privind impozitul 


amånàt Impozit amânat — pasiv 240 


Cheltuieli privind impozitul 


A 240 
amânat 


Rezultat 


În anul N+1 retratarea amortizării vizează pe de o parte diferenţa anterioară de 1.500 u.m. 
aferentă exerciţiului N, care va afecta rezervele şi pe de altă parte diferenţa de 375 u.m. aferentă 


exerciţiului curent, care va afecta rezultatul exerciţiului. 


Amortizări privind 
imobilizările corporale 
Cheltuieli de exploatare privind 
amortizarea imobilizărilor 


= Rezerve 1.500 


A Amortizări privind 
= ; Pae 375 
imobilizările corporale 


Rezultat = Cheltuieli de exploatare privind 373 
amortizarea imobilizărilor 


Majorarea rezervelor generează o diferență temporară impozabilă de 1.500 u.m., 


respectiv o datorie de impozit amânat în sumă de 1.500 x 16% = 240 u.m, în timp ce diminuarea 
rezultatului exerciţiului generează o diferență temporară impozabilă de — 375 u.m., respectiv un 


activ de impozit amânat în sumă de 375 x 16% = 60 u.m. 


Rezerve Impozit amânat — pasiv 240 
Impozit amânat — activ = Venituri din impozitul amânat 60 
Venituri din impozitul amânat = Rezultat 60 


În următoarele trei exerciţii financiare, până la sfârşitul duratei normale de utilizare a 
activului (N+2, N+3, N+4), efectul retratării amortizării care vizează exercițiul curent este 
acelaşi ca în exerciţiul N+1 (diferenţa de 375 u.m.), influențându-se corespunzător rezultatul 
exerciţiului. Modificarea care apare vizează afectarea rezervelor pentru diferenţele cumulate 
înregistrate până în exercițiul curent. În acest sens, înregistrările de retratare a amortizării 


efectuate în exercițiul N+4 sunt următoarele: 


Amortizări privind 
imobilizările corporale 
Cheltuieli de exploatare privind 


= Rezerve 375 


Amortizări privind 


amortizarea imobilizărilor i imobilizările corporale a 
Rezultat _ Cheltuieli de exploatare privind 375 
amortizarea imobilizărilor 
Corespunzător acestei retratări, înregistrările privind impozitele amânate vor fi: 
Rezerve Impozit amânat — pasiv 60 
Impozit amânat — activ = Venituri din impozitul amânat 60 
Venituri din impozitul amânat = Rezultat 60 


2.3.1.2. Omogenizarea regulilor de evaluare a stocurilor 


Atunci când între metoda de evaluare a stocurilor utilizată în cadrul conturilor individuale 


(FIFO, LIFO, CMP, valoare de înlocuire, etc.) şi metoda reținută de grup pentru întocmirea 


101 16% reprezintă cota de impozit pe profit 

situațiilor financiare consolidate apar diferenţe, acestea trebuie retratate. Modalitatea practică de 
realizare a acestei operațiuni este prezentată în exemplul următor: 

Exemplul 2 

O filială a grupului utilizează pentru evaluarea stocurilor de materii prime metoda 
costului mediu ponderat, iar la nivelul grupului a fost reținută metoda FIFO. Valoarea stocurilor, 


la începutul şi la sfârşitul exerciţiului N, se prezintă astfel: 


Grup Pihala Diferențe 
(metoda FIFO) (metoda CMP) i 
Stoc inițial 3.800 3.500 300 
Stoc final 5.200 4.700 500 


Retratarea stocului inițial, în sensul majorării acestuia cu 300 u.m., determină pe de o 
parte majorarea rezervelor (fiind aferentă perioadelor precedente) şi pe de altă parte diminuarea 
rezultatului exerciţiului datorită majorării costului materiilor prime consumate în cursul 


exerciţiului, înregistrările contabile fiind următoarele: 


Materii prime = Rezerve 300 
Cheltuieli cu materiile prime Materii prime 300 
Rezultat = Cheltuieli cu materiile prime 300 


Majorarea rezervelor generează o diferență temporară impozabilă de 300 u.m., respectiv 
o datorie de impozit amânat în sumă de 300 x 16% = 48 u.m, în timp ce diminuarea rezultatului 
exerciţiului generează o diferență temporară impozabilă de — 300 u.m., respectiv un activ de 


impozit amânat în sumă de 300 x 16% = 48 u.m. 


Rezerve Impozit amânat — pasiv 48 
Impozit amânat — activ = Venituri din impozitul amânat 48 
Venituri din impozitul amânat = Rezultat 48 


Retratarea stocului final, în sensul majorării acestuia cu 500 u.m., determină o creştere a 
rezultatului exerciţiului curent, datorită diminuării costului materiilor prime consumate în cursul 


perioadei, prin intermediul următoarelor înregistrări: 


Materii prime = Cheltuieli cu materiile prime 500 
Cheltuieli cu materiile prime = Rezultat 500 
Majorarea rezultatului exerciţiului generează o diferență temporară impozabilă de 500 


u.m., respectiv o datorie de impozit amânat în sumă de 500 x 16% = 80 u.m. 


Cheltuieli privind impozitul 


A I it ânat — i 
amânat mpozit amânat — pasiv 80 


Cheltuieli privind impozitul 


A 80 
amânat 


Rezultat 


2.3.1.3. Omogenizarea tratamentului contabil al cheltuielilor de constituire 


Cheltuielile de constituire sunt considerate în legislația română active imobilizate 
necorporale. În conformitate însă cu prevederile IAS 38 — Imobilizări necorporale, cheltuielile cu 
activitățile inițiale (respectiv acele cheltuieli ocazionate de înființarea unei persoane juridice, 
costurile de preînființare sau costurile de preoperare) trebuie recunoscute drept cost atunci când 


ele sunt realizate.'%? În acest context, dacă o societate a unui grup ce intră în perimetrul de 


102 Consiliul pentru Standarde Internaţionale de Contabilitate, Standarde Internaţionale de Raportare Financiară 
(IFRS™) inclusiv Standarde Internaţionale de Contabilitate (IAS™) şi Interpretări la 1 ianuarie 2005, Ed. CECCAR, 
Bucureşti, 2005: IAS 38 — Imobilizări necorporale, pag. 1688-1689. 

consolidare contabilizează astfel de cheltuieli ca şi active imobilizate iar societatea mamă le-ar fi 
contabilizat drept cheltuieli în conformitate cu IAS 38, ele trebuie retratate pentru a le face 
omogene din punct de vedere al tratamentului contabil reţinut la nivelul grupului. 

Exemplul 3 

O filială a unui grup a capitalizat în exercițiul N-1 cheltuieli de constituire în sumă de 
800 u.m., stabilind o perioadă de amortizare a lor de 4 ani. Politica contabilă a grupului, în 
conformitate cu IAS-IFRS prevede înregistrarea acestor sume direct pe cheltuieli, în momentul 
efectuării lor. 

Retratarea acestor cheltuieli în cursul fiecărui exerciţiu, până la amortizarea lor integrală, 
presupune anularea lor în corespondență cu amortizarea calculată, afectându-se corespunzător 
rezervele şi rezultatul exerciţiului. 

În anul N amortizarea cumulată a cheltuielilor de constituire este 400 u.m. Deoarece 
cheltuielile de constituire ar fi trebuit să fie afectate integral rezultatului din exercițiul N-1 (când 
au survenit) în exerciţiul N, cu ocazia retratării, trebuie influențate cu 800 u.m. rezervele. Având 
în vedere înregistrarea amortizării cheltuielilor de constituire din anul N cu 200 u.m. care a 
afectat rezultatul exerciţiului, acesta trebuie majorat cu 200 u.m. În această situaţie, operaţiunile 


de omogenizare din cursul exerciţiului N sunt următoarele: 


Ai Oi ea cHe tuighlor dg Cheltuieli de constituire 400 
constituire 

Rezerve = Cheltuieli de constituire 400 

Rezerve = % 400 

Rezultat 200 

Cheltuieli privind amortizarea 200 


Majorarea rezervelor generează o diferență temporară impozabilă de 400 u.m., respectiv 
o datorie de impozit amânat în sumă de 400 x 16% = 64 u.m, în timp ce diminuarea rezultatului 
exerciţiului generează o diferență temporară impozabilă de — 200 u.m., respectiv un activ de 


impozit amânat în sumă de 200 x 16% = 32 u.m. 


Rezerve = Impozit amânat — pasiv 64 
Impozit amânat — activ = Venituri din impozitul amânat 32 
Venituri din impozitul amânat = Rezultat 32 


2.3.2. Contabilizarea operațiunilor de eliminare a înregistrărilor de origine fiscală 


Problema eliminării înregistrărilor de natură fiscală derivă din faptul că în conturile 
individuale ale societăților unui grup pot apărea anumite incidențe ale regimului fiscalității din 
tările de origine. Astfel, datorită faptului că rezultatul determinat prin conturile individuale 
constituie bază de impozitare, entitățile individuale pot adopta anumite soluții fiscale care să le 
conducă la reducerea rezultatului fiscal şi a impozitului aferent. Această abordare fiscală nu este 
întâlnită în cazul conturilor consolidate, avându-se în vedere faptul că acestea nu servesc la 
determinarea materiei impozabile. În consecință, în cazul în care conturile individuale sunt 
afectate de fiscalitate (fără a avea o justificare economică) ele trebuie retratate. 

Conturile individuale pot fi afectate de fiscalitate prin intermediul unor opțiuni contabile 
excesiv de prudente (metode sau durate de amortizare, metode de evaluare a stocurilor, etc.) sau 


prin anumite provizioane special evaluate şi contabilizate în funcție de texte fiscale (provizioane 

reglementate). Prima categorie a poluărilor fiscale fiind analizată anterior, în contextul 
omogenizării metodelor contabile, eliminarea incidenței înregistrărilor fiscale va urmări în 
continuare numai eliminarea eventualelor provizioane reglementate înregistrate de o societate 
inclusă în perimetrul de consolidare. 

Exemplul 4 

La sfârşitul exerciţiului N o societate inclusă în perimetrul de consolidare are constituite 
provizioane reglementate în sumă de 900 u.m. din care 600 u.m. au fost constituite în cursul 
exerciţiilor anterioare şi 300 u.m. au fost constituite în cursul exerciţiului N. De asemenea, pe 
parcursul exerciţiului N au fost reluate la venituri provizioane în sumă de 200 u.m. În acest caz, 


eliminarea incidenţei provizioanelor reglementate în exercițiul N se înregistrează astfel: 


Provizioane reglementate = % 900 
Rezerve 600 

Cheltuieli privind provizioanele 300 

Cheltuieli privind provizioanele = Rezultat 300 


Pentru eliminarea consecinței reluării la venituri în exercițiul N a provizioanelor 


constituite anterior, în sumă de 200 u.m., se efectuează următoarele înregistrări: 


Venituri din provizioane = Rezerve 200 
Rezultat = Venituri din provizioane 200 


2.4. Consideraţii generale privind opticile şi metodele de consolidare 

Aşa cum am arătat în capitolul anterior, consolidarea este o tehnică şi/sau un procedeu 
care permite prezentarea unică a conturilor unui ansamblu de societăți, independente din punct 
de vedere juridic, legate însă financiar sau care depind de un centru comun de decizie. 
Consolidarea permite astfel furnizarea unor informații importante cu privire la situaţia financiară 
şi economică a ansamblului format din societatea-mamă şi celelalte întreprinderi asupra cărora 
aceasta exercită un control exclusiv/conjugat sau o influență semnificativă. 

Literatura de specialitate! distinge mai multe metode de consolidare care au la bază trei 
optici fundamentale de consolidare (optica proprietarului, optica financiară şi optica entității 
economice) şi una combinată (optica mixtă: financiară şi economică). Putem aprecia că în 
alegerea opticii şi, de aici a metodei de consolidare, trebuie să se pornească de la utilizatorii 
informațiilor, participaţia lor în cadrul societăţii şi nevoile specifice de informare ale acestora. 

Optica proprietarului (Property Concept) consideră că obiectivul principal al conturilor 
consolidate îl constituie informarea asociaţilor şi acţionarilor societății-mamă cu privire la 
situația activelor şi datoriilor. Conform acestui concept, în consolidare este reținută numai partea 
din activele şi datoriile societăţii care revine acţionarilor principali, în timp ce partea deținută de 
acționarii minoritari este ignorată atât din bilanţ, cât şi din contul de profit şi pierdere. Această 
abordare preponderent juridică urmăreşte să arate proprietarilor societății-mamă situația 


patrimoniului, privit ca un ansamblu de drepturi şi obligații aferente titlurilor aflate în 


103 p, Baxter, M. Spinney, A closed look at consolidated financial statements theory, CA magazine, 1975, citat de J. 
Raffegeau, P. Dufils, J. Corre, D. de Menonville în Comptes consolidés, Ed. Francis Lefebvre, Paris, 1989, pag. 57- 
61. 

proprietate. Principalele critici'% aduse acestei optici constau în faptul că, pornind strict de la 
principiul proprietăţii, se ignoră realitatea controlului şi se trunchiază informaţia contabilă atât 
din punct de vedere al resurselor disponibile, cât şi din cel al randamentului capitalurilor proprii. 

Optica entității economice, entity concept în literatura anglo-saxonă, definită de către M. 
Moonitz'”, abordează conturile consolidate ca aparţinând unei entităţi economice având două 
categorii de acționari care sunt tratați în mod identic. Astfel, conturile consolidate prezintă 
situația patrimoniului şi rezultatele unei entități consolidate, distincte, alcătuită dintr-un număr de 
societăţi care exercită un control comun pe baza drepturilor de vot deținute de acţionari. 

În această optică, bilanţul prezintă în mod unitar activele şi pasivele întreprinderilor 
consolidate, iar interesele minoritare apar ca o componentă a capitalurilor proprii. Contul de 
rezultate reuneşte totalitatea veniturilor şi cheltuielilor entității economice, privite ca un 
ansamblu de mijloace necesare pentru realizarea performanţelor întregului grup iar beneficiul sau 
pierderea consolidată este repartizată între societatea-mamă şi acționarii minoritari. 

Optica financiară, sau “conceptul societății-mamă ”, denumit astfel după termenul anglo- 
saxon parent company concept, porneşte de la premisa că, de fapt, conturile consolidate nu sunt 
altceva decât o extensie a conturilor societății-mamă. Ca şi în optica proprietarului, în această 
abordare se urmăreşte informarea acţionarilor majoritari cu privire la valoarea reală a 
participațiilor deținute, luându-se în considerare atât activitatea directă a societății-mamă cât şi 
cea indirectă realizată prin intermediul filialelor sale. Avantajul acestui model constă în faptul că, 
spre deosebire de optica proprietarului, acesta consideră proprietatea unei filiale ca fiind 
indivizibilă şi nu tratează în mod diferențiat investitorii şi participațiile lor. Putem concluziona 
faptul că această optică reprezintă o soluţie de compromis între cele două prezentate anterior care 
a rezultat ca urmare a apariției societăților de tip holding şi a nevoii de informare şi transparență 
a situaţiilor financiare ale acestora. 

Optica mixtă — financiară şi economică îmbină atât aspecte economice cât şi financiare 
adresându-se în principal nevoilor de informaţii ale acţionarilor societății-mamă, fără însă a 
ignora şi interesele minoritare. În această optică, acţionarii minoritari sunt trataţi ca o categorie 
distinctă de terţi, cu un statut aparte față de creditorii clasici deoarece aceştia nu pot solicita 
rambursarea propriilor titluri, nu au dreptul la o remuneraţie în absenţa beneficiilor şi sunt direct 
interesaţi de buna desfăşurare a activităţii întreprinderii. Totodată, partea care revine acţionarilor 
minoritari din capitalurile societăţii consolidate se află în bilanțul consolidat într-o zonă 
intermediară întrucât ea nu poate fi asimilată nici capitalurilor proprii şi nici resurselor externe 
grupului. În cazul contului de rezultate, interesele acţionarilor minoritari sunt prezentate ca şi în 


optica financiară, rezultatul consolidat fiind considerat rezultatul investitorului principal. 


104 M. Săcărin, Grupurile de societăţi şi repere ale interpretării conturilor consolidate, Ed. Economica, Bucureşti, 
2002, pag. 50-51. 

105 M. Moonitz, The entity of consolidated statements, Brief, Richard P., editor, 1978, citat de J. Montier şi G. 
Scognamiglio în Techniques de Consolidation, Ed. Economica, Paris, 1995, pag. 74-75. 


91 


CAPITOLUL 2 — Procesul de consolidare a conturilor. Metode şi tehnici de consolidare. 


Planul Contabil General Francez! defineşte operaţiunea de consolidare ca fiind 
“substituirea sumei titlurilor de participare care figurează în bilanțul unei întreprinderi, cu partea 
din capitalurile proprii, eventual retratate, ale întreprinderii emițătoare, deținută de întreprinderea 
consolidantă, inclusiv cu cota parte din rezultatul exerciţiului care corespunde acestor titluri”. 

În funcţie de natura legăturii care uneşte întreprinderea consolidantă (societatea mamă) şi 
întreprinderile consolidate, această substituire este realizată după modalităţi diferite. Astfel, când 
o întreprindere este sub controlul exclusiv al entității consolidante, înlocuirea este realizată prin 
integrarea globală (în totalitate) a posturilor de bilanţ şi a contului de rezultate al societății 
consolidate în cele ale societăţii mamă. În situaţia în care o societate se află sub control conjugat 
(societate multigrup), înlocuirea se realizează integrând posturile bilanțiere şi cele ale contului de 
rezultate ale societății consolidate, proporțional cu interesele societăţii consolidante. Atunci când 
o societate se află sub influență semnificativă (societate asociată grupului), consolidarea constă 
în substituirea valorii contabile a titlurilor deținute de societatea mamă cu valoarea 
corespunzătoare proporției din situația netă, deţinută în societate controlată. 

Aceste modalităţi de substituire sunt cunoscute prin intermediul celor trei metode de 
consolidare, denumite integrare globală (IG), integrare proporțională (IP) şi punere în 
echivalență (PE). În tabelul 2.1. sunt prezentate sintetic modalităţile de alegere a metodelor de 
consolidare în funcție de natura controlului, tipul societății în cadrul grupului şi gradul de 


compatibilitate al conturilor acesteia cu cele ale societății-mamă: 


Tabelul 2.1. 
Caracterizarea metodelor de consolidare 
Natură ; Pozitia societății ani Structura conturilor Metoda de consolidare 
controlului raport cu grupul 
Control exclusiv Filială Compatibilă Integrare Globală i 
Incompatibilă Punere în Echivalenţă 
E ; i Compatibilă Integrare Proporţională 
Control conjugat | Societate multigrup Ene e = 
Incompatibilă Punere în Echivalenţă 
milara $ Societate asociată X Punere în Echivalență 
semnificativă : 


Aşa cum rezultă din tabel, alegerea metodei de consolidare se realizează în funcție de 
tipul de control exercitat de către societatea-mamă asupra celorlalte întreprinderi ale grupului. 
197. Astfel, dacă în 


Franța sunt aplicabile toate cele trei metode, în Marea Britanie se foloseşte numai integrarea 


Totodată, utilizarea acestor metode de consolidare diferă de la o țară la alta 


globală, iar punerea în echivalență este considerată în Marea Britanie şi SUA ca fiind numai o 
simplă metodă de evaluare a titlurilor de participare deținute de societatea-mamă, utilizată la 
nivelul conturilor individuale ale acesteia. 

În cazul primelor două metode de consolidare (Integrarea Globală şi Integrarea 
Proporțională) stabilirea corespondenţei cu modalitatea de control trebuie să țină seama de gradul 


de comparabilitate al conturilor. Astfel, în situaţia în care conturile anuale ale întreprinderilor ce 


'% Plan Comptable General — Mstodologie applicable aux comptes consolidés, titre II, chapitre IV, citat de J. 
Montier, G. Scognamiglio în Techniques de consolidation, Ed. Economica, Paris, 1995, pag. 59. 

107 V. Munteanu, A. Turcan, Grupurile de societăți. Consolidarea contabilă, Ed. Economică, Bucureşti, 1998, 
pag.156-157. 


92 


CAPITOLUL 2 — Procesul de consolidare a conturilor. Metode şi tehnici de consolidare. 


se consolidează sunt structurate în aşa fel încât integrarea globală sau proporțională nu este 
posibilă sau nu reflectă imaginea fidelă, atunci aceste întreprinderi vor fi consolidate prin punere 
în echivalență. În cazul influenţei semnificative nu se pune problema compatibilităţii structurii 
conturilor, deoarece metoda punerii în echivalență nu presupune cumularea conturilor ci doar 


înlocuirea valorii titlurilor de participare, ea fiind considerată mai mult o metodă de evaluare. 


2.4.1. Metoda integrării globale. 


Metoda integrării globale, cea mai veche metodă de consolidare din punct de vedere 
istoric, este considerată de unele sisteme contabile ca fiind sinonimă operațiunii de consolidare 
propriu-zisă. 

Această metodă se utilizează în principal în cazul întreprinderilor aflate sub control 
exclusiv, permiţând obținerea unei viziuni mai ample asupra poziției financiare, performanţelor 
şi modificării poziției financiare ale unui grup de societăţi, ca şi cum acesta ar forma o singură 
entitate economică. Prin integrarea globală sunt înlocuite titlurile de participare din bilanțul 
societății-mamă cu activele şi datoriile filialei, chiar dacă societatea-mamă nu le deţine în 
totalitate. 

Metoda integrării globale corespunde opticii entității economice şi constă de fapt în 
cumularea tuturor posturilor din bilanț şi din contul de rezultate a filialelor cu cele ale societății- 
mamă în scopul obţinerii unei imagini de ansamblu asupra următoarelor aspecte: 

e Componența reală a activelor întregului grup şi modul de finanţare al acestora; 

e Ponderea din capitalurile proprii şi din rezultatul exerciţiului care corespunde 

acţionarilor sau asociaților minoritari; 

e Performanţa grupului şi partea de rezultat care revine intereselor minoritare. 

Din punct de vedere tehnic, această metodă constă într-o suită de operaţiuni sau 
parcurgerea următoarelor etape: 

Integrarea în conturile întreprinderii consolidante a elementelor din bilanţul şi 
contul de rezultate al societății consolidate, respectiv cumulul activelor, pasivelor, cheltuielilor 
şi veniturilor celor două societăți. Această operațiune de însumare se poate realiza însă numai 
pentru structuri omogene ale situațiilor financiare, ceea ce presupune în prealabil o eventuală 
retratare a conturilor societății consolidate, care trebuie adaptate la structura conturilor societății 
consolidante. Subliniem faptul că titlurile de participare ale societății mamă deținute la 
întreprinderea consolidată sunt exceptate de la cumulare, ele figurând distinct în activul 
consolidat, deoarece urmează a fi eliminate în etapele următoare. 

Eliminarea operaţiunilor reciproce urmăreşte operaţiunile realizate între societățile 
care urmează a se consolida. Astfel de operaţiuni intragrup generează rezultate pentru ambele 
societăţi care se consolidează, privite individual, însă la nivelul întregului grup acestea dau o 
falsă imagine asupra potențialului ansamblului consolidat. Aşa cum la nivelul societăților 
individuale operaţiunile între diferite subdiviziuni ale lor nu fac obiectul înregistrării unor 


venituri, cheltuieli, creanţe sau datorii ale unei subdiviziuni față de alta, nici pe ansamblul unui 

grup de societăți operaţiunile intragrup nu trebuie să afecteze situația financiară globală, ele fiind 
eliminate. 

Această etapă presupune realizarea a două mari categorii de operaţiuni: eliminarea 
conturilor reciproce şi eliminarea rezultatelor interne. 

e Eliminarea conturilor reciproce urmăreşte înlăturarea în proporție de 100% a 
creanţelor şi datoriilor, dobânzilor de plată şi cuvenite, a împrumuturilor şi a 
cumpărărilor şi vânzărilor realizate în cadrul grupului. 

e Eliminarea rezultatelor interne vizează anularea în totalitate a profiturilor şi 
pierderilor intragrup, a provizioanelor pentru deprecierea titlurilor sau creanţelor 
deţinute de unele societăți în interiorul grupului, precum şi a dividendelor. 

Repartizarea capitalurilor proprii şi a rezultatelor între grup (interesul societății 
consolidante) şi alți acționari (interesele minoritare). Capitalurile proprii ale societății 
consolidate sunt formate din capitalurile proprii ce revin societății grupului deținătoare a titlurilor 
de participare şi capitalurile proprii ce corespund intereselor altor asociaţi, respectiv intereselor 
minoritare. La rândul lor, capitalurile proprii ce aparțin societăţii-mamă se pot împărți în 
capitaluri proprii cumpărate, a căror contrapartidă o reprezintă costul de achiziție al titlurilor de 
participare deţinute la filială, şi capitaluri proprii acumulate, respectiv partea din rezervele şi 
rezultatul filialei ce revin societății-mamă, create după intrarea filialei în perimetrul de 
consolidare. În final, capitalurile proprii cumpărate vor fi eliminate, iar capitalurile proprii 
acumulate se vor repartiza asupra rezervelor consolidate şi a rezultatului consolidat. 

Eliminarea din activul consolidat a titlurilor de participare deţinute de societatea- 
mamă la filială în contrapartidă cu cota-parte ce-i revine acesteia din capitalurile proprii 
ale filialei. În această etapă se elimină practic titlurile de participare la costul lor de achiziţie şi 
capitalurile proprii cumpărate, puse în evidenţă în etapa anterioară. 

În figura 2.3. prezentăm schematic operaţiunile incluse în cadrul etapelor de repartizare şi 


eliminare. 


REPARTIZARE ELIMINARE 
Capitaluri Costul de achiziţie 
Capitaluri cumpărate (-) al titlurilor 
deţinute de 


societatea-mamă 


Rezerve consolidate 


Capitaluri i 
P| Rezultate consolidate 


Capitaluri proprii acumulate 
ale filialei 


Interese minoritare 


Capitaluri deţinute 
de asociaţii 
minoritari 


>| - rezerve 
- rezultat 


Figura 2.3. Repartizarea capitalurilor proprii ale filialei şi eliminarea titlurilor de 
participare ale societăţii mamă în cazul metodei integrării globale 


După parcurgerea etapelor anterioare, se poate proceda la întocmirea situaţiilor 


financiare consolidate, în care apar următoarele rubrici specifice: 


94 


CAPITOLUL 2 — Procesul de consolidare a conturilor. Metode şi tehnici de consolidare. 


e Rezervele consolidate, ca rezultat al cumulării rezervelor societății mamă cu cota 
parte ce-i revine acesteia din capitalurile proprii (exceptând rezultatul) ale filialei, din 
care s-a dedus valoarea titlurilor de participare ale societății mamă. 

e Rezultatul consolidat, format din rezultatul societății-mamă şi cota-parte ce revine 
acesteia din rezultatul filialei. 

e Interesele minoritare, reprezentând cota-parte din capitalurile filialei care revine 
acţionarilor, alţii în afara societății-mamă. În această rubrică sunt puse în evidenţă 
distinct interesele pe care le au minoritarii în rezultatul filialei. 

e Diferenţa de achiziţie (fondul comercial), un element de activ care poate apărea ca 
rezultat al eventualei diferenţe între prețul de achiziție al titlurilor de participare 
deţinute de societatea-mamă şi cota parte din capitalurile proprii ale filialei. 

Pentru înţelegerea acestei metode de consolidare propunem următorul exemplu: 

Fie o societate M care deţine, la 31.12.N, 80% din titlurile unei filiale ale sale F. În baza 
participației sale, M exercită un control exclusiv asupra lui F. Având în vedere o structură 
omogenă a situațiilor financiare ale celor două societăți metoda de consolidare adecvată o 
constituie integrarea globală. Presupunem că între cele două societăți nu există operațiuni 
reciproce. 


Bilanţurile simplificate'% pentru cele două societăţi, la 31.12.N, se prezintă după cum 


urmează: 
Tabelul 2.2. 
Bilanţul societăţii M la 31.12.N 
BILANT M 
Titluri F 300 | Capital social 2000 
Alte active 3100 | Rezerve 600 
Rezultat 100 
Capitaluri proprii 2700 
Datorii 700 
TOTAL ACTIV 3400 TOTAL PASIV 3400 
Tabelul 2.3. 
Bilanţul societăţii F la 31.12.N 
ACTIV PASIV 
Active 1300 | Capital social 375 
Rezerve 100 
Rezultat 100 
Capitaluri proprii 575 
Datorii T23 
TOTAL ACTIV 1300 TOTAL PASIV 1300 


Integrarea globală constă în substituirea valorii titlurilor de participare deținute de 
societatea mamă (80% din capitalul inițial al acesteia de 300) cu activele şi pasivele societății 
consolidate. 

Deoarece societatea mamă M nu exercită un control total asupra filialei F, ea trebuie să 


pună în evidență, în bilanțul consolidat, drepturile asociaților sau acţionarilor minoritari asupra 


108 Pentru uşurinţa înțelegerii metodei de consolidare am procedat la alegerea unei forme de prezentare simplificate, 
sub formă de tablou, a bilanţurilor contabile, întrucât această modalitate permite o mai bună evidenţiere a 
modificărilor care apar de la o etapă la alta. 

capitalurilor proprii şi a rezultatelor societății F. Aceste drepturi vor apărea distinct, sub 
denumirea de interese minoritare (sau interese în afara grupului). 

În momentul în care această substituire patrimonială se produce, trebuie eliminate şi 
titlurile care figurează în activul bilanţului societății mamă, la valoarea lor de cumpărare. 

Etapele parcurse în vederea consolidării prin metoda integrări globale sunt următoarele: 


1. Integrarea (cumularea) bilanţurilor celor două societăţi. 


Tabelul 2.4. 
Bilanţul societăţii M+F la 31.12.N 
BILANT M+F 

Active M 3100 | Capitaluri proprii M 
Titluri F 300 | Capital social 2000 
Active F 1300 | Rezerve 600 
Rezultat 100 
Total 2700 

Capitaluri proprii F 

Capital social 375 
Rezerve 100 
Rezultat 100 
Total 575 
Cap. Proprii M + F 3275 
Datorii M 700 
Datorii F 725 
TOTAL ACTIV 4700 TOTAL PASIV 4700 


2. Punerea în evidență a intereselor societății mamă şi a minoritarilor în capitalurile proprii ale 
filialei F. 


Tabelul 2.5. 
Partajul capitalurilor societății F 

Interesul Interese 

Elemente F Sume Grupului (80%) oA 
Capital social 375 300 75 
Rezerve 100 80 20 
Total 475 380 95 
Rezultat 100 80 20 


3. Eliminarea titlurilor. 

Această operațiune constă în eliminarea din activul societății mamă a titlurilor F, la costul 
lor de achiziție (300) şi diminuarea rezervei consolidate cu aceeași sumă. În rezerva consolidată 
se include partea (80%) din capitalul social şi rezervele societăţii F care revine grupului. 


4. Elaborarea bilanţului consolidat. 


Tabelul 2.6. 
Bilanţul consolidat la 31.12.N 
BILANŢ consolidat 

Active (a) 4400 | Capitaluri proprii 
Capital social (b) 2000 
Rezerve consolidate (c) 680 
Rezultat consolidat (d) 180 
Total 2860 

Interese minoritari 

- Rezerve (e) 95 
- Rezultat (f) 20 
Total 115 
Datorii (g) 1425 
TOTAL ACTIV 4400 TOTAL PASIV 4400 

(a) (3400 + 1300) — 300 = 4400 
Activul consolidat este format din activele cumulate ale celor două societăţi consolidate, din care au fost 
eliminate titlurile de participare deţinute de societatea-mamă la filială, la valoarea lor de achiziție. 

(b) Capitalul social în bilanţul consolidat rămâne întotdeauna capitalul social al societății mamă. 

(c) 600 + 80%*(375 + 100) — 300 = 680 
Rezervele consolidate sunt formate din rezervele societății-mamă şi cota parte care revine acesteia din 
capitalurile proprii - rezultatul (capital social şi rezerve) ale filialei, din care se scade valoarea de achiziţie 
a titlurilor de participare deținute de M la F. 

(d) 100 + 80%*100 = 180 
Rezultatul consolidat este format din rezultatul societăţii-mamă, cumulat cu cota-parte ce-i revine acesteia 
din rezultatul filialei. 

(e) 20%*(375 + 100) = 95 
Interesele minoritare în rezervele ansamblului consolidat reprezintă cota-parte ce revine asociaţilor 
minoritari ai filialei în capitalul social şi rezervele acesteia. 

(£) 20%*100 = 20 
Interesele minoritare în rezultatul ansamblului consolidat reprezintă cota-parte ce revine asociaţilor 
minoritari ai filialei în rezultatul acesteia. 

(g) 700 + 725 = 1425 
Datoriile ansamblului consolidat sunt formate prin cumularea datoriilor societăţii-mamă şi ale filialei sale. 


Ca şi în cazul bilanţului, integrarea globală a contului de rezultate constă în cumularea 
posturilor de la societatea mamă şi de la filială, urmată apoi de repartizarea rezultatului între grup 
şi acționarii minoritari. 

Presupunem că pentru cele două societăţi, M şi F, conturile de rezultate (simplificate) se 


prezintă astfel: 


Tabelul 2.7. 
Contul de rezultate al societăţii M la 31.12.N 
Cont de rezultate M 
Cheltuieli de exploatare 8590 | Venituri din exploatare 8500 
Cheltuieli financiare 100 | Venituri financiare 300 
Cheltuieli extraordinare 50 | Venituri extraordinare 40 
Rezultat 100 
Total 8840 | Total 8840 
Tabelul 2.8. 
Contul de rezultate al societăţii F la 31.12.N 
Cont de rezultate F 
Cheltuieli de exploatare 4680 | Venituri din exploatare 4800 
Cheltuieli financiare 60 | Venituri financiare 35 
Cheltuieli extraordinare 25 | Venituri extraordinare 30 
Rezultat 100 
Total 4865 | Total 4865 
Operațiunile efectuate în vederea stabilirii contului de rezultate consolidat sunt: 
1. Cumularea posturilor din conturile de rezultate ale celor două societăți. 
Tabelul 2.9. 


Contul de rezultate cumulat la 31.12.N 


Cont de rezultate M + F 
Cheltuieli de exploatare 13270 | Venituri din exploatare 13300 
Cheltuieli financiare 160 | Venituri financiare 335 
Cheltuieli extraordinare 75 | Venituri extraordinare 70 
Rezultat 200 
Total 13705 | Total 13705 

2. Punerea în evidenţă a interesului grupului şi a minoritarilor. 


Tabelul 2.10. 
Partajarea rezultatului societăţii F 
% de interes Rezultatul Partea de rezultat atribuită 
filialei 
i Partea de rezultat ce revine 
Interesul grupului f 
— 800 grupului 
= 80% = 80 
Rezultat F= 100 
E TR ai Partea de rezultat ce revine 
Interesul minoritarilor Ep sate 
minoritarilor 
= 20% E 
= 20 
După parcurgerea acestor două etape se poate întocmi contul de rezultate consolidat. 
Tabelul 2.11. 
Contul de rezultate consolidat la 31.12.N 
Cont de rezultate consolidat 
Cheltuieli de exploatare 13270 | Venituri din exploatare 13300 
Cheltuieli financiare 160 | Venituri financiare 335 
Cheltuieli extraordinare 75 | Venituri extraordinare 70 
Rezultat consolidat (a) 180 
Interes minoritari 
20 
- rezultat 
Total 13705 | Total 13705 


(a) 100 + 80%*100 = 180 
Rezultatul consolidat este format din rezultatul societății-mamă, cumulat cu cota-parte ce-i revine acesteia 
din rezultatul filialei. 


Ca şi în cazul bilanţului, contul de rezultate consolidat permite o analiză a adevăratei 
performanţe a grupului, considerând din punct de vedere economic şi financiar că activitatea 
filialelor nu este decât o extensie a activității societății mamă. Deşi s-a realizat un cumul 
“economic” al conturilor, parcurgerea contului de rezultate consolidat permite, în egală măsură, 
şi cunoaşterea părţii de rezultat aferentă minoritarilor. 

Aşa cum se observă din exemplul prezentat, integrarea globală reprezintă metoda cea mai 
“pură” a consolidării, ea fiind cea care răspunde cel mai bine obiectivului economic al conturilor 
consolidate, respectiv prezentarea unei viziuni asupra poziției financiare, performanţelor şi 
modificărilor poziţiei financiare ale unui ansamblu de societăți ca şi cum acestea ar forma o 


singură entitate. 


2.4.2. Metoda integrării proporționale. 


Metoda integrării proporționale sau consolidarea proporțională este de fapt o consecinţă a 
opticii de consolidare a proprietarului, prezentată anterior, care se bazează pe partajul finanțării 
şi exploatării unei entităţi. De regulă această metodă este utilizată pentru consolidarea firmelor 
de tip joint-ventures (asocieri în participaţie). 

Dicţionarul de contabilitate!” defineşte integrarea proporțională ca fiind operaţiunea de 
“substituire a valorii contabile a titlurilor societăţii consolidate cu fracțiunea reprezentativă a 


intereselor societăţii-mamă sau a societăţilor deținătoare de titluri în elementele de activ sau 


109 x4% _ Dictionnaire de la comptabilité, Ed. La Villeguerin Editions, Paris, 1989, pag. 662-663. 

pasiv care formează capitalurile proprii ale consolidatei, determinate după regulile de 
consolidare”. 

Într-o definiţie prezentată în Standardele internaţionale de contabilitate, “consolidarea 
proporțională este o metodă de contabilitate şi raportare prin care partea unui asociat din active, 
datorii, venituri sau cheltuieli ale unei entități controlate în comun este combinată, element cu 
element, cu elementele similare din situațiile financiare ale asociatului ori raportate ca elemente 
separate în situaţiile financiare ale asociatului.” !!° 

Această metodă este specifică întreprinderilor aflate sub control conjugat (comun) şi este 
o formă atenuată a integrării globale. Integrarea proporțională este "un caz particular al integrării 
111» 


globale ”, având în vedere că integrarea conturilor individuale ale societăţii consolidate se 
reduce la procentajul de interes deținut de societatea consolidantă. 

Practic, această metodă de consolidare constă în parcurgerea următoarelor etape: 

Integrarea în conturile societăţii consolidante a fracțiunii ce reprezintă interesele 
acestei societăţi în bilanţul şi contul de rezultate al societăţii consolidate. Spre deosebire de 
prima etapă întâlnită în cazul integrării globale, la integrarea proporțională cumulul posturilor 
bilanţiere şi din contul de profit şi pierdere ale celor două întreprinderi care se consolidează nu se 
mai realizează integral. În acest sens, de la societatea aflată sub control comun se va prelua doar 
fracțiunea ce aparţine grupului din activele, pasivele, cheltuielile şi veniturile societății 
consolidate. Totodată se va menţine prezentarea distinctă în această etapă a titlurilor de 
participare deținute de societatea consolidantă la întreprindea consolidată, titluri ce urmează a fi 
eliminate ulterior. 

Eliminarea operaţiunilor reciproce urmăreşte, ca şi în cazul metodei integrării globale, 
anularea operațiunilor intragrup. De această dată, însă, operaţiunile reciproce vor fi eliminate 
numai proporțional cu cota de participare a societăţii consolidante în capitalul societății 
consolidate. Explicația constă în faptul că diferenţa rezultată din fracțiunea operaţiunilor ce nu se 
anulează reprezintă operaţiuni economico-financiare derulate de grup cu alt grup de societăţi (la 
intersecția cu care se află societatea consolidată). 

Eliminarea din activul consolidat a titlurilor de participare deţinute de societatea- 
mamă în contrapartidă cu cota-parte ce-i revine acesteia din capitalurile proprii ale 
societăţii aflate sub control comun. 

În ceea ce priveşte etapa repartizării capitalurilor proprii ale societăţii aflate sub control 
comun între societatea-mamă şi alți asociaţi, precizăm că societatea-mamă nu reține în 
consolidare decât cota sa parte. 

Trebuie subliniat faptul că această a doua metodă de consolidare nu ne conduce (spre 
deosebire de prima metodă) la reflectarea intereselor minoritarilor din capital şi din rezultate, 
deoarece acestea corespund unor întreprinderi care împreună cu societatea consolidantă 


partajează controlul şi care la rândul lor întocmesc conturi consolidate. 


110 x4% _ Standardele Internaţionale de Contabilitate 2000, Ed. Economică, Bucureşti, 2000, pag. 688. 
UN. Feleagă, Contabilitate aprofundată, Ed. Economică, Bucureşti, 1996, pag. 245-247. 

În figura nr. 2.4. prezentăm schematic etapele procesului de consolidare prin metoda 
integrării proporționale. Aşa cum rezultă din figură, în procesul de consolidare nu sunt cuprinse 
capitalurile deținute de alți asociaţi externi grupului, întrucât acestea urmează a fi consolidate în 
cadrul altor grupuri de societăți. Totodată, corespunzător capitalurilor proprii care nu sunt 
cuprinse în consolidare, în cazul metodei integrării proporționale nu vor fi integrate nici 


elementele de activ sau datorii care exced cotei-părți deţinute de societatea-mamă. 


Conturi consolidate 
REPARTIZARE ELIMINARE CROPA 
Capitaluri Costul de achiziție 
Capitaluri cumpărate (-) al titlurilor 
deţinute de 


societatea-mamă 
(grup A) 


Rezerve consolidate 


Capitaluri s 
P| Rezultate consolidate 


acumulate 


Capitaluri proprii 
ale societății 
aflate sub 
controlul comun 
al grupurilor 
A şi B Capitaluri deţinute de 

alți asociați 
(grup B) 


Figura 2.4. Repartizarea capitalurilor proprii ale unei societăţi aflate sub control comun şi 
eliminarea titlurilor de participare ale societăţii mamă în cazul metodei integrării 
proporţionale 


În cadrul bilanţului consolidat întocmit prin metoda integrării proporţionale vor apărea 
aceleaşi rubrici specifice ca şi în cazul integrării globale (rezervele consolidate, rezultatul 
consolidat şi eventual diferența de achiziție sau fondul comercial), cu excepția intereselor 
minoritare. În acest bilanț vor fi incluse şi partea din activele controlate în comun de societatea- 
mamă, precum şi partea din datorii pentru care ea este răspunzătoare. 

Ca formă de raportare, integrarea proporțională se poate prezenta sub două formate 
diferite: 

e se poate combina (linie cu linie) partea din fiecare dintre activele, datoriile, veniturile 
sau cheltuielile entității controlate în comun cu articole similare din situațiile 
financiare ale societății consolidante; 

e se pot include linii separate de articole pentru partea din activele, datoriile, veniturile 
sau cheltuielile entității controlate în comun în situaţiile financiare consolidate. 

Ambele formate de raportare au în vedere însă acelaşi scop, respectiv reflectarea fondului 
şi realității economice a unei asocieri în participaţie, mai degrabă decât structura particulară sau 
forma acesteia, înscriindu-se pe linia respectării principiului prevalenţei economicului asupra 


juridicului (substance over form). 

Pentru a înțelege metoda integrării proporționale presupunem următorul exemplu: 


Societatea F a fost creată prin participarea egală la constituirea capitalului social a 


societății M şi a încă trei societăţi, ea aflându-se sub controlul comun al celor patru. Bilanţurile 


simplificate ale societăţilor M şi F sunt prezentate în tabelele 2.12 şi 2.13. 


Tabelul 2.12. 
Bilanţul societăţii M la 31.12.N 
BILANT M 
Titluri F 50 | Capital social 2000 
Alte active 5450 | Rezerve 800 
Rezultat 1200 
Capitaluri proprii 4000 
Datorii 1500 
TOTAL ACTIV 5500 TOTAL PASIV 5500 
Tabelul 2.13. 
Bilanţul societăţii F la 31.12.N 
BILANT F 
Active 2800 | Capital social 200 
Rezerve 200 
Rezultat 300 
Capitaluri proprii 700 
Datorii 2100 
TOTAL A 2800 TOTAL P 2800 


Pentru consolidarea prin metoda punerii în echivalență s-au parcurs următoarele etape: 


1. Cumularea bilanțurilor celor două societăți. 


Integrarea posturilor bilanțiere ale societăţii F se efectuează în raport cu procentajul de 


interes deținut de M la F (25%). În acest sens, 25% din sumele totale din posturile bilanţiere ale 


societăţii F vor fi atribuite ansamblului consolidat. 


Tabelul 2.14. 


Alocarea cotei proporționale din Bilanţul societăţii F la 31.12.N 


Elemente F Total Partaj 25% 
Sume 
Capital social 200 50 
Rezerve 200 50 
Rezultat 300 75 
Active 2800 700 
Datorii 2100 525 


În urma cumulării bilanţului societăţii M cu 25% din valoarea posturilor bilanţiere ale 


societăţii F rezultă următorul bilanţ cumulat: 


Tabelul 2.15. 
Bilanţul societăţii M + 25%F la 31.12.N 
BILANŢ M + 25% F 
Active M 5500 | Capitaluri proprii M 
Titluri F 50 | Capital social 2000 
Active F 700 | Rezerve 800 
Rezultat 1200 
Total 4000 
Capitaluri proprii F 
Capital social 50 
Rezerve 50 

BILANT M + 25% F 
Rezultat 75 
Total 175 
Cap. proprii M + F 4175 
Datorii M 1500 
Datorii F 525 
TOTAL A 6200 TOTAL P 6200 


2. Eliminarea titlurilor. 

În această etapă, activul societăţii consolidante se diminuează cu suma corespunzătoare 
valorii de achiziţie a titlurilor de participare deținute de M la F (50), diminuându-se în mod 
corespunzător şi rezerva consolidată. În rezerva consolidată au fost incluse 25% din capitalul 
social şi din rezervele societăţii F. 


3. Elaborarea bilanţului consolidat. 


Tabelul 2.16. 
Bilanţul consolidat la 31.12.N 
BILANT consolidat 

Active (a) 6150 | Capitaluri proprii 
Capital social 2000 
Rezerve consolidate (b) 850 
Rezultat consolidat (c) 1275 
Total 4125 
Datorii (d) 2025 
TOTAL A 6150 TOTAL P 6150 


(a) (5500 + 25%*2800) — 50 = 6150 
Activele ansamblului consolidat sunt formate prin cumularea activelor societăţii M cu cota-parte ce-i 
revine acesteia din activele societăţii F, urmate de deducerea valorii de achiziţie a titlurilor F deținute de 
M. 

(b) 800 + 25%¥*200 + 25%*200 — 50 = 850 
Rezerva consolidată este formată din rezerva societăţii M la care s-au adăugat 25% din capitalul social şi 
rezervele societății F, urmate de eliminarea contravalorii titlurilor F deţinute de M. 

(c) 1200+ 25%*300 = 1275 
Rezultatul consolidat cuprinde rezultatul societăţii M şi cota-parte (25%) din rezultatul lui F. 

(d) 1500 + 25%*2100 
Datoriile ansamblului consolidat au fost obținute prin cumulul datoriilor societății M cu cota-parte din 
datoriile societăţii F care revine grupului. 


Bilanţul consolidat în cazul metodei integrării proporționale furnizează o imagine 
economică şi financiară mult mai redusă decât un bilanţ obținut prin metoda integrării globale, 
deoarece se limitează doar la reprezentarea strict economică a averii proprietarilor. O astfel de 
viziune avantajează proprietarii, însă nu oferă informaţii pertinente altor utilizatori deoarece nu 
indică adevărata putere exercitată de societatea-mamă în cadrul grupului. Prin consolidarea 
întreprinderilor în cadrul cărora societatea-mamă nu dispune de control exclusiv se poate obţine 
o imagine deformată a drepturilor de care poate dispune societatea-mamă. 

Integrarea proporțională a contului de rezultate constă în adăugarea la posturile din contul 
de rezultate al societăţii mamă a celor de la societatea consolidată, proporţional cu procentajul de 
interes deținut de consolidantă. 

Pentru exemplificarea integrării proporționale a contului de rezultate considerăm aceleaşi 
două societăți M şi F, prezentate mai sus, cu următoarele conturi de rezultate (tabelul 2.17. şi 
2.18.): 

Tabelul 2.17. 
Contul de rezultate al societăţii M la 31.12.N 
Cont de rezultate M 
Cheltuieli de exploatare 15300 | Venituri din exploatare 25000 
Cheltuieli financiare 4000 | Venituri financiare 1000 
Cheltuieli extraordinare 6000 | Venituri extraordinare 500 
Rezultat 1200 
Total 26500 | Total 26500 
Tabelul 2.18. 
Contul de rezultate al societăţii F la 31.12.N 
Cont de rezultate F 
Cheltuieli de exploatare 5000 | Venituri din exploatare 6000 
Cheltuieli financiare 500 | Venituri financiare 50 
Cheltuieli extraordinare 320 | Venituri extraordinare 70 
Rezultat 300 
Total 6120 | Total 6120 


Într-o primă etapă are loc cumularea posturilor societății M cu cele ale societății F, luate 
în procent de 25% (procentajul de interes al lui M în F). În urma acestei operaţiuni obţinem 


contul de rezultate cumulat, prezentat în tabelul 2.19. 


Tabelul 2.19. 
Contul de rezultate cumulat M+25%F la 31.12.N 
Cont de rezultate M + 25% F 

Cheltuieli de exploatare 16550 | Venituri din exploatare 26500 
Cheltuieli financiare 4125 | Venituri financiare 1012,5 
Cheltuieli extraordinare 6080 | Venituri extraordinare 517,5 
Rezultat 1275 

Total 28030 | Total 28030 


Deoarece integrarea proporțională nu implică şi punerea în evidență a intereselor străine 
grupului (interese minoritare), contul de rezultate consolidat va avea aceeaşi structură ca şi 
contul de rezultate cumulat, punându-se în evidență rezultatul consolidat, obținut prin însumarea 


rezultatului societăţii M cu cota parte (25%) din rezultatul societății F. 


Tabelul 2.20. 
Contul de rezultate consolidat la 31.12.N 
Cont de rezultate consolidat 

Cheltuieli de exploatare 16550 | Venituri din exploatare 26500 
Cheltuieli financiare 4125 | Venituri financiare 1012,5 
Cheltuieli extraordinare 6080 | Venituri extraordinare 517,5 
Rezultat consolidat 1275 

Total 28030 | Total 28030 


Cu toate avantajele pe care le oferă proprietarilor, prin optica de abordare a consolidării, 
metoda integrării proporționale nu este agreată ca metodă de consolidare în toate sistemele 
contabile. Astfel, legislaţia contabilă în domeniul consolidării din SUA prevede ca participațiile 
deţinute la entităţi controlate în comun, în care nici unul dintre participanți nu deţine control 


exclusiv, să fie evaluate pe baza metodei punerii în echivalență. 


2.4.3. Metoda punerii în echivalență. 
Această metodă este aplicabilă societăţilor asupra cărora societatea mamă exercită o 


influență semnificativă, denumite şi societăţi asociate. In concepția anumitor autori şi chiar în 


103 


CAPITOLUL 2 — Procesul de consolidare a conturilor. Metode şi tehnici de consolidare. 


legislația unor țări, punerea în echivalență nu este considerată o metodă de consolidare ci doar o 
metodă de reevaluare a titlurilor deţinute de societatea mamă în societatea consolidată. 

O astfel de abordare a consolidării derivă din optica financiară, respectiv imposibilitatea 
controlării gestiunii unei participaţii care se rezumă în acest fel numai la o poziţie de tip strict 
financiar. 

Punerea în echivalență “constă în substituirea valorii contabile a titlurilor deținute de 
societatea consolidantă cu partea din capitalurile proprii (inclusiv rezultatul) aferentă situaţiei 
nete a societăţii consolidate”! 17. 

În interpretarea Standardelor internaţionale de contabilitate, “metoda punerii în 
echivalență este o metodă de contabilitate prin care investiția este iniţial înregistrată la valoarea 
de cost şi ajustată ulterior ţinând seama de schimbările post-achiziţie referitoare la partea ce 


113 $ 
” In acest sens 


aparține investitorului din activele nete ale întreprinderii în care s-a investit. 
valoarea contabilă a investiţiei inițiale va fi majorată sau redusă pentru a se recunoaşte partea 
investitorilor din profiturile sau pierderile întreprinderilor în care aceştia au investit. trebuie ţinut 
cont de faptul că orice repartizare a profitului primită de societatea investitoare (de regulă sub 
formă de dividende) va reduce valoarea contabilă a participației sale, contabilizată prin metoda 
punerii în echivalență, ca urmare a scăderii activului net al întreprinderii asociate. Ajustarea 
valorii contabile este însă necesară în cazul modificării ponderii participaţie investitorului, ca 
rezultat al schimbării dimensiunii capitalului propriu al întreprinderii asociate, survenite prin 
evenimente care nu au fost incluse în contul de profit şi pierderi al acesteia (cum ar fi reevaluarea 
unor active imobilizate, apariția unor diferenţe de schimb valutar, ajustarea unor diferenţe ce 
decurg din combinările de întreprinderi). 

Aplicarea metodei de consolidare prin punere în echivalență diferă de celelalte două 
metode anterioare prin faptul că bazându-se doar pe o substituire a valorii unui post bilanțier al 
societăţii consolidante, nu mai este necesară parcurgerea etapei de integrare (cumulare) a 
bilanţurilor şi conturilor de profit şi pierderi. Eliminarea acestei etape uşurează munca celor care 
realizează consolidarea deoarece nu se mai impune în mod strict retratarea conturilor înainte de 
consolidare pentru ca ele să se prezinte omogen din punct de vedere structural. 

În bilanţul consolidat, în locul postului “Titluri de participare” (la valoarea lor de 
achiziție) va apărea postul “Titluri de participare puse în echivalență”, evaluate în conformitate 
cu situația netă a societății consolidate. Alte posturi specifice care apar la nivelul bilanţului 
consolidat ca urmare a aplicării metodei punerii în echivalență sunt: “Diferențe de achiziție”, 
“Rezerve consolidate”, “Rezultat consolidat”. 

Diferenţa favorabilă care apare între valoarea titlurilor puse în echivalență şi costul lor de 
achiziție (pusă pe seama creşterii activului net al societăţii asociate) se va regăsi în pasiv, la 
posturile de rezerve şi de profit, în funcție de procentajul deţinut de societatea consolidantă în 


capitalurile proprii şi rezultatele întreprinderii consolidate. Partea care revine astfel societății 


112 M. Traşcă, C. Iacob, Contabilitatea societăţilor de grup, Editura Tribuna Economică, Bucureşti, 1996, pag. 127. 
13 Consiliul pentru Standarde Internaţionale de Contabilitate, Standarde Internaţionale de Raportare Financiară 
(IFRS™) inclusiv Standarde Internaţionale de Contabilitate (IAS™) şi Interpretări la 1 ianuarie 2005, Ed. CECCAR, 
Bucureşti, 2005, pag. 1214. 

consolidante din rezultatele obţinute de întreprinderea asociată după achiziționarea titlurilor va 
afecta contul de profit şi pierderi pentru beneficiul din exercițiul curent, respectiv rezervele 
consolidate pentru beneficiile exerciţiilor anterioare. 

În situaţia în care întreprinderea asociată a înregistrat pierderi care i-au diminuat activul 
net şi dacă prin metoda punerii în echivalență partea din pierderea întreprinderii asociate 
egalează sau depăşeşte valoarea contabilă a titlurilor puse în echivalență, investitorul va întrerupe 
includerea în situaţiile financiare consolidate a părții lui din pierderile suplimentare, investiția sa 
fiind raportată la valoare zero. Orice pierdere suplimentară nu va fi contabilizată decât în măsura 
în care investitorul are obligaţii contractuale sau plăţi efectuate în numele întreprinderii asociate 
pentru a onora obligațiile acesteia. Altfel, la nivelul situaţiilor financiare consolidate se va 
considera că investitorul a pierdut strict ceea ce putea pierde, respectiv valoarea contabilă (de 


achiziție) a titlurilor deţinute. 


Pentru exemplificarea metodei punerii în echivalență considerăm o societate M care 
deţine o participare în societatea F de 20% şi care exercită asupra acesteia din urmă o influență 


semnificativă (notabilă). Bilanţurile celor două societăți sunt prezentate în tabelele 2.21. şi 2.22. 


Tabelul 2.21. 
Bilanţul societăţii M la 31.12.N 
BILANT M 
Titluri F 60 | Capital social 600 
Alte active 1940 | Rezerve 200 
Rezultat 100 
Capitaluri proprii 900 
Datorii 1100 
TOTAL A 2000 TOTAL P 2000 
Tabelul 2.22. 
Bilanţul societăţii F la 31.12.N 
BILANŢ F 
Active 1000 | Capital social 300 
Rezerve 100 
Rezultat 50 
Capitaluri proprii 450 
Datorii 550 
TOTAL A 1000 TOTAL P 1000 


Punerea în echivalență a bilanţului societăţii F constă în substituirea valorii contabile a 
titlurilor deţinute de societatea M (60) cu partea din capitalurile proprii echivalentă din bilanțul 
societăţii F. Această parte este egală cu 20% * (300 + 100 + 50) = 90. Substituirea efectuată va 
antrena o reevaluare a titlurilor F de la 60 la 90, respectiv o majorare a valorii contabile a 
acestora cu 30. 

Necesitatea reevaluării titlurilor F este pusă pe de o parte pe seama existenţei unei 
diferenţe temporale între data achiziției titlurilor F şi data consolidării conturilor, timp în care 
societatea F a acumulat rezerve (100), iar partea care îi revine societății mamă din aceste rezerve 
este de 20% * 100 = 20. Pe de altă parte, în cursul exerciţiului curent societatea F a înregistrat un 


rezultat pozitiv (50) din care societății mamă îi va reveni 20%, respectiv încă 10. 

Tabelul 2.23. 
Reevaluarea titlurilor F 

Valoare de achiziţie 60 

Cota parte a societăţii M în rezervele acumulate 20 

de F (20% * 100) 

Cota parte a societăţii M în rezultatul înregistrat 10 

de F (20% * 50) 

Total 90 


Pentru a echilibra bilanțul consolidat, sumele corespunzătoare creşterii valorii acțiunilor 
F se vor adăuga în pasiv, la rezerva, respectiv rezultatul consolidat. Bilanţul consolidat al 


grupului se va prezenta ca în tabelul 2.24. 


Tabelul 2.24. 
Bilanţul consolidat la 31.12.N 
BILANT consolidat 

Suie PRBS 90 | Capitaluri proprii 
Alte active 1940 | Capital social 600 
Rezerve consolidate (a) 220 
Rezultat consolidat (b) 110 
Total 930 
Datorii 1100 
TOTAL A 2030 TOTAL P 2030 


a) 200+20= 220; 
Rezervele consolidate sunt formate din rezervele societății consolidante (200) la care s-a adăugat 
cota parte (20%) din rezervele create de societatea consolidată (100) pe parcursul exerciţiilor 
anterioare, după data intrării în perimetrul de consolidare. 

b) 100+10= 110; 
Rezultatul consolidat cuprinde rezultatul exerciţiului societăţii consolidante (100) şi cota parte 
(20%) din rezultatul exerciţiului curent (50) al societăţii consolidate. 


Investiţiile efectuate de diverse societăți-mamă în întreprinderi asociate sunt de regulă 
contabilizate în situaţiile financiare consolidate ale grupurilor prin metoda punerii în echivalență. 

De la această regulă sunt exceptate investiţiile care deşi conferă deținătorului o influență 
semnificativă asupra emitentului (investiţii directe sau indirecte de peste 20% din capitalul 
emitentului) nu sunt deţinute decât temporar, investitorul achiziționându-le în vederea revânzării 
într-un viitor apropiat. Astfel de investiţii, care nu dau deținătorului posibilitatea efectivă de a-şi 
exercita influenţa asupra emitentului trebuie contabilizate pe baza metodei cost!!%, respectiv 
metoda de contabilitate prin care investiţia este înregistrată la valoarea sa de cost. În metoda cost, 
diferența de creştere valorică a titlurilor deţinute de investitor, pusă pe seama profitabilității 
întreprinderii asociate, va fi contabilizată doar în contul de profit şi pierderi al investitorului (ca 
un venit financiar), în măsura în care acestuia îi sunt repartizate părți din profiturile nete ale 
întreprinderii în care a investit, ce apar ulterior datei de achiziție. 

Aplicarea metodei cost trebuie însă aleasă numai în măsura în care investitorul fie nu 
intenţionează, fie încetează să aibă o influenţă semnificativă într-o întreprindere asociată. În alte 
condiţii, simpla recunoaştere a unor venituri pe baza unor repartizări din profit primite ar putea 


să nu prezinte în mod real câştigurile obţinute de investitor de la societatea asociată, având în 


14 Consiliul pentru Standarde Internaţionale de Contabilitate, Standarde Internaţionale de Raportare Financiară 
(IFRS™) inclusiv Standarde Internaţionale de Contabilitate (IAS™) şi Interpretări la 1 ianuarie 2005, Ed. CECCAR, 
Bucureşti, 2005: LAS 28 — Contabilitatea investiţiilor în întreprinderile asociate, pag. 1218. 

vedere că repartizările din profit pot avea doar o mică legătură cu performanţele celeilalte 
societăţi. 

Deoarece societățile investitoare au frecvent o influență semnificativă asupra 
întreprinderilor asociate, ele trebuie să aibă şi o responsabilitate a performanţelor acestora şi 


d. gis... 


implicit a rentabilității investițiilor efectuate. Investitorii vor contabiliza aceste administrări prin 
extinderea ariei de aplicabilitate a situaţiilor financiare consolidate, incluzând şi partea lor din 
rezultatele întreprinderilor asociate. În acest mod investitorii vor oferi şi o analiză a câştigurilor 
realizate de ei şi a investiţiilor efectuate, elemente necesare informării terţilor. Ca rezultat, 
aplicarea metodei punerii în echivalență va furniza mai multe informaţii utile despre activele nete 


şi veniturile nete ale investitorilor. 


2.5. Tehnici de consolidare 

Consolidarea se poate realiza cu ajutorul unor tehnici diferite, însă care ne conduc la 
acelaşi rezultat. Această problemă de natură tehnică a consolidării apare datorită existenţei mai 
multor societăţi în cadrul unui grup, fapt care nu ne permite aplicarea singulară a metodelor de 
consolidare. Pentru a putea consolida un ansamblu complex de societăţi, trebuie să facem apel la 
o combinare a acestor metode şi totodată trebuie să urmăm o cale bine delimitată pentru a nu 
omite ceva. În practică există două tehnici de consolidare şi anume: tehnica consolidării pe 


paliere şi tehnica consolidării directe. 


2.5.1. Consolidarea pe paliere 


Această metodă constă în "consolidarea succesivă a fiecărei societăţi, sub forma unui 
subansamblu, la societatea care îi deţine titlurile. Se stabileşte astfel un număr de subgrupuri de 
consolidat autonome, acestea fiind apoi, prin etape succesive, consolidate la societatea 
mamă”!!5. Această tehnică prezintă avantajul unei segmentări a informaţiei financiare în 
interiorul grupului, însă necesită operaţii mai laborioase decât în cazul consolidării directe 
globale, de unde necesitatea unui timp mai îndelungat de realizare şi costuri relativ ridicate. 

Ca un inconvenient al acestei tehnici putem menționa faptul că nu poate fi aplicată cu 
uşurinţă în situația existenţei unor legături financiare complexe. Ea este aplicabilă doar 
întreprinderilor mici şi mijlocii, care au o structură relativ simplă, de exemplu sub-grupurile 
specializate într-o ramură de activitate. 

Pentru exemplificarea acestei tehnici considerăm un grup format din trei societăți, M, A 


şi B, care prezintă o structură liniară de forma următoare: 


115 L, Malciu, Contabilitate aprofundată, Editura Economică, Bucureşti, 2000, pag. 134. 

Bilanţurile celor trei societăți se prezintă astfel: 


Tabelul 2.25. 
Bilanţul societăţii M la 31.12.N 
BILANT M 
Imobilizări 4000 | Capital social 3000 
Titluri A 2000 | Rezerve 900 
Rezultat 800 
Creanţe 3000 | Capitaluri proprii 4700 
Datorii 4300 
TOTAL A 9000 TOTAL P 9000 
Tabelul 2.26. 
Bilanţul societăţii A la 31.12.N 
BILANŢ A 
Imobilizări 2300 | Capital social 2500 
Titluri B 1000 | Rezerve 500 
Rezultat 300 
Creanţe 1200 | Capitaluri proprii 3300 
Datorii 1200 
TOTAL A 4500 TOTAL P 4500 
Tabelul 2.27. 
Bilanţul societăţii B la 31.12.N 
BILANŢ B 
Imobilizări 2500 | Capital social 2000 
Rezerve 300 
Rezultat 200 
Creanțe 800 | Capitaluri proprii 2500 
Datorii 800 
TOTAL A 3300 TOTAL P 3300 


Aplicarea tehnicii de consolidare pe paliere presupune, într-o primă etapă, consolidarea 
lui B în A, iar apoi, într-o a doua etapă, consolidarea subansamblului A + B pe palierul superior 
constituit la nivelul societății M. 

Pentru stabilirea bilanţului consolidat al subansamblului constituit din societățile A şi B 
trebuie respectate următoarele etape: 

e cumularea bilanțurilor A şi B; 

e repartizarea capitalurilor proprii ale societății B şi eliminarea titlurilor de participare 

înscrise în activul lui A; 
e transferul rezervelor şi rezultatului lui A în rezervele şi rezultatul grupului. 


Bilanțul consolidat al subansamblului A şi B se va prezenta ca în tabelul 2.28. astfel: 

Tabelul 2.28. 
Bilanţul consolidat al palierului A-B la 31.12.N 
BILANŢ consolidat A + B 
Imobilizări (a) 4800 | Capitaluri proprii 
Capital social (c) 2500 
Rezervele grupului (d) 650 
Rezultatul grupului (e) 400 
Total 3550 
Interese minoritari 
- Rezerve (f) 1150 
- Rezultat (g) 100 
Total 1250 
Creante (b) 2000 | Datorii (h) 2000 
TOTAL A 6800 TOTAL P 6800 


(a) 2300 + 2500 = 4800 

(b) 1200 +800 = 2000 

(c) Capitalul social în bilanțul consolidat rămâne capitalul social al societății consolidante 
(d) 500 + 50%*(2000 + 300) - 1000 = 650 

(e) 300 + 50%*200 = 400 

(£) 50%*(2000 + 300) = 1150 

(g) 50%*200 = 100 

(h) 1200 + 800 = 2000 


În etapa următoare, pentru obţinerea bilanţului consolidat al grupului, trebuie realizată 
consolidarea subansamblului A şi B la societatea M, respectând, de asemenea, următoarele etape: 
e cumularea bilanţului M cu bilanţul consolidat A + B; 
e repartizarea capitalurilor proprii ale societăţii A şi eliminarea titlurilor de participare 
înscrise în activul bilanţului M; 
e transferul rezervelor şi rezultatului societății M la rezervele şi rezultatul grupului. 


Se obține astfel următorul bilanţ consolidat al grupului: 


Tabelul 2.29. 
Bilanţul consolidat al grupului M-A-B la 31.12.N 
BILANŢ consolidat 
Imobilizări (a) 8800 | Capitaluri proprii 
Capital social (c) 3000 
Rezerve consolidate (d) 1420 
Rezultat consolidat (e) 1120 
Total 5540 
Interese minoritari 
- Rezerve (f) 1780 
- Rezultat (g) 180 
Total 1960 
Creanţe (b) 5000 | Datorii (h) 6300 
TOTAL A 13800 TOTAL P 13800 


(a) 4000 + 4800 = 8800 

(b) 3000 +2000 = 5000 

(c) Capitalul social în bilanţul consolidat rămâne întotdeauna capitalul social al societăţii mamă 
(d) 900 + 80%*(2500 + 650) - 2000 = 1420 

(e) 800 + 80%*400 = 1120 

(£) 20%*(2500 + 650) + 1150 = 1780 

(g) 20%*%*400 + 100 = 180 

(h) 4300 + 2000 = 6300 

2.5.2. Consolidarea directă 

Constă în a consolida toate societățile reținute în perimetrul de consolidare direct la 
societatea mamă, indiferent dacă legăturile de control între aceasta şi celelalte societăți sunt 
directe sau indirecte. 

Aplicarea acestei tehnici presupune “determinarea în prealabil a procentajului de interes 
pe care societatea mamă îl deţine în fiecare din societăţile subordonate, procent în funcție de care 
se va realiza distribuirea capitalurilor proprii între grup şi minoritari”! 16. 

Această tehnică prezintă avantajul de a furniza direct, mult mai rapid şi cu cheltuieli mai 
mici decât în cazul tehnicii anterioare, informaţia financiară la nivelul grupului. Însă şi această 
tehnică prezintă un dezavantaj, şi anume că nu permite analize în interiorul grupului, necesare 
pentru nevoile interne de gestiune sau de informare, pentru segmentarea pe activităţi, zone 
geografice, etc. 

Etapele ce trebuie parcurse pentru aplicarea tehnicii de consolidare directe sunt 
următoarele: 

e determinarea procentajului de interes al grupului în societățile consolidate; 

e cumularea conturilor societăților consolidabile; 

e repartizarea capitalurilor proprii şi eliminarea titlurilor societăţilor consolidate (mai 

puţin ale societăţii consolidante); 

e transferarea rezervelor şi rezultatului societății mamă la rezervele şi rezultatul 

grupului. 

Pentru exemplificare facem apel la datele furnizate pentru tehnica consolidării pe paliere. 


Determinarea procentajului de interes al grupului: 


Tabelul 2.30. 
Calculul procentajului de integrare 
Societatea % Metoda de A 
de control consolidare De interes 
M 100 % IG 100 % 
A 80% IG 80 % 
B 50% IG 0,8 * 0,5 = 40% 


Repartizarea capitalurilor proprii ale societății care se situează la sfârşitul lanțului de 
control prezintă o anume dificultate. Partea din capitalurile proprii ale lui B şi care aparțin lui A 
(în virtutea participației sale în B) se regăseşte exprimată de două ori în cursul consolidării 
directe: 

e prin repartizarea capitalurilor proprii ale lui B utilizând procentajul de interes al 

grupului (40%) şi 

e prin titlurile de participare din activul bilanţului lui A, care contribuie la determinarea 

situaţiei nete a acestei societăți (Activ — Datorii = Capitaluri proprii). Această situaţie 
netă a societăţii A face şi ea obiectul repartizării între interesele grupului (80%) şi 


interesele minoritarilor (20%). 


'1* N Feleagă (coordonator), Contabilitate aprofundată, Editura Economica, Bucureşti, 1996, pag. 88-90. 

De asemenea, în faza de repartizare a capitalurilor proprii ale lui B, este necesar să se 
diminueze partea de capitaluri ce revin minoritarilor cu 20 % din valoarea titlurilor de participare 
B deţinute de A. Acest procent de 20% corespunde intereselor minoritarilor în societatea A 
(deoarece A este controlată 80% de către M). 


Bilanţul consolidat al grupului, în urma acestor operațiuni, se prezintă astfel: 


Tabelul 2.31. 
Bilanţul consolidat al grupului M-A-B la 31.12.N 
BILANT consolidat 
Imobilizări (a) 8800 | Capitaluri proprii 
Capital social (c) 3000 
Rezerve consolidate (d) 1420 
Rezultat consolidat (e) 1120 
Total 5540 
Interese minoritari 
- Rezerve (f) 1780 
- Rezultat (g) 180 
Total 1960 
Creante (b) 5000 | Datorii (h) 6300 
TOTAL A 13800 TOTAL P 13800 


(a) 4000 + 2300 + 2500 = 8800 

(b) 3000 +1200 + 800 = 5000 

(c) Capitalul social în bilanțul consolidat rămâne întotdeauna capitalul social al societății mamă 
(d) 900 + 80%*(2500 + 500) - 2000 + 40%*(2000 + 300) — 1000 + 20%¥*1000 = 1420 

(e) 800 + 80%*300 + 40%*200 = 1120 

(£) 20%*(2500 + 500) + 60%*(2000 + 300) — 20%* 1000 = 1780 

(g) 20%*300 + 60%*200 = 180 

(h) 4300 + 1200 + 800 = 6300 

